މި ސަރވިސްއަށް މި މަޤާމްތަކަށް މީހުން ބޭނުންވެއްޖެއެވެ. މި މަޤާމްތަކަށް ދިވެހިން ކުރިމަތިނުލާނަމަ، ކޮންޓްރެކްޓް އުސޫލުން ބިދޭސީ މުވައްޒަފުން ހަމަޖެއްސޭނެއެވެ.\nމަޤާމު: މެޑިކަލް އޮފިސަރ\nބޭނުންވާ އަދަދު: 02 (ދޭޢް)\nވަޒީފާ އަދާކުރަންޖެހޭ ތަން: މާފުށީ ޖަލު، އައްސޭރި ޖަލު، ކަސްޓޯޑިއަލް ރިސެޕްޝަން އެންޑް ޑައިގްނޯސްޓިކް ސެންޓަރ (މާލެ ޖަލު)/ ކ.މާފުށި/ ކ.ހިންމަފުށި/ މާލޭގައި.\nމަގާމަށް ބޭނުންވާ ދާއިރާ: ޞިއްޙީ ދާއިރާއިން.\n1- އެމް.ބީ.ބީ.އެސް ޑިގްރީ ހާސިލުކޮށް، މޯލްޑިވްސް މެޑިކަލް ކައުންސިލުން އެ ސެޓްފިކެޓް ގަބޫލުކޮށްފައިވުމާއެކު، 1 އަހަރު ދުވަހުގެ އިންޓާންޝިޕް ލިބި،3އަހަރު ދުވަހުގެ މަސައްކަތު ތަޖުރިބާ ލިބިފައިވުން.\n1- އެމް.ބީ.ބީ.އެސް ޑިގްރީ ހާސިލުކޮށް، މޯލްޑިވްސް މެޑިކަލް ކައުންސިލުން އެ ސެޓްފިކެޓް ޤަބޫލުކޮށްފައިވުމާއެކު، 1 އަހަރު ދުވަހުގެ އިންޓާންޝިޕް ލިބިފައިވުން.\nއެހެނިހެން އެލަވަންސްތަކާއި ޢިނާޔަތްތައް\nސަރވިސް އެލަވަންސް: -/3،500 (ތިންހާސް ފަސްސަތޭކަ ރުފިޔާ)\nޤަވައިދާ އެއްގޮތްވާގޮތުގެމަތިން އިތުރުގަޑިއާއި، ބަންދު ދުވަސްތަކުގައި މަސައްކަތްކޮށްފިނަމަ އިތުރުގަޑީގެ ފައިސާއާއި، ބަންދު ދުވަސްތަކުގެ ފައިސާ ލިބޭނެއެވެ.\n1- ޖަލުތަކުގައި ތިބޭ ގައިދީން ހަފިތާއަކު3ދުވަހު (އޯ.ޕީ.ޑީގައި) ބެލުން.\n2- ކޮންމެ ހަފުތާއަކު ޖަލުތަކަށް ޒިޔާރަތްކޮށް، ބަލިމީހުން ބެލުން (ހަފުތާއަކު މަދުވެގެން އެއްފަހަރު)\n3- ރަސްމީ ޑިއުޓީގަޑީގެ އިތުރުން، އިމަޖެންސީ ޙާލަތެއް މެދުވެރިވެއްޖެނަމަ އެޓެންޑްވުން.\n4- ބަންދުގައި ތިބޭ ޤައިދީންގެ ތެރެއިން ޚާއްޞަ ބަލިތަކަށް ފަރުވާ ހޯދުމުންދާ ޤައިދީންގެ މަންތްލީ މެޑިކޭޝަން މޮނިޓަރ ކުރުމާއި ފޮލޯއަޕްސް މޮނިޓަރކުރުން.\nވަޒީފާއަށް އެންމެ ޤާބިލް ފަރާތެއް ހޯދުމަށް ބަލާނެ ކަންތައްތައް\n1- މަތީ ތަޢުލީމާއި ތަމްރީން.\n2- މަސައްކަތުގެ ތަޖުރިބާ\nއިންޓަރވިއު ބޭއްވޭނެ މުއްދަތާއި ތަން\n- މި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނެ ތާރީޚާއި ތަން، އިޢުލާނުގެ މުއްދަތު ހަމަވާތާ މަސައްކަތު 15 ދުވަހުގެ ތެރޭގައި އެންގޭނެއެވެ.\nނޯޓް: - ހުށަހަޅަންޖެހޭ ލިޔުންތައް ފުރިހަމަނުކޮށް ހުށަހަޅާ ފޯމްތައް ބާޠިލުކުރެވޭނެއެވެ. އެޕްލިކޭޝަން ފޯމާއެކު ހުށަހަޅާ ލިޔުންތަކުގެ އަދަދު އެނގޭގޮތަށް ކޮންމެ ޞަފްޙާއެއްގެ ނަންބަރު އެނގޭގޮތަށް ޖެހުން އެދެމެވެ.\nސުންގަޑި: މި މަޤާމްތަކަށް އެދޭ ފަރާތްތަކުން 2014 ސެޕްޓެންބަރު 21 ވާ އާދިއްތަ ދުވަހުގެ 14:00 ގެ ކުރިން މޯލްޑިވްސް ކަރެކްޝަނަލް ސަރވިސްއަށް ހުށަހެން އެދެމެވެ. (ޣާޒީ ބިލްޑިންގ/ 1 ވަނަ ފަންގިފިލާ)\nމި އިޢުލާނާ ގުޅިގެން އިތުރު މަޢުލޫމާތު ސާފުކުރުމަށް މި ސަރވިސްގެ ނަންބަރު 3328443 އަށް ގުޅުން އެދެމެވެ.\n- ވަޒީފާއަށް އެދޭ ފޯމް (މި ފޯމް، މި ސަރވިސްގެ www.prisons.gov.mv ވެބްސައިޓުން ޑައުންލޯޑް ކުރެވޭނެއެވެ. އަދި މި ސަރވިސްގެ ކައުންޓަރުންވެސް ލިބެން ހުންނާނެއެވެ.)\n- ވަޒީފާއަށް އެދޭ ސިޓީ (ބިދޭސީއެއްނަމަ)\n- މޯލްޑިވްސް ނާސިންގ ކައުންސިލުން ދޫކޮށްފައިވާ ނާސިންގ ރެޖިސްޓްރޭޝަން ސެޓްފިކެޓްގެ ކޮޕީ ނުވަތަ ޕްރީ–ރެޖިސްޓްރޭޝަން ސްލިޕްގެ އޮރިޖިނަލް. (ބިދޭސީއެއްނަމަ).\n- ވަޒީފާއަށް އެދޭ ފަރާތުގެ ކާކުކަން އަންގައިދޭ ކާޑުގެ ދެފުށް ފެންނަ، ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް.\n- ލިބިފައިވާ ތަޢުލީމީ ސެޓްފިކެޓްތަކުގެ ފޮޓޯ ކޮޕީ. (އެކްރެޑިޓްކޮށްފައިވާ ސެޓްފިކެޓްގެ ކޮޕީ)\n- ސިވިލް ސަރވިސްއަށް/ސަރުކަރާށް ޚިދުމަތްކުރުމުގެ އެއްބަސްވުމެއް އޮތް މީހެއްނަމަ، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ރަސްމީ ލިޔުން.\n- ކުރިން ވަޒީފާ އަދާކޮށްފައިވާ މީހެއްނަމަ، ވަޒީފާ އަދާކުރި ތަންތަނުގެ ރަސްމީ ލިޔުން.\nނޯޓް: އެޕްލިކޭޝަނާއެކު ހުށަހަޅާ ލިޔުންތަކުގެ އަސްލު، އިންޓަވިއުއަށް ހާޒިރުވާއިރު ގެންނަންޖެހޭނެއެވެ.\n14 ޛުލްޤަޢިދާ 1435\n9 ސެޕްޓެންބަރު 2014\n09 ސެޕްޓެންބަރު 2014\nޕަބްލިޝްކުރި ގަޑި: 10:04\nސުންގަޑި: 21 ސެޕްޓެންބަރު 2014 14:00


SunOnline: BML ge hiyaanaathaa gulhigen Dhemafirinaai ithuru muvazafaku vaki koffi\nބީއެމްއެލް ހިޔާނާތާ ގުޅިގެން ދެ މަފިރިންނާ އިތުރު މުވައްޒަފަކު ވަކިކޮށްފި\nއައިޝަތު ފަރީޙާ 25 Jun 2019, 17:01\nބޭންކް އޮފް މޯލްޑިވްސްގެ ހެޑް އޮފީސް ---\nބީއެމްއެލްގެ 4.9 މިލިއަން ރުފިޔާއަށް ހިޔާނާތްތެރިވި މައްސަލަ ބެލުމަށް ފަހު އެ މައްސަލައިގައި ޝާމިލުވާ ބޭންކްގެ މުވައްޒަފުން ވަޒީފާއިން ވަކިކޮށްފި އެވެ.\nބީއެމްއެލް އިން ބުނީ އެ ހިޔާނާތުގައި ޒިންމާ ނަގަންޖެހޭ މުވައްޒަފުންނާމެދު މިހާރު ފިޔަވަޅު އަޅާފައިވާ ކަމަށާއި އެ މައްސަލައާ ގުޅުންހުރި ބައެއް މުވައްޒަފުންނާ މެދު އިދާރީ ފިޔަވަޅު އަޅާފައިވާ ކަމަށެވެ.\nމިއަހަރުގެ ޖެނުއަރީ މަހުގެ ފަހުކޮޅު، ފެންމަތިވި ހިޔާނާތާ ގުޅިގެން ބީއެމްއެލްގެ ދެ ޑިޕާޓްމަންޓެއްގައި މަސައްކަތް ކުރާ ދެމަފިރިއަކު ސަސްޕެންޑް ކުރި އެވެ.\nއެނގިފައިވާ ގޮތުގައި ވަޒީފާއިން ވަކިކުރީ، އެ މައްސަލައިގައި ހިމެނޭ ބީއެމްއެލްގައި މަސައްކަތް ކުރާ ދެމަފިރިންގެ އިތުރުން އަދި އިތުރު މުވައްޒަފަކެވެ.\nބީއެމްއެލް އިން ބުނީ ބޭންކުގައި ހިނގާފާނެ ނުރަނގަޅު އަމަލެއް ނުވަތަ އިހުމާލެއް ދެނެގަތުމަށް ގަވައިދުތައް ހަރުދަނާ ކޮށްފައިވާނެ ކަމަށެވެ.\nމީގެ އިތުރުން، ބޭންކުގެ ގަވައިދުތަކާއި އުސޫލުތައް ހަރުދަނާކޮށް އިންޓާނަލް ކޮންޓްރޯލްތައް ވެސް ގާއިމްކޮށްފައިވާނެ ކަމަށް ބޭންކުން ބުންޏެވެ. އެއްވެސް މުވައްޒަފަކު ގަވައިދާ ހިލާފު ކަމެއް ކޮށްފި ނަމަ އެކަމެއް ތަހުގީގުކޮށް އަޅަން ޖެހޭ އެންމެ ހަރުކަށި ފިޔަވަޅު އަޅާނެ ކަމަށް ބޭންކުން ބުންޏެވެ.\nބީއެމްއެލްއިން ޖެނުއަރީ މަހު ހާމަކުރި ގޮތުގައި، އިންޓާނަލް އޮޑިޓުން މައްސަލަ ބެލިއިރު ބޭންކުގެ މުވައްޒަފަކު ވަނީ އޭނާ އަދާކުރާ ވަޒީފާގެ ގޮތުން އިންޓާނަލް އެކައުންޓްތަކުގެ މުއާމަލާތް ކުރުމަށް ލިބިފައިވާ ބާރުގެ ބޭނުން ނަހަމަ ގޮތުގައި ހިފައި، ބޭންކުގެ ފައިސާގެ ތެރެއިން 4.9 މިލިއަނެއްހާ ރުފިޔާ އަމިއްލައަށް ބޭނުންކޮށްފަ އެވެ.\nމީގެ ކުރިން ތިލަވެފައިވާ މައުލޫމާތުތަކަށް ބަލާއިރު، ބީއެމްއެލްގެ މެނޭޖާ ލެވަލްއަށް ވުރެ ދަށް މުވައްޒަފުންތަކެއް މި ހިޔާނާތް ހިންގާފައި ވަނީ ބީއެމްއެލްގެ އަމިއްލަ އެކައުންޓެއްގައި ހުރި ފައިސާތަކަކަށެވެ. އަދި މި ފައިސާ އަކީ ބޭންކްގެ ކަސްޓަމަރުންގެ ފައިސާއެއް ނޫންކަން ވެސް ހާމަވެފައިވެ އެވެ. އެ ހިޔާނާތުގައި އެންމެ އިސްކޮށް އުޅުނީ ކްރިޑިޓް ކާޑް އައުޓްސްޓޭންޑިން ކަލެކްޝަން ޑިޕާޓްމަންޓްގައި އުޅުނު މުވައްޒަފެކެވެ.\nސްޓެލްކޯ މުވައްޒަފުންނަށް ފައިބާ އޮޕްޓިކް ތަމްރީނު ދީފި\n"ހުއްދަ ކޮރަޕްޝަނާއި ހަލާލު ކޮރަޕްޝަނެއް ނޯންނާނެ"\nސްޓެލްކޯގައި ފިރިހެނުންގެ ދުވަސް ފާހަގަކޮށްފި


SUS Ge Coach Ge Magaamah Mohan Hamajassaifi - Vaguthu\nސުޕަ ޔުނައިޓެޑް ސްޕޯޓްސްގެ ކޯޗަކަށް މޯހަން ހަމަޖެއްސުން---- ފޮޓޯ: ސަސް\nރާއްޖޭގެ ފުރަތަމަ ޑިވިޝަނުގެ ފުޓުބޯޅައިގައި މި ސީޒަނުގައި އަލަށް ވާދަކުރަން ފެށި ސުޕަ ޔުނައިޓެޑް ސްޕޯޓްސް (ސަސް) ގެ ކޯޗަކަށް ތަޖުރިބާކާރު ކޯޗު މުހައްމަދު ޝިޔާޒް (މޯހަން) ހަމަޖައްސައިފި އެވެ.\nއޭއެފްސީ ޕްރޯ ލައިސަންސް ހާސިލްކޮށްފަައިވާ މޯހަން މި މަޤާމާއި ހަވާލުވީ އޭނާ ކުރިން ކޯޗުކަންކޮށްދިން ކުލަބް އީގަލްސްއިން ވަކިވިތާ ދުވަސްތަކެއް ފަހުންނެވެ.\nސަސްގެ ކޯޗުކަމުގައި އެންމެފަހުން ހުރީ އަހުމަދު ނާޝިދު (ނާދު) އެވެ. މި މަޤާމު މޯހަން އާއި ހަވާލުކުރީ އެ ޓީމާއެކު އަޙްމަދު ނާޝިދު (ނާދު) ހަދާފައި އޮތް އެއްބަސްވުން ދެ ފަރާތް އެއްބަސްވެގެން 24 ގަޑިއިރު ނުވަނީހެވެ.\nކުލަބް އީގަލްސްގެ ކޯޗުކަމުގެ މަޤާމުން މޯހަން ވަކިވީ އެ ކުލަބާއެކު ހަދާފައިވާ އެއްބަސްވުން ދެ ފަރާތް އެއްބަސްވެގެން އުވާލުމަށްފަހު އެވެ. މޯހަން ވަކިވިއިރު ކުލަބް އީގަލްސްއިން މި ސީޒަނުގެ މިހާތަނަށް މާ އެދެވޭ ކުޅުމެއް ނުދައްކައެވެ. އެ ޓީމު މިހާތަނަށް ކުޅުނު ހަ މެޗުގެ ތެރެއިން މޮޅުވީ އެއް މެޗުންނެވެ. މި ނަތީޖާތަކާއި އެކު އީގަލްސް އޮތީ ތާވަލުގެ ފުލުން ދެ ވަނައިގައެވެ.\nސަސް އާއެކު އެއްބަސްވުމުގައި ސޮއިކުރަނީ-- ފޮޓޯ: ސަސް\nމޯހަން އަކީ ކުލަބް އީގަލްސް ވަރުގަދަ ޓީމަކަށް ހެދުމުގައި އެންމެ މުހިއްމު ރޯލެއް އަދާކުރި ކޯޗެވެ. މި ސީޒަނުގެ ލީގުގައި ރަނގަޅު ނަތީޖާއެއް ނުނެރެވުނަސް މިދިޔަ އަހަރުތަކުގައި މޯހަން ވަނީ ފާހަގަކޮށްލެވޭ މަސައްކަތްތަކެއް ކުލަބް އީގަލްސްގައި ކޮށްފައެވެ. ހާއްސަކޮށް ޒުވާން ކުޅުންތެރިންނަށް އިސްކަންދޭ މި ޓީމާއެކު މޯހަން މިހާތަނަށް ހޭދަކުރި އަހަރުތަކުން އެންމެ ބޮޑު ކާމިޔާބީއެއްގެ ގޮތުގައި ފާހަގަވީ މިއަހަރުގެ ޗެރިޓީ ޝީލްޑް ކާމިިޔާބުކުރުމުގެ އިތުރުން ޓީމުގެ ތާރީޚުގައި މުޅިން އަލަށް މި އަހަރުގެ އޭއެފްސީ ކަޕުގެ ޕްލޭއޮފުން ޖާގައެއް ހޯދުމެވެ.\nފުޓްބޯޅައިގެ އެންމެ މަތީ ކޯޗިންގ ލައިސަންސް ކަމަށްވާ އޭއެފްސީ ޕްރޯ ލައިސަންސް ހާސިލްކޮށްފައިވާ ރާއްޖޭގެ މަދު ކޯޗުންގެ ތެރޭގައި މޯހަން ހިމެނެއެވެ.\nމޯހަންގެ ކޯޗުކަމުގެ ދަށުން ސުޕަ ޔުނައިޓެޑް ސްޕޯޓްސް ކުޅޭ ފުރަތަމަ މެޗުގައި ބައްދަލުކުރާނީ ކުލަބް ވެލެންސިއާ އާއެވެ. މި މެޗު ކުޅޭނީ އަންނަ ބުރާސްފަތި ދުވަހުއެވެ.\nޖެނުއަރީ 19, 2021 20:31\nކެޕްޓަނައް ވެސް ކުޅުލަން ފުރުސަތެއް ދީބަލަ...އޭނަ އިންނަނީ ބެންޗުގަ ބައިންދާފަ ބޭންޑު އަޅުވާފަ..😁


Boduvegen vaan beynumee scientist akah -Gold medalist Dheema - AO News\nބޮޑުވެގެން ވާން ބޭނުމީ ސައިންޓިސްޓަކަށް- ގޯލްޑްމެޑަލިސްޓް ދީމާ\nއުމުރުން އެންމެ 12 އަހަރުގައި މަޝްހޫރު ކުޅުންތެރިންގެ ލިސްޓުން ނަން ހޯދައި ރާއްޖެއަށް ރީތި ނަމާއި ފަޚުރު ހޯދައިދިން އައްޑޫސިޓީގެ އާއިލާއަކަށް އުފަން ފާތިމަތު ދީމާ އަލީ އަކީ ގިނަ ބަޔަކު ދަންނަ “ރާއްޖޭގެ ގޯލްޑް މެޑަލިސްޓް” އެވެ. ކުޑަ ކުޑަ ދީމާއަކީ އެ އުމުރުގެ ގިނަ ކުދިންނާ އަޅާބަލާއިރު ހުނަރުން ފުރިފައިވާ ތަފާތު ކުއްޖެކެވެ. މިއަހަރުގެ ޖުލައި މަހު ސްވިޑަންގައި އޮތް ވޯލްޑް ޗެމްޕިއަންޝިޕްގައި ބައިވެރިވި އެންމެ ހަގު ކުއްޖާގެ މަގާމު ހޯދައި އެ މުބާރާތުގެ ތާރީހުން ވެސް ޖާގަ ހޯދާފައިވާ ކުޅުންތެރިޔާ ދީމާއަކީ ކުޅިވަރުގެ ދާއިރާއިން އުޖާލާ މުސްތަގުބަލެއް އޮތް ކާމިޔާބު ކުއްޖެކެވެ.\nއައްޑޫސިޓީ ހިތަދޫ ގާޑްނިޔާވިލާ އައިޝަތު ވަހީދާއާއި ސައްތާރުގެ ހަމައެކަނި ދަރިފުޅު ދީމާ އަކީ މަންމައާއި ބައްޕަގެ ފުރިހަމަ ލޯތްބާއި ތަރުބިއްޔަތު ލިބިގެން ކުރިއަރަމުން ، ވިދަމުން އަންނަ ތަރިއެކެވެ. ރާއްޖެއިން ބޭރުގެ އެކިއެކި ގައުމުތަކުގައި ތަމްރީނު ހޯދަމުން ޓޭބަލް ޓެނިހުގެ ދުނިޔޭގައި ދީމާ ވިދަމުން އަންނައިރު އެ ރޮނގުން ދީމާ ކުރިއަށް ގެންގޮސް ދިނުމުގައި އެންމެ ގާތުގައި އަތުކުރީގައި ހިފަހައްޓައިގެން ތިބީ ދީމާގެ މަންމައާއި ބައްޕައެވެ. މަންމައާއި ބައްޕަގެ ހުވަފެނަކީ ދީމާއަކީ މޮޅުކުއްޖަކަށް ވުމެވެ. ހުރިހާ ރޮނގަކުންނެވެ. މި ހުވަފެން މިހާރުވެސް ދީމާއެވަނީ ފުރިހަމަކޮށްދީފައެވެ. މަންމައާއި ބައްޕަގެ އިތުރުން މުޅި އާއިލާއާއި ރާއްޖެ ވެސް ފަޚުރުވެރިކޮށްދީފައެވެ.\n“މުބާރާތުގައި ކުޅޭއިރު އެންމެ ބޭނުންވަނީ މަންމަ ފެންނަން ހުންނަން. މަންމަ ފެންނަން ނެތިއްޔާ މޯޓިވޭޝަން ގެއްލޭ. އެހެންވެ އަބަދުވެސް މަންމައަށް ބަލަބަލައި ހުރެވެނީ” އޭއޯ ނިއުސް އަށް ދިން އިންޓަވިއު އެއްގައި ދީމާގެ ކާމިޔާބީގެ އެއް ސިއްރަކީ އޭނާގެ މަންމަ ކަން ބުނެދެމުން ދީމާ ކިޔައިދިނެވެ.\n“ދީމާ ކުޅޭއިރު ހުރިހާ ތަނަކަށް އަހަރެމެން ދަން. އެއްވެސް މެޗެއް އަހަރެން ނެތި ކުޅެފައެއް ނުހުއްނާނެ. ދީމާ ގާތު އަބަދުވެސް ބުނަން ކުޅެން ހުންނައިރު މެޗަށް ސަމާލުކަން ދޭށޭ މަންމަ ހުންނާނަމޭ ކައިރީގައި . އެކަމަކު ފެންނަ ފަށުގައި ނެތިއްޔާ ހުންނާނީ ހޯދާލަ ހޯދާލާ. އެހެންވެސް އަބަދުވެސް ކޮންމެ ގޮތެއް ހަދައިވެސް ދީމާއަށް ފެންނަގޮތަށް ހުރެވޭތޯ ބަލަން” ދީމާގެ މަންމަ ވަހީދާ ކިޔައިދިނެވެ.\nކުޑަކުޑަ ދީމާ ބުނިގޮތުގައި އޭނާ އެންމެ އުފާވަނީ މެޗް ނިންމާލުމަށް ފަހު އައުމުން ބައްޕަ އައިސް އުރާލާތީއެވެ.\n“މަންމައާއި ބައްޕައަކީ ދީމާ ގެ އެންމެ ބޮޑު ހިތްވަރު” ދީމާ ބުންޏެވެ.\nތަފާތު އެކި ގައުމުތަކަށް ދަތުރުކޮށް ތަފާތު މުބާރާތްތަކާއި ޓްރެއިނިނިން ތަކުގައި ބައިވެރިވަމުން އަންނަ ދީމާ ބުނީ މިހާތަނަށް ދެވުނު ހުރިހާ ތަނަކަށް ބަލާއިރު ސްވިޑްން އަކީ ވަރަށް ހިތްހަމަ ޖެހުނު ތަނެއް ކަމަށެވެ.\n“ބައެއް ތަންތަނަށް ގޮސް އެންމެ އުނދަގޫވަނީ ކާން ވީމަ. ދީމާއަށް އެންމެ މީރީ ރިހާކުރާ ބަތާ. ހެނދުނު ޕްރެކްޓިސް އަށް ދިއުމުގެ ކުރިންވެސް ދީމާ ކާން ބޭނުންވަނީ ބަތް. އެހެންވެ ކޮންމެ ތަނަކަށް ދިޔަޔަސް މަންމަ ގެންދާނެ ރިހާކުރާ އަދި ތެލުލިފަތް ކަހަލަ އެއްޗެތި. ބަތް ނުކުވެންޏާ އެހާ ބޮޑަކަށް ވަރެއް ނުޖެހޭ” ބޭރު ގައުމެއްގައި އުޅެ ބޮޑުވި ނަމަވެސް ދީމާއަކީ ފުރިހަމަ ދިވެއްސެކެވެ. ދީމާއަށް އެންމެ މީރީ ދިވެހި ކެއުމެވެ. ރިހާކުރާ ބަތާ ތެލުލި ފަތެވެ. އަދި ގަރުދިޔަ އެވެ.\nއަވަށްޓެރި ސްރީލަންކާގައި ދީމާމެންގެ އާއިލާ ދިރިއުޅެމުން އަންނައިރު ދީމާގެ ކިބައިގައި ހުރި އާދަޔާޚިލާފު ހުނަރު ފެނި އަދި ހޯދަމުން އަންނަ ކާމިޔާބީ އާއެކު ލަންކާ ކޯޗުންނާއި އެސޯސިއޭޝަންތަކުގެ ވެރިން ވަނީ އޭނާ ވަށާލައި، ލަންކާ އަށް ކުޅެން ދައުވަތުދީ އެކަމަށް ބާރު އަޅާފައެވެ، ލަންކާގެ ވެސްޓަން ޕްރޮވިންސް ޓޭބަލް ޓެނިސް އެސޯސިއޭޝަނުގެ ޗެއާމަން ވިދާޅުވެފައިވަނީ އެ ގައުމަށް އެ ކުޅުންތެރިޔާ ވަރަށް މުހިއްމު ކަމަށެވެ. އަދި ހުނަރުވެރިކަން ފެނި އޭނާ އަށް އެ ގައުމުގެ ރަށްވެހިކަންދޭން ސްޕޯޓްސް މިނިސްޓްރީ މެދުވެރިކޮށް ލަންކާ ޓޭބަލް ޓެނިސް އެސޯސިއޭޝަނުން ވަނީ މަސައްކަތް ކޮށްފައެވެ. އެހެންނަމަވެސް ދީމާގެ މައިންބަފައިން ބޭނުންވީ ދީމާ ހޯދާ ކާމިޔާބީ އަކީ ރާއްޖޭގެ އެއްޗަކަށް ވުމެވެ. ބޭރު ދުނިޔޭގައި ރާއްޖެއަށް ރީތިނަން ހޯދައިދިނުމެވެ.\nދީމާ އެންމެ ފުރަތަމަ ވިދާލީ 2016 ވަނަ އަހަރުގެ މެލޭޝިއާގެ ވަންސަ މަޖޫ ޓޭބަލް ޓެނިސް މުބާރާތުންނެވެ. އުމުރުން އެންމެ9އަހަރުގައި ދީމާ ވަނީ އެ މުބާރާތުގެ 11 އަހަރުން ދަށުގެ ބައިން، ރަން މެޑަލް ހޯދައި މީޑިއާގައި ރަން އަކުރުން ދީމާގެ ނަން ފަވާފައެވެ. އޭގެ ފަހުން ދީމާ ވަނީ 2017 ވަނަ އަހަރު ސްރީ ލަންކާގެ ޖޫނިއާ ނެޝަނަލް ޓޭބަލް ޓެނިސް މުބާރާތުގެ 10 އަހަރުން ދަށުގެ ޗެމްޕިއަންކަން ހޯދައިފަ އެވެ. އެއާ އެކު އޭނާ އަށް ލަންކާ އަށް ކުޅެން ލިބުނު ފުރުސަތު ވެސް މަންމަ އާއި ބައްޕަ ދޫކޮށްލީ، ރާއްޖެ އަށް ކުޅުވާށެވެ. ރާއްޖޭގައި ކުޅުނު ފުރަތަމަ މުބާރާތުގައި ނެރުނު ނަތީޖާއާ އެކު ރާއްޖޭގެ ޖޫނިއާ އަދި ސީނިއާ ގައުމީ ޓީމުން މިދިޔަ އަހަރު ފުރަތަމަ ފަހަރަށް ޖާގަ ހޯދީ ރޭންކިންގެ އެއް ވަނަ ކުޅުންތެރިޔާގެ ގޮތުގަ އެވެ. އެއާ އެކު ސްވިޑަންގައި މިދިޔަ އަހަރުގެ އޭޕްރިލް މަހު އޮތް ވޯލްޑް ޓީމް ޓޭބަލް ޓެނިސް ޗެމްޕިއަންޝިޕުގައި އޭނާ ވާދަކުރީ އެ މުބާރާތުގެ އެންމެ ހަގު ކުޅުންތެރިޔާގެ ގޮތުގަ އެވެ. އޭގެ ފަހުން ދީމާ ވަނީ މި އަހަރުގެ ޖެނުއަރީ މަހު އިންޑިއާގައި ބޭއްވި ސައުތު އޭޝިއާ ހޯޕްސް ޓޭބަލް ޓެނިސް މުބާރާތުގެ އަންހެން ބައިގެ ޗެމްޕިއަންކަން ހޯދައި، އޭޝިއާ މުބާރާތަށް ކޮލިފައިވެފަ އެވެ. ދާދި ފަހުން އޭޝިއާ މުބާރާތުގައި ވާދަކޮށް ރިހި މެޑަލް ހޯދި އެވެ. އޭރު އޭނާ ވަނީ ގައުމީ ޓޭބަލް ޓެނިސް މުބާރާތުގެ ސިންގަލްސް ޗެމްޕިއަންކަން ހޯދައިރައީސުލްޖުމްހޫރިއްޔާގެ ވާދައިގެ ތަށި ކާމިޔާބުކުރި އެންމެ ހަގު ކުޅުންތެރިޔާގެ ޝަރަފް ހޯދައިފަ އެވެ. މީގެ އިތުރުން ދީމާ ވަނީ މިދިޔަ މަހު މޮރިޝަސްގައި ބޭއްވި އިންޑިއަން އޯޝަން އައިލެންޑް ގޭމްސް (އައިއޯއައިޖީ) ގައި ރާއްޖެ އަށް ރަން މެޑެލް ހޯދައިދީ މުޅި ރާއްޖެއަށް ރީތިނަން ހޯދާދީފައެވެ.\nދީމާގެ މިހުރިހައި ކާމިޔާބީ ތަކަކާއެކު ދީމާ ބުނީ ދީމާ އަށްވުރެ އުމުރުން ދޮށީ މީހުންނާއެކު ކުޅެން ޖެހުނަސް އެއްވެސް ޖެހިލުމެއް ނުވާކަމަށެވެ.\n“އޭޖް އިޒް ޖަސްޓް އަ ނަމްބަރ ދޯ. ދީމާއެއްވެސް ބިރެއް ނުގަނޭ އެކަހަލަ ކަމަކާ. އަބަދުވެސް ކުޅުމަށް ފޯކަސް ކުރަނީ.މޮޅުވެވޭތޯ ކުޅެނީ” ދީމާ ކިޔައިދިނެވެ.\nޓޭބަލްޓެނިސް ގޯލްޑް މެޑަލިސްޓް ދީމާ ބޮޑުވެގެންވެސް މި ކުޅިވަރު ކުޅެން ބޭނުމެވެ. ކިޔަވާ ނިމުނަސް ކުޅިވަރުގެ ރޮނގުން އަބަދުވެސް ކުރިއަށްގޮސް ކުޅުމުގައި އުޅެން ބޭނުމެވެ.\n“އެންމެ ބޭނުން2ކަމެއް އޮތީ. ދީމާ ބޮޑުވެގެން ވާން ބޭނުމީ ސައިންޓސްޓަކަށް. އަދި ނޭނގޭ ކިހިނެއްކަމެއް އެކަން ކުރެވޭނީ. އެކަމަކު އެއީ ބޭނުންވާ ކަމަކީ. ދެން އޮތީ ކުޅުން. މި ދެކަން ދީމާ ކުރަން ބޭނުމީ” ކުޑަކުޑަ ދީމާ ކިޔައިދިނެވެ.\nހުސްވަގުތު ތަކުގައި ކުލަޖެއްސުމަށް ސަމާލުކަން ދޭ ދީމާ ބުނީ ވާހަކަ ފޮތް ކިޔުމާއި ގޭމް ކުޅުމުގެ އިތުރަށް އެންމެ ކުރާ ހިތްވާ ކަމަކީ ކުލަޖެއްސުން ކަމަށެވެ.\nލަންކާގެ ރޯޔަލް އިންސްޓިޓިއުޓުގައި ކިޔަވަމުން އަންނަ ދީމާ އަށް އެ އިންސްޓިޓިއުޓްގެ ކަލާސް އެވޯޑުގައި އެންމެ މޮޅު އަންހެން ކުޅިވަރު ކުޅުންތެރިޔާ އާއި އެންމެ މޮޅު ޓޭބަލް ޓެނިސް ކުޅުންތެރިޔާގެ މަގާމް މިދިޔަ އަހަރުވަނީ ލިބިފައެވެ. މި މަގާމު ދީމާ ހޯދާފައިވާތީ އޭނާ އަށް އެ ސްކޫލުން ފީއެއް ނުނަގަ އެވެ. އަދި ބޭރު މުބާރާތްތަކުގައި ވާދަކުރަން ކިޔެވުން މެދުކަނޑާލަން ޖެހޭ ދުވަސްވަރު، އޭނާ އެނބުރި ދިއުމުން ޓީޗަރުން އިތުރު ގަޑީގައި ނެރެގެން ދީމާ އަށް ކްލާސްތައް ބާއްވައިދެ އެވެ.\n“ސްކޫލްގައި އުޅޭިއިރު އެކުވެރިން ކައިރީގައި ނުދައްކަން ކުޅޭ ވާހަކައެއްވެސް. ދީމާ ބޭނުމެއް ނުވޭ ސެލިބްރިޓީއަކަށް ވެގެން އުޅޭކަށް. ގިނަ ކުދިންނަށް ނުވެސް އެނގޭނެ ދީމާ ކުޅޭ ކަމެއްވެސް. މާ ބޮޑަށް އެނގިއްޖެއްޔާ ފްރެންޑްސް މަދުވެދާނެ. ދީމާ ބޭނުމީ ހަމަ އާދައިގެ ކުއްޖެއްގެ ގޮތުގައި ފްރެންޑުންނާއެކު މަޖާކުރަން” ކުޅިވަރުގެ ދަނޑުގައި މަތީ ކާމިޔާބީ ހޯދިނަމަވެސް ދީމާގެ އުޅުން ހަމަ ވަރަށް ސާދާ ސީދާވެފައި އާދައިގެއެވެ.\n“ދީމާއަކީ ވަރަށް ތަފާތު ކުއްޖެއް. ކުޅޭ ވަގުތު ނިމުމުން ދެން ކުޅުމާ ބެހޭ އެއްވެސް ވާހަކައެއް ދައްކައެއްވެސް ނޫޅޭނެ. ކުޅޭތަނުން ނިކުންނަ ހިސާބުން ފެށިގެން އެކަން އެ ނިމުނީ. ލިބޭ ކާމިޔާބީ ތަކުގެ ވާހަކަވެސް މީހުންކައިރީ ދައްކާ އަދި ރައްޓެހިންނާ ހިއްސާކޮށްވެސް ނަހަދާނެ. ގޭގައި ވެސް އެކަހަލަ އެއްވެސް ވާހަކައެއް ނުދައްކާނެ. ސްކޫލުން އައިސް ހުސްވަގުތުގައި އެކުރާ ކަމެއް ކޮއްލަކޮއްލާއި ހުންނާނީ” ދީމާގެ މަންނަ ވަހީދާ ކިޔައިދިނެވެ.\nމިވަގުތު ޗައިނާގެ ނަންޖިންޕްރޮވިންސްގައި ޓްރެއިނިން ހަދަމުން އަންނަ ދީމާގެ މަންމައާއި ބައްޕަގެ އިތުރުން ދީމާގެ ކޯޗު އަދި ރާއްޖޭގެ ކުރީގެ މަޝްހޫރު ކުޅުންތެރިޔާ އިބްރާހިމް ޝިއުރީ ދެމުން އަންނަ އެހީތެރިކަން ދީމާގެ މައިންބަފައިން އަބަދުވެސް ހަނދާންކުރެއެވެ. މީގެ އިތުރުން ސްޕޯޓްސް މިނިސްޓްރީ އާއި އޮލިމްޕިކް ކޮމިޓީ އާއި އެސޯސިއޭޝަނުން އަދި އަމިއްލަ ކޯޗުން ވެސް ދީމާ އަށް ދެމުން އަންނަ އެހީތެރިކަން އެމީހުން ފާހަގަ ކުރެއެވެ. ހަމަ އެއާކު ރައީސް އިބްރާހިމް މުހައްމަދު ސޯލިހާއި ސްޕޯޓްސް މިނިސްޓަރު އަހުމަދު މަހުލޫފު ގެ ފަރާތްޕުޅުން ލިބޭ އެހީތެރިކަން ވެސް އެމީހުން ބަލައިގަންނަނީ ޝުކުރުވެރިކަމާއެކުގައެވެ.\nމިހުރިހާ ދުވަހު މަންމައާއި ބައްޕަ އަމިއްލައަށް ޚަރަދުކޮށްގެން ދީމާ މޮޅުކުޅުންތެރިއަކަށް ކުރަމުން އައި މަސައްކަތުގައި މިހާރު ސަރުކާރުން ވަނީ ހިފާފައެވެ. އޭޝިއަން ޓޭބަލް ޓެނިސް ހޯޕްސް މުބާރާތުން ރާއްޖެ އަށް ރިހި މެޑަލް ހޯދައިދިން ހިސާބުން ފެށިގެންދީމާގެ ތަމްރީންތަކުގެ ހަރަދުތައް ހަމަޖައްސައިދޭން ކުޅިވަރާ ބެހޭ މިނިސްޓްރީންވަނީ ނިންމާފައެވެ.\nދާދިފަހުން ދީމާ ވަނީ އާއިލާއާއެކު އައްޑޫއަށް އައިސްފައެވެ. ދީމާ އައްޑޫއަށް އައީ މާމައާއި ކާފަ ދެކިލަން ކަމަށް ދީމާ ބުންޏެވެ. މި ދަތުރުގައި ދީމާގެ ކާމިޔާބީ ފާހަގަކޮށް، އައްޑޫ ސިޓީ ކައުންސިލުން ވަނީ ދީމާ އަށް ހާއްސަ ޓްރޮފީއެއް ދީފައެވެ. މީގެ އިތުރުން ފޭދޫ ސްކޫލުން ވެސް ވަނީ ދީމާއަށް ދައުވަތުދީ އެ ސްކޫލުގެ އެސެމްބްލީގައި ވާހަކަ ދެއްކުުމުގެ ފުރުސަތު ދީފައެވެ.\n“މިއީ އައްޑޫއަށް އައި ފުރަތަމަ ފަހަރު. އައްޑޫ ވަރަށް ސަޅި އެންމެ ރަނގަޅީ ދުއްވާ އެއްޗެތި މަދުވީމާ” އައްޑޫ ގެ ދަތުރު ނިންމާލުމަށްފަހު ފުރަން އޮތް ދުވަހު ދީމާ ބުންޏެވެ.\nކުޑަކުޑަ ދީމާގެ އުއްމީދަކީ ދުނިޔޭގެ އެންމެ މޮޅު ޓޭބަލްޓެނިސް ކުޅުންތެރިންގެ ތެރޭގައި އޭނާގެ ނަން ހިމެނިގެން ދިއުމެވެ. ދުއާއަކީ ދީމާގެ ހުރިހާ އުއްމީދެއް ފުރިހަމަވެ އިތުރު ކާމިޔާބީއާއި ކުރިއެރުން ދީމާއަށް ލިބުމެވެ.


Dhunya Isthiufaa Dhehvaifi - Vaguthu\nދުންޔާ އިސްތިއުފާ ދެއްވައިފި\nރައީސް މައުމޫން އަބްދުލް ގައްޔޫމްގެ ދަރިކަނބަލުން، އަދި ހެލްތު މިނިސްޓްރީގެ ސްޓޭޓް މިނިސްޓަރު ދުންޔާ މައުމޫން އެކަމަނާގެ މަގާމުން މިއަދު އިސްތިއުފާ ދެއްވައިފި އެވެ.\nހެލްތު މިނިސްޓްރީގެ ސްޓޭޓް މިނިސްޓަރު މަގާމުގައި މިހުރިހާ ދުވަހު ހުންނެވި، ދުންޔާ ވަނީ، ބޮޑުބޭބެ ރައީސް ޔާމީންގެ ސަރުކާރުގައި ފޮރިން މިނިސްޓަރުގެ މަގާމުވެސް ފުރުއްވާފައެވެ. އެކަމަނާ އިސްތިއުފާ ދެއްވިއިރު ސަރުކާރުން އިސްތިއުފާ ދެއްވަން ތައްޔާރަށް ހުންނެވި ކަމަށާއި އާއިލާއާ އެކު މަޑުކޮށްލެއްވުމަށްޓަކައި ކަމަށް ވިދާޅުވެ ދުންޔާ ވަނީ މި މަހުގެ 13 ވަނަ ދުވަހު ޗުއްޓީ ނަންގަވައިފި އެވެ.\nމިވަގުތު ދުންޔާ ހުންނެވީ ސިންގަޕޫރުގައެވެ. އެނގިފައިވާ ގޮތުގައި ބައްޕާފުޅު ހައްޔަރު ކުރި ފަހުން ދުންޔާ އޮފީހަށް ވަޑައެއްނުގަންނަވަ އެވެ.\nމި މަހުގެ ފަސް ވަނަ ދުވަހުގެ ރޭ ރައީސް ޔާމީން ކުއްލި ނުރައްކަލުގެ ހާލަތު އިއުލާން ކުރެއްވުމަށް ފަހު، އެރޭ މައުމޫން ހައްޔަރު ކުރުމަށް ފަހު އެ މަނިކުފާނުގެ މައްޗަށް ކުރަނީ ސަރުކާރު ވައްޓާލަން އުޅުމާއި ރިޝްވަތު ދިނުމުގެ ތުހުމަތެވެ.\nފެބުރުއަރީ 27, 2018 18:24\nފެބުރުއަރީ 27, 2018 18:35\nފެބުރުއަރީ 27, 2018 19:14\nދެން ދުންޔާ އާ ދެކޮޅަށް އުފުލާނެ ދައުވާއެއް ވީހާވެސް އަވަހަކަށް ތައްޔާރުކޮށް ފުލުހުން ޕީޖީ އަށް ފޮނުވާނެ.\nފެބުރުއަރީ 27, 2018 19:50\nދުނިޔެ ތިހުރީ މުސާރަ ލިބުނީމަ ދާންކަން ޔަގީން ވެއްޖެ.... ހާދަ ހުތުރު ގޮތެކޭތީ.... ބަފާ ވިޔަސް ގޯސްކަމެއް ކުރީމަ އެގޯސްވީ... ތީތި ކަޑައޭ\nފެބުރުއަރީ 27, 2018 20:35\nދެންކޯޑިނޭޓަރުކަން ދިނަސް އޯކޭވާނެ ކުރިންހުރީ މިނިސްޓރުކަމުގަ އެފަހަރުބަދަލްވީ ސޮޓޭޓްމިނިސްޓރަކައް\nއީޔޫގެ އިންޒާރާއެކު ސަރުކާރު ކުޑަކަކޫ މައްޗަށް ތިރިވެއްޖެއީޔޫގެ އިންޒާރާއެކު ސަރުކާރު ކުޑަކަކޫ މައްޗަށް ތިރިވެއްޖެއޭ ޝާހިދު ބުންނަސް މަމެން ނޯ ވޮރީސް. އަޅެ އީޔޫ ތިޔާ އަޅާ ދަތި ކުރުމުގެ ފިޔަވަޅެއް އަޅާލަބަލަ އީޔޫގެ ގައުމު ތަކުގައި އުފައްދާ އަގު ބޮޑެތި މެޝިންސް ތައް ރާއްޖެ އަށް ގަތުން ބޭން އަރުވާލާނަމޭ އެއިރުން ހުންނާނެއޭ ހޭއަރާފައި. އެގޮތުން ރާއްޖެ އަށް މެދުކެނޑުމެއް ނެތި ގެންނަ އެމެރިކާގެ އިންޖީނު ތައް ގެނައުން ހުއްޓާލާ ޗައިނާ އަދި ޖަޕާނު ގައި އުފައްދާ އިންޖީނަށް އެކަނި ހަދާލާނަމޭ ވަޒީރުންގެ މަޖްލީހުން ފާސް ކޮށް އަދި ރައްޔިތުންގެ މަޖްލީހުން ވެސް ފާސް ކޮށްގެން. އެއިރުން ޔޫރަޕް އަންނާނެ ސައިޒުން ކެނޑިގެން ދޯ. އަހަރަކު އެމެރިކާގެ އިންޖީނުތައް ގަންނަން ރާއްޖޭން 100 މިލިއަން ޑޮލަރުހޭދަ ކުރޭ ސްޕެއާރ އާއި އެކު. އެބައި ހުއްޓުމުން މިކުންފުނި ތަކުގެ ބޮޑުން ރުޅިއައިސް ގޮސް ވައިޓް ހައުސް ފުރާޅު ނަގާ އެއްލާލާނެއޭ އެއިރުން މާ ތާހިރެއް ނުވާނެ އެއް ނޫން ދޯ. އަައި އޭމް ވޮންޑަރިންގް ކޭން ޔޫ ވިން ފްރޮމް..\nފެބުރުއަރީ 27, 2018 21:15\nދުންޔާ ހުންނެވީ މިނިވަންކަމާއިއެކު އިދިކޮޅުޕާރޓީތަކާއި ގުޅި ވަޑައިގަންނަޗާގޮތަކަށް ނޫނެވެ. ނަމަވެސް ޕައްޕާފުޅާއެކުގައެވެ. ޔާމީން ގެ ސިޔާސަތަށް ސަޕޯޓް ކުރާހާލުގައެވެ. މައުމޫނު ހުންނެވީ އިދިކޮޅުގައެވެ.\nފެބުރުއަރީ 27, 2018 23:08\nމައުމޫނު އަށާ އާއިލާއަށް ހުރިހާދެރައެއްދިނީ ކެނެރީގޭ ނަޝީދު ދުންޔާނުޖެހޭ ބައްޕަ ޖަލުގަ ހުންނެވީމަ ވަޒީފާއިން ވަކިވާކަށް\nމާޗް 1, 2018 08:54\nދެން ދުވަސްކޮޅަކުން ޕިޔޯންކަން ޤަބޫލްކުރައްވައިގެން އަލުން ސަރުކާރާ ގުޅިވަޑައިގަންނަވާ.\nވިދާޅުވާނީ، ރައްޔިތުންނަށް ޙިދުމަތް ކުރަށްވާށޭ ބޭނުންފުޅުވަނީ.


Son ge landun Tottenham ah molheh\nބާންލީ އަތުން ޓޮޓެންހަމް މޮޅުވީ 1-0 ގެ ނަތީޖާއަކުން\nމި މޮޅާއެކު ޓޮޓެންހަމް އޮތީ ތާވަލުގެ ފަސްވަނައިގައި 11 ޕޮއިންޓާއެކު\nކ. މާލެ | 27 އޮކްޓޯބަރ 2020 | އަންގާރަ 06:24 | 2,489\nބާންލީ އާއި ޓޮޓެންހަމް ބައްދަލުކުރި މެޗުގެ ތެރެއިން: މި މެޗުން ޓޮޓެންހަމް މޮޅުވީ 1-0 ން - ގެޓީ އިމޭޖާސް\nފޯވާޑް ސޮން ހުއެން-މިން ކާމިޔާބުކޮށްދިން ލަނޑުން ބާންލީ އަތުން ޓޮޓެންހަމް ހޮޓްސްޕާ މޮޅުވެއްޖެއެވެ.\nއިނގިރޭސި ޕްރިމިއާ ލީގުގައި ހޯމަ ދުވަހުގެރޭ ކުޅުނު މެޗުން ޓޮޓެންހަމް މޮޅުވީ 1-0 ގެ ނަތީޖާއަކުންނެވެ.\nބާންލީގެ ދަނޑުގައި ކުޅުނު މި މެޗުގައި ދެ ޓީމުގެ ފަރާތުންވެސް ފެނިގެންދިޔައީ ހަމަހަމަ ކުޅުމެކެވެ. މެޗުގެ ފުރަތަމަ ހާފުގައި ޓޮޓެންހަމަށް ގޯލާ އަމާޒުކޮށް ނުރައްކާތެރި ހަމަލާއެއް އުފެއްދިފައި ނުވި ނަމަވެސް، މި ހާފުގައި ބާންލީން ވަނީ ދެ ހަމަލާއެއް ފޮނުވާލާފައެވެ. އެގޮތުން ޕެނަލްޓީ އޭރިއާ ބޭރުން އެ ޓީމުގެ އޭޝްލީ ވެސްޓްވުޑާއި ގުޑްމުންޑްސަން ދެ ހަމަލާއެއް ފޮނުވާލިއިރު، މި ދެ ހަމަލާވެސް ޓޮޓެންހަމުގެ ގޯލްކީޕަރު ހޫގޯ ލޮރިސް ވަނީ ފަސޭހަކަމާއެކު ދިފާއުކޮށްފައެވެ.\nމުޅި މެޗުގައިވެސް ބާންލީން ރަނގަޅު ކުޅުމެއް ދެއްކިއިރު، ދެވަނަ ހާފުގައި އެ ޓީމުގެ ޑިފެންޑަރު ޖޭމްސް ޓާކައުސްކީއަށް ވަނީ ލީޑު ނެގުމަށް ރަނގަޅު ފުރުސަތެއް ލިބިފައެވެ. އެކަމަކު އޭނާ ބޮލުން ފޮނުވާލި ބޯޅަ ގޯލު ރޮނގުމަތިން ޓޮޓެންހަމުގެ ފޯވާޑް ހެރީ ކޭން ވަނީ ދިފާއުކޮށްފައެވެ.\nމި މެޗުގައި ފެނިގެންދިޔަ ހަމައެކަނި ލަނޑު ޓޮޓެންހަމުން ކާމިޔާބުކޮށްފައިވަނީ މެޗުގެ 76 ވަނަ މިނެޓުގައެވެ. ކޯނަރަކުން ކޭންގެ އެހީއާއެކު މި ލަނޑު އެ ޓީމަށް ޖަހައިދިނީ މި ސީޒަނުގައި ތަފާތު މޮޅު ކުޅުމެއް ދައްކަމުން އަންނަ ސޮންއެވެ. މިއީ މި ސީޒަނުގެ ޕްރިމިއާ ލީގުގައި ސޮން ކާމިޔާބުކުރި އަށްވަނަ ލަނޑެވެ. އަދި މިއީ އޮން އާއި ކޭން ގުޅިގެން ޕްރިމިއާ ލީގުގައި ކާމިޔާބުކުރި 29 ވަނަ ލަނޑެވެ.\nމި މޮޅާއެކު ޓޮޓެންހަމް އޮތީ ލީގު ތާވަލުގެ ފަސްވަނައިގައި ކުޅުނު ހަ މެޗުން ލިބުނު 11 ޕޮއިންޓާއެކުއެވެ. އަދި ޓޮޓެންހަމް އަތުން ބަލިވި ބާންލީ އޮތީ ތާވަލުގެ ފުލުން ތިންވަނައިގައި ފަސް މެޗުން ލިބުނު އެންމެ ޕޮއިންޓަކާއެކުއެވެ.


Jalugai huri Mahfuza ge dhifaaugai FIFA thedhuvejje | Mihaaru\nޖަލުގައި ހުރި މަހުފޫޒާގެ ދިފާއުގައި ފީފާ ތެދުވެއްޖެ\n20 މާޗް 2019 - 09:523comments\nޒިއުރިކް، ސްވިޒަލެންޑް (މާޗް 20) - މިދިޔަ ހޮނިހިރު ދުވަހު ޖަލުގައި ބަންދުކުރި ބަންގްލަދޭޝްގެ ސީނިއާ ފުޓްބޯޅަ އެޑްމިނިސްޓްރޭޓަރު އަދި ފީފާގެ ކައުންސިލް މެމްބަރު މަހުފޫޒާ އަކުތަރުގެ ދިފާއުގައި ފީފާ އިން ތެދުވެއްޖެ އެވެ.\nމިދިޔަ ހޮނިހިރު ދުވަހު މަހުފޫޒާ ޖަލަށް ލާފައިވަނީ، މިދިޔަ މަހު ޓީވީ ޝޯއެއްގައި އެ ގައުމުގެ ބޮޑު ވަޒީރު ޝެއިޚް ހަސީނާ އަށް ފާޑުކިޔާފައިވަނިކޮށެވެ. އެ ޝޯ ގައި މަހުފޫޒާ ބުނީ ހަސީނާގެ ވިސްނުންފުޅު ހުރީ ހަމައެކަނި ވަކި ކުޅިވަރުތަކެއް ކުރިއެރުވުމަށް ކަމަށާއި ފުޓްބޯޅަ އަށް ދެނީ ވަރަށް ކުޑަ އަހައްމިއްޔަތުކަމެއް ކަމަށެވެ. އަދި ފުޓްބޯޅަ ކުޅުންތެރިންގެ ކާމިޔާބީތައް ފާހަގަނުކޮށް ކްރިކެޓަށް ވަރަށް ބޮޑަށް ސަރުކާރުން ހޭދަކުރާ ކަމަށް އޭނާ ތުހުމަތުކުރި އެވެ.\nމި މައްސަލައިގައި ފީފާ އިން އޭއެފްޕީ އަށް ބުނީ ބަންގްލަދޭޝް ފުޓްބޯލް ފެޑެރޭޝަން މެދުވެރިކޮށް މަހުފޫޒާގެ ހާލަތު ބަލަމުން އަންނަ ކަމަށާއި ހައްޔަރުކުރި ސަބަބެއް އޮޅުން ފިލުވުމަށް އެދިފައިވާނެ ކަމަށެވެ.\n"ފީފާ އިން މި އަންނަނީ މި މައްސަލަ ވަރަށް ގާތުން މޮނިޓާ ކުރަމުން. އަދި އޭއެފްސީ ވެސް މި ކަމުގައި ބައިވެރިވާނެ،" ފީފާގެ ތަރުޖަމާނު އޭއެފްޕީ އަށް ފޮނުވި ސިޓީއެއްގައިވެ އެވެ.\nމަހުފޫޒާގެ ވަކީލު ލިއާކަތު ހުސައިން މީޑިއާ އަށް އެންމެ ފުރަތަމަ އިންޓަވިިއުއެއްގައި ބުނީ ކަފާލާތުގެ ދަށުން ވެސް މަހަފޫޒާ ދޫނުކުރަން ނިންމުމުގެ ފަހަތުގައި އޮތީ ފޮރުވިފައިވާ އެޖެންޑާ އެއް ކަމަށެވެ. އަދި އޭނާ ވަނީ މަހުފޫޒާ ސަލާމަތްކުރަން އެކި ޖަމިއްޔާތަކުގެ އެހީތެރިކަން ބޭނުންވާ ކަމަށް ގޮވާލައިފަ އެވެ.\nބަންގްލަދޭޝްގެ މީޑިއާ ރިޕޯޓްތައް ބުނާގޮތުން ފީފާ އާއި އޭއެފްސީން މަހުފޫޒާ ދޫކޮށްލުމަށް ބާރު އެޅުމުގެ ސަބަބުން ކަފާލާތުގެ ސަބަބުން ކުރިއަށް އޮތް ދެ ދުވަހެއްގެ ތެރޭގައި އޭނާ ދޫކޮށްލާނެ އެވެ. އަންނަ މަހު2ވަނަ ދުވަހާ ހަމައަށް ކަފާލާތުގެ ދަށުން މަހުފޫޒާ ދޫކޮށްލަން ކޯޓުން ނިންމަނީ ޖަލުގައި ހުންނަން އޭނާގެ ސިއްހީ ހާލަތު ތަންނުދޭ ކަމަށް ބުނެ އޭނާގެ ވަކީލު ލިއާކަތު ޑޮކްޓަރުގެ ލިއުންތަކެއް ހުށަހަޅާފައިވާތީ ކަމަށްވެ އެވެ.\nBangladesh ge FIFA official jalugai, ehee ah edhenee\nއިންސާނީ ހައްގުތައް ހިމާޔަތް ކުރުމުގައި މަސައްކަތްކުރާ ޖަމިއްޔާއެއް ކަމަށްވާ އެމްނެސްޓީ އިންޓަނޭޝަނަލް އިން ވަނީ މަހުފޫޒާ މިނިވަން ކުރުމަށް އަޑުއުފުލައިފަ އެވެ.\n"މަހުފޫޒާ ގޯސްކޮށް އެއްވެސް ކަމެއް ނުކުރޭ. އޭނާ އަކީ ދުނިޔޭގެ ފުޓްބޯޅައިގެ މައި އިދާރާގެ މެމްބަރެއް އޭނާ އަމިއްލަ ވިސްނުމުގައި ދައްކާ ވާހަކައެއްގެ ސަބަބުން އެގޮތަށް ހައްޔަރެއް ނުކުރެވޭނެ. ބަންގްލަދޭޝްގެ ބޮޑުވަޒީރު ފުޓްބޯޅަ އަށް ވުރެން ބޮޑަށް ކްރިކެޓަށް އަހައްމިއްޔަތުކަން ދޭ ވާހަކަ ބުނުމަކީ ކުރެވޭ ކުށެއް ނޫން،" އެމްނެސްޓީ އިންޓަނޭޝަނަލްގެ ދެކުނު އޭޝިއާގެ ކެމްޕެއިން ލީޑަރެއްގެ ގޮތުގައި މަސައްކަތްކުރާ ސާދު ހައްމާދީ ބުންޏެވެ.\nހަސީނާ ނިސްބަތްވެވަޑައިގަންނަވާ ޕާޓީގެ މެމްބަރަކު މަހުފޫޒާގެ މައްސަލަ ހުށަހެޅީ އޭނާގެ ވާހަކަތަކާ ގުޅިގެން ރައްޔިތުންގެ މެދުގައި ފިތުނަ އުފެދުމުގެ ފުރުސަތު އޮތުމުން ކަމަށް ބުނެ އެވެ.\nފީފާ ކައުންސިލަށް މަހްފޫޒާ އިންތިހާބުކުރީ 2017 ވަނަ އަހަރު އެވެ. އޭނާ އަކީ ބަންގްލަދޭޝްގެ ފުޓްބޯޅަ އަށް ގިނަ މަސައްކަތްތަކެއް ކޮށްދީފައިވާ ފަރާތެކެވެ. އަދި ބަންގްލަދޭޝް ފުޓްބޯޅަ ފެޑެރޭޝަނާ މިހާރު ވެސް ގާތްގުޅުމެއް އޮވެ އެވެ.\nއިތުރު ލިޔުންތައް ފީފާ ބަންގްލަދޭޝް


SunOnline: Maavashah bindhaalee hatharu footuge raalhu, heevee Tsunami eh hen\nޝަފްނާ ހުސައިން 11 Jul 2020, 13:43\nލ. މާވަށަށް އިއްޔެ އުދަ އަރާފައި -- ފޮޓޯ/ ކައުންސިލް\nލ. މާވަށަކީ މީގެ ކުރިން މާބޮޑަށް އުދަ އަރާ ރަށެއް ނޫނެވެ. އުދަ އަރާ ފަހަރަކުވެސް އަރަނީ ރަށުގެ ހުޅަނގު އުތުރު ފަރާތުންނެވެ. އެހެން ނަމަވެސް އިއްޔެ އިރުއްސުނު ފަހުން އެ ރަށުގެ ހުޅަނގު ދެކުނު ފަރާތުން ރަށު ތެރެއަށް ބިންދަން ފެށި ރާޅުތަކާއެކު ރަށުގެ ރައްޔިތުން މިވަނީ ބިރުވެރިކަމެއްގެ ތެރެއަށް ވައްޓާލައިފައެވެ.\nމާވަށު ކައުންސިލްގެ ރައީސް، އަހްމަދު މޫސާ "ސަން" އަށް ވިދާޅުވީ ރަށަށް އުދަ އަރަން ފެށީ އިއްޔެ އިރުއޮއްސުނު ފަހުން ކަމަށާއި، މިއަދު ހެނދުނު އަށެއް ޖެހުމާ ހަމައަށް ވެސް އެކި ފަހަރުމަތުން ރަށަށް އުދަ އަރާފައިވާ ކަމަށެވެ.\nއަދި ލޮނުގަނޑު ރަށުގެ ތެރެއަށް ވަދެ، 100 އެއްހާ ގެއަށް ލިނު ވަދެފައިވާ ކަމަށެވެ. އެއީ ގާތްގަނޑަކަށް ރަށުގެ ތިންބައި ކުޅަ އެއްބައި ގެއެވެ. މޫސަ ވިދާޅުވީ ދެތިން ހަތަރު ގެއެއްގައި ދިރިނޫޅެވޭ ވަރު ވެފައިވާ ކަމަށާއި އަދި މިހާރު އެއް ގެއަކުން މީހުން ހުސްކޮށްފައިވާ ކަމަށެވެ.\nލ. މާވަށަށް އިއްޔެ އުދަ އަރާފައި. ގިނަ އަދަދެއްގެ ގެތަކަށް ވަނީ ލޮނު ވަދެފައި -- ފޮޓޯ/ ކައުންސިލް\nމޫސަ ވިދާޅުވީ އިއްޔެ ރަށަށް އެރި އުދަ ސިފަކޮށްދޭން ދަތިކަމަށެވެ. އަދި އެއީ އުދަޔަށް ވުރެ ބޮޑަށް ސިފަވީ ސުނާމީއެއް ގޮތަށް ކަމަށެވެ.\n"އަޅުގަނޑާ ވާހަަކަދެއްކި އުދަ އަރައިގެން އައިއިރު އެތަނުގައި ހުރި މީހެއް. އޭނަ ބުނީ ރަށު ތެރެއަށް ބިންދާލީ ވެސް ތިން ފޫޓު ހަތަރު ފޫޓު އުސްމިނުގައި ހުރި ރާޅު ކަމަށް. އަޅުގަނޑުގެ އުމުރުން މިހާރު 50 އަހަރު. މިގޮތަށް އުދަ އެރި ހަނދާނެއް ނުވޭ. އުދަޔަށް ވުރެ ބޮޑަށް ހަމަ ސުނާމީއެއް ގޮތަށް ސިފަވަނީ،" މޫސަ ވިދާޅުވިއެވެ.\nއަނބުގަސްތަކުގެ 80 ޕަސެންޓް ނެތިދާނެ!\nއިއްޔެ އެރި އުދަ، މޫސަ ސިފަކުރެއްވީ 2004 ވަނަ އަހަރުގެ ސުނާމީއަށްފަހު އެރަށަށް ލިބުނު އެންމެ ބޮޑު ގެއްލުމުގެ ގޮތުގައެވެ.\nމޫސަ ވިދާޅުވީ މިފަހަރު އުދަ އެރީ ރަށުގެ ރައްޔިތުން އަނބާއި، ޖަންބު އަދި ޖަނބުރޯލު ފަދަ ތަކެތި ހައްދާފައި ހުރި ދިމާލުން ކަމަށެވެ.\n"މި އެއްޗެއްސަކީ ލޮނަށް ވަރަށް ބަލި އެއްޗެހި. ވަރަށް ބޮޑަށް ލޮނުގަނޑު ވަދެފަ މިއޮތީ. އެހެންވެ އަނބު، ޖަންބު، ޖަނބުރޯލުގެ 80 ޕަސެންޓު ނެތިގެންދާނެ ކަމަށް ބެލެވޭ. ރައްޔިތުންނަށް ލިބުނު ވަރަށް ބޮޑު ގެއްލުމެއް މީ. ސުނާމީއަށް ފަހު ހިޔެއް ނުވެ މިވަރުގެ ގެއްލުމެއް ލިބުނު ހެނެއް،" އޭނާ ވިދާޅުވިއެވެ.\nމޫސަ ވިދާޅުވީ އިއްޔެ އެރި އުދައިގެ ސަބަބުން ރައްޔިތުން ނުތަނަވަސްކަމުގައި ތިބި ކަމަށެވެ. އަދި ރޭގަނޑުވެސް އުދަ އަރައި ގެތަކަށް ލޮނުގަނޑު ވަންނަމުން ދިއުމުގެ ސަބަބުން ނުތަނަވަސްކަން ބޮޑުވިކަމަށެވެ.\nއެހެން ނަމަވެސް ނުތަނަވަސްކަމާއެކު ރަށުގެ ރައްޔިތުންގެ ފަރާތުން ފެނިގެން ދިޔައީ އެކުވެރިކަމާ އެއްބައިވަންތަކަމުގެ މިސާލެއް ކަމުގައި އޭނާ ވިދާޅުވިއެވެ.\nއުދަ އަރަން ފެށުމާއެކު ފުލުހުންނާއި، ރަށުގެ ބަނދަރު ފުން ކުރުމުގެ މަސައްކަތުގައި އުޅޭ މޯލްޑިވްސް ޓްރާންސްޕޯޓު އެންޑް ކޮންޓްރެކްޓިން ކޮމްޕެނީ (އެމްޓީސީސީ)ގެ މުވައްޒަފުންނާއި ރަށު ރައްޔިތުން ގުޅިގެން ކުރި އަވަސް މަސައްކަތުގެ ސަބަބުން، އުދައިގެ ގެއްލުން ވަރަށް ބޮޑަށް ކުޑަކުރެވުނު ކަމަށެވެ.\n"ނަސީބު ދިމާކުރި ގޮތުން އެމްޓީސީސީގެ ވެހިކަލްތައް ވެސް އެބަހުރި. އަދި ފަޅު ފުންކުރަން ކޮނެފައި ހުރި ވެލި ވެސް އެބަހުރި. އެހެންކަމުން ވެލި ބަސްތާ ޖެހުމުގެ މަސައްކަތް ވެސް ވަރަށް އަވަސްކޮށް ރަނގަޅަށް ކުރެވިގެން ދިޔަ،" މޫސަ ވިދާޅުވިއެވެ.\nދޭތެރެއަކުން އުދަ އަރަމުން އަންނާތީ ރަށު ރައްޔިތުން މިހާރު މަސައްކަތް ކުރަމުން އަންނަނީ ވެސް ދަންފަޅިއަށް ބަހާލައިގެންނެވެ. ރޭ ދަންވަރު "ޑިއުޓީ"ގައި ތިބި މީހުން ހެނދުނު އަރާމުކުރުމަށްފަހު މިހާރު އަނެއްކާވެސް ރަށުގެ އެންމެން ތިބީ ތައްޔާރީ ހާލަތުގައެވެ.\nއުދައިގައި ރަށު ތެރެއަށް ޖަމާވި ކުނިތައް ނަގައި ސާފުކުރުމުގެ މަސައްކަތް ކުރަނީ -- ފޮޓޯ/ ކައުންސިލް\nމޫސަ ވިދާޅުވީ މިހާރު އެމްއެންޑީއެފް އާވެސް ގުޅިގެން ރާޅު އަރާ ސަރަހައްދުގައި ވެލި ބަސްތާ ޖެހުމުގެ މަސައްކަތް ކުރަމުން އަންނަ ކަމަށެވެ. އަދި އުދައިގައި ރަށު ތެރެއަށް ޖަމާވެފައިވާ ކުނިބުނި ނަގައި ސާފުކުރުމުގެ މަސައްކަތް ވެސް އަންނަނީ ރަށުގެ އެންމެން ގުޅިގެން ކުރަމުންނެވެ.\nމިއަދުވެސް އުދަ އަރާނެ ކަމަށް ބެލެވޭތީ، ގެތަކުގައި ހިފާ ގެންގުޅޭ އެއްޗެހި ވެސް ރައްކާތެރިކޮށް ރައްޔިތުން ވެސް އެކަމަށް ސަމާލުވެގެން ތިބި ކަމަށެވެ.\nމޫސަ ވިދާޅުވީ ގެތަކުގައި ހިފާ ގެންގުޅޭ އެއްޗެއްސަށް މާބޮޑު ގެއްލުމެއް ނުލިބުނު ނަމަވެސް ގަސްތަކަށް ލޮނުގެ އަސަރު ކުރުމުގެ ސަބަބުން ބޮޑު ގެއްލުމެއް ލިބޭނެ ކަމަށާއި އެކަމާމެދު ރައްޔިތުން ކަންބޮޑުވެފައި ތިބި ކަމަށެވެ.\nމި ފަހުގެ ތާރީހެއްގައި އެރަށަށް ދުވަަހަކުވެސް އުދަ ނާރާ ވަރަށް އިއްޔެ އުދަ އަރާފައިވާއިރު، އެކަމުގެ ސަބަބު ބުނެދޭނެ ނޭނގޭ ކަމަށް މޫސަ ވިދާޅުވިއެވެ. މޫސަ ވިދާޅުވީ ހެނދުނުގެ ހިކި ދިޔައިގައި ވެސް ހަމަ ވަރަށް ބޮޑަށް އުދަ އެރި ކަމަށެވެ.\n"އަޅުގަނޑުމެންނަކަށް ނޭނގެ ވާއެއް ނުވާއެއް،" އޭނާ ވިދާޅުވިއެވެ.\nމާވަށުގައި ވެލި ބަސްތާ ޖެހުމުގެ މަސައްކަތުގައި އެމްއެންޑީއެފް އިން ހަރަކާތްތެރި ވަނީ -- ފޮޓޯ/ އެމްއެންޑީއެފް\nރާއްޖެއާ ދުރުން ދެކުނު އިންޑިއާ ކަނޑުގައި އުފެދެމުންދާ ދިގު ބާނިތައް ރާއްޖެއާ ހަމައަށް ފޯރާނެ ކަމަށް ލަފާ ކުރެވޭތީ، ކުރިއަށް އޮތް ތިން ދުވަހު، ދެކުނާއި މެދުރާއްޖެތެރޭގެ އަތޮޅުތަކަށް ރާޅު އަރާނެ ކަމަށް ލަފާކޮށް، ރައްޔިތުން ސަމާލުވެ ތިބުމަށް މޫސުމާ ބެހޭ އިދާރާއިން ވަނީ އިލްތިމާސްކޮށްފައެވެ.\nއިއްޔެ އައްޑޫ ސިޓީއަށް އުދަ އަރައި ބޮޑެތި ގެއްލުންތަކެއް ލިބުނު އިރު، މިއަދުވެސް ގިނަ ރަށްތަކަކަށް އުދަ އަރާފައިވެއެވެ.


November 15 gai Deepika aai Ranveer kaiveni kuranee mihenve\nފާއިތުވި މަހެއްހާ ދުވަހު މުޅި ބޮލީވުޑް ކައްކުވާލާއިފައިވަނީ ބަތަލާއިންނަށް ފިރިހެން ތަރިންނާއި ޑައިރެކްޓަރުން އަދި ޕްރޮޑިއުސަރުންގެ ފަރާތުން ކުތިމަތިވަމުން އަންނަ ޖިންސީ ފުރައްސާރަތަކުގެ އަނދިރި ފަރާތުގެ ވާހަކަތައް ބަތަލާއިން ނިކުމެ ކިޔައިދޭން ފެށުމުންނެވެ. ނަން މަޝްހޫރު އެތަކެއް ތަރިންނާއި ޑައިރެކްޓަރުން އަދި ޕްރޮޑިއުސަރުންގެ އެ ހަޑި އަމަލުގެ ސަބަބުން ބޮލީވުޑްގެ އެތެރޭގައި އުފެދިފައި އޮތީ ހުސް ނުތަނަވަސް ކަމެވެ.\nނަމަވެސް އެ ނުތަނަވަސް ކަމުން ބޮލީވުޑަށް އުފާވެރިކަން ގެނެސްދިނީ މަޝްހޫރު ދެތަރިން ކަމަށްވާ ރަންވީރު ސިންގް އާއި ދިޕިކާ ޕަދުކޯންގެ ކައިވެނިކުރާ ތާރީހުގެ އުފާވެރި ހަބަރު ސޯޝަލް މީޑިއާގައި ހިއްސާކުރުމާ ގުޅިގެންނެވެ.\nހޮނިހިރު ދުވަހު އެ ދެތަރިން ނެރުނު ސްޓޭޓްމަންޓެއްގައި ވަނީ އަންނަ މަހުގެ 14 އަދި 15 ދުވަހު ކައިވެނިކުރަން ނިންމާފައިވާ ކަމުގެ އުފާވެރި ހަބަރު އެމީހުންގެ ފޭނުންނާއި ހެޔޮ އެދޭ ފަރާތްތަކާ ހިއްސާކޮށްފަ އެވެ.\nލޯބީގެ ގޮތުން ގުޅިގެން އުޅޭތާ ގާތްގަނޑަކަށް ފަސް އަހަރުވީ މި ދެތަރިން މި އަހަރުގެ ތެރޭގައި ކައިވެނިކުރާނެ ކަމުގެ އަޑުތައް އަރާފައި އޮތް ނަމަވެސް، އާދީއްތަ ދުވަހު އެކަން ހާމަކުރުމާ ހަމައަށް، އެކަމާ ގުޅޭގޮތުން ރަންވީރު ވެސް އަދި ދިޕިކާ ވެސް އެއްވެސް ވާހަކައެއް ދައްކާފައެއްނުވެ އެވެ.\nކައިވެނީގެ ތާރީހު އިއުލާންކުރުމާ އެކު ދެން އެންމެ ގަދަޔަށް ދެކެވެމުން އަންނަ ވާހަކަ އަކީ ކައިވެނީގެ ހަފްލާ އޮންނާނީ އިންޑިއާގައި ތޯ ނުވަތަ ކުރިން އަޑުއަރާފައި އޮތް ގޮތަށް އިޓަލީގައި ތޯ އެވެ. އެކަން އަދި ޔަގީން ނުވިޔަސް، މިދެތަރިންގެ ކައިވެނީގެ ތާރީހާ ގުޅޭ ޝައުގުވެރި ކަމެއް މިވަނީ ތިލަވެފަ އެވެ.\nއެކްޓަރު ރަންބީރު ކަޕޫރު ދިޕިކާއާ ރުޅިވެ ބަތަލާ ކެޓްރީނާ ކައިފާ ގުޅުނު ހިސާބުން ޒަހަމްވެފައި އޮތް ދިޕިކާގެ ހިތަށް ޝިފާ ހޯދައިދީ އޭނާ ޑިޕްރެޝަނުން ސަލާމަތްކުރަން އެންމެ ބޮޑު އެހީތެރިކަމެއް ވެދިނީ އެކްޓަރު ރަންވީރު ސިންގް އެވެ.\nމި ދެތަރިން އެކުގައި ކުޅުނު ފުރަތަމަ ފިލްމު "ގޯލިއޯންކީ ރާސްލީލާ ރާމް-ލީލާ" ގެ ޝޫޓިން ތެރެއިން ގާތްކަމެއް އުފެދި ވަނީ ލޯބީގެ ގޮތުން ގުޅިފަ އެވެ. އެ ފިލްމު ރިލީޒްކޮށްފައިވަނީ 2013 ވަނަ އަހަރުގެ ނޮވެމްބަރު 15 ވަނަ ދުވަހު އެވެ.\nބުނެވޭ ގޮތުގައި އެ ފިލްމުގެ ޝޫޓިންގެ ތެރެއިން މި ދެތަރިންގެ މެދުގައި ލޯބީގެ މާތައް ފޮޅިފައިވާތީ، ޒަވާޖީ ހަޔާތް ފަށާއިރު، އެ ހަނދާންތަކާ ގުޅުވާލަން ބޭނުންވާތީ ކައިވެނިކުރާ ތާރީހަކަށް އަންނަ މަހުގެ 15 ދުވަސް ހަމަޖެއްސީ އެވެ.\nކައިވެނީގެ ހަފްލާ އާއި ކައިވެނީގެ އެކި ރަސްމިއްޔާތުތައް އޮންނާނީ އިޓަލީގައި ކަމެއް ނުވަތަ ދިޕިކާ ނިސްބަތްވާ ބެންގަލޫރުގައި ކަމެއް ރަންވީރު ނިސްބަތްވާ ދިއްލީގައި ކަމެއް އަދި ޔަގީނެއް ނޫނެވެ. ބައެއް ރިޕޯޓްތައް ބުނާގޮތުން މިދިޔަ އަހަރު ކައިވެނިކުރި ބަތަލާ އަނުޝްކާ ޝަރްމާ ގޮތަށް ދެ ފަރާތުގެ އާއިލާ އާއި އެންމެ ގާތްއެކުވެރިންގެ ހާޒިރުގައި ރަންވީރާއި ދިޕިކާ ވެސް ކައިވެނިކުރާނީ އިޓަލީގަ އެވެ. އަދި ބޮލީވުޑްގެ އެކުވެރިންނަށް ބާއްވާ ރިސެޕްޝަން ބާއްވަނީ ޑިސެމްބަރު މަހުގެ އެއް ވަނަ ދުވަހު އެވެ.\nކައިވެންޏަށްފަހު މި ދެތަރިން ހަނީމޫނަށް ހޭދަކުރާ ކަމަށް ބެެވެނީ ވަރަށް މަދު ދުވަސްތަކަކެކެވެ. ސަބަބަކީ ޑިސެމްބަރު މަހުގެ ފަހުކޮޅު ރިލީޒްކުރާ ރަންވީރުގެ "ސިމްބާ" ގެ ޕްރޮމޯޝަންތަކުގައި އޭނާ ބައިވެރިވާން ޖެހޭތީވެ އެވެ.


“ރައްޔިތުންގެ ވިސްނުން ބަދަލުކުރުމަށް ގުރުބާން ކުރާ ފަރާތަކަށް ޔާމީން ހައްދަވަނީތޯ؟” – Dhen.mv\n"ރައްޔިތުންގެ ވިސްނުން ބަދަލުކުރުމަށް ގުރުބާން ކުރާ ފަރާތަކަށް ޔާމީން ހައްދަވަނީތޯ؟"\nFebruary 25, 2020 - 9:27 pm\nސަރުކާރާ ދޭތެރޭ ރައްޔިތުންގެ ފޫހިވާން ފެށުމުން، ވިސްނުމުގެ މިސްރާބު ބަދަލުކުރުމަށް ގުރުބާން ކުރާފަރާތަކަށް އަނެއްކާވެސް ކުރީގެ ރައީސް އަބްދުﷲ ޔާމީން ހައްދަވަނީތޯ މާވަށު ދާއިރާގެ މެމްބަރު އަދި ޕީއެންސީގެ ނައިބް ރައީސް މުހައްމަދު ސައީދު ސުވާލު ކުރައްވައިފިއެވެ.\nސައީދު މިހެން ވިދާޅުވެފައި މިވަނީ އިތުރު ތަހުގީގުތަކަކަށް ރައީސް ޔާމީން ފުލުހަށް ހާޒިރުކުރަން އަންގާފައި ވުމާ ގުޅިގެންނެވެ.\nރައީސް ޔާމީންގެ ގާނޫނީ ވަކީލުންގެ ޓީމުގައި ހިމެނިވަޑައިގަންނަވާ ޑރ. މުހައްމަދު ޖަމީލް އަހުމަދު މިއަދު ވިދާޅުވީ ރައީސް ޔާމީންގެ އިސްތިއުނާފުގެ ތެރެއިން ދައުވާ އަކީ ގާނޫނީ ބުރަދަނެއް ނެތް ސިޔާސީ ދައުވާއެއްކަން ސާބިތުވުމުން އިތުރު ކަންތައްތަކަކަށް ތަހުގީގަށް ހާޒިރުވުމަށް ރައީސް ޔާމީނަށް އިއްޔެ ފުލުހުން އަންގާފައިވާ ކަމަށެވެ.\nމިކަމާއި ގުޅިގެން ސައީދު މިއަދު ކުރެއްވި ޓްވީޓެއްގައި ވިދާޅުވީ ސިޔާސީ ގޮތުން މަގްބޫލުކަން ގެއްލި، ސަރުކާރުގެ ދުވެއްޔާއި ދޭތެރޭ ރައްޔިތުން ފޫހިވާން ފެށާފައިވާ ކަމަށެވެ.\nސިޔާސީ ގޮތުން މަޤްބޫލުކަން ގެއްލި، ސަރުކާރުގެ (އިންތިހާޔަށް މަޑު) ދުވެއްޔާއި ދޭތެރޭ ރައްޔިތުން ފޫހިވާން ފެށުމުން، ވިސްނުމުގެ މިސްރާބު ބަދަލުކުރުމައް ޤްރުބާން ކުރާފަރާތަކަށް އަނެއްކާވެސް ރައީސް ޔާމީން ހައްދަވަނީތޯ؟@ibusolih\n— Mohamed Saeed (@em_saeed) February 25, 2020\n"ސިޔާސީ ގޮތުން މަޤްބޫލުކަން ގެއްލި، ސަރުކާރުގެ(އިންތިހާޔަށް މަޑު) ދުވެއްޔާއި ދޭތެރޭ ރައްޔިތުން ފޫހިވާން ފެށުމުން، ވިސްނުމުގެ މިސްރާބު ބަދަލުކުރުމަށް ޤުރުބާން ކުރާފަރާތަކަށް އަނެއްކާވެސް ރައީސް ޔާމީން ހައްދަވަނީތޯ؟" ސައީދު ވިދާޅުވިއެވެ.\nއެނިފައިވާ ގޮތުގައި ރައީސް ޔާމީން ފުލުހަށް ހާޒިރުކުރަން ހަމަޖެހިފައިވަނީ މާދަމާ 14:00 ގައެވެ.


Football dhanduge masakkaiy kuriyah nudhaathee Maakurathu zuvaanun dhanduga karaa indhaifi | Fainu Online\nޒުވާނުންގެ އިހުތިޖާޖުގެ ތެރެއިން --\n11 ޖެނުއަރީ 2022, އަންގާރަ, 14:53\nރ. މާކުރަތުގައި ތަރައްގީ ކުރާ ފުޓްބޯޅަ ދަނޑުގެ މަސައްކަތް ކުރިއަށް ނުގޮސް ގިނަ ދުވަސްވަމުން ދާތީ އެރަށު ޒުވާނުން ނުކުމެ އެ ދަނޑުގައި ކަރާ އިންދައިފިއެވެ.\nދަނޑުގެ މަސައްކަތް ލަސްވަމުން އަންނާތީ މާކުރަތުގެ ޒުވާނުން ސޯޝަލް މީޑިއާގައި ދުވަސްތަކެއް ވަންދެން ނުރުހުން ފާޅު ކުރުމަށްފަހު، މިދިޔަ އާދިއްތަ ދުވަހު އެ ރަށު ޒުވާނުން ވަނީ ހިމޭން އިހުތިޖާޖެއް ކޮށްފައެވެ.\nއަދި އެ ދަނޑުގައި ކާބޯތަކެތީގެ ބާވަތްތައް ވަނީ އިންދާފައެވެ.\nއެ ހަރަކާތުގައި ބައިވެރިވި އެ ރަށު ކައުންސިލްގެ ނާއިބު ރައީސް މީޑިއާތަކަށް ވިދާޅުވީ އެ ދަނޑުގައި ކަރާގެ އިތުރުން ކޮޕީ ގަސް އިންދައިފައި ވާނެ ކަމަށެވެ.\nއިހުތިޖާޖުގެ ތެރެއިން - ފޮޓޯ: މީސްމީޑިއާ\nއަދި ދަނޑުގައި ކަރާ އިންދަން ނިންމީ އެ ދަނޑުގައި ނުކުޅެވޭ ކަމަށް ވަނީ ނަމަ ރޯދައަށް ކަރާ ލިބުމަކީ ވެސް މާ އެދެވިގެންވާ ކަމެއް ކަމަށް ޒުވާނުންނަށް ފެންނާތީ ކަމަށް ވެސް ބުނެފައިވެއެވެ.\nމީގެ އިތުރުން ދުވާލު ދެ އިރު އެ ގަސްތަކަށް ފެންދިނުމަށް ޒުވާނުން ނިންމާފައި ވާނެ ކަމަށް އޭނާ ވިދާޅުވިއެވެ.\nއެ އިހުތިޖާޖުގައި ބައިވެރިވި މާކުރަތުގެ ޒުވާނުން ވަނީ ދާއިރާގެ މެންބަރާއި ޔޫތު މިނިސްޓަރު އަޙްމަދު މަޚްލޫފު ޒުވާނުންގެ އަޑުއެއްސެވުމަށް ގޮވާލާފައެވެ.\nމީގެ އިތުރުން ކޮމަންޑޫ ބައި އިލެކްޝަންއާ ދިމާކޮށް އެ ރަށުގައި ޓާފް ދަނޑެއް އަޅާތީ އެކަމާވެސް މާކުރަތުގެ ޒުވާނުން ވަނީ ފާޑުކިޔާފައެވެ.\nމާކުރަތުގައި ތަރައްގީކުރަން ހަމަޖެހިފައިވާ ޓާފް ދަނޑުގެ ސަބްބޭސްގެ މަސައްކަތް ނިމުނުތާ 1 އަހަރަށް ވުރެ ގިނަ ދުވަސްވެފައި ވަނިކޮށް އެ ދަނޑުގައި ޓާފް އެޅުމަށް ހަވާލުކުރީ ވީއޭއެމް ކޮމްޕެނީ ޕްރައިވެޓް ލިމިޓެޑް (ވީއޭއެމްކޯ) އާއެވެ.\nސެޕްޓެމްބަރު 27، 2020 ގައި މާކުރަތު ދަނޑާއިއެކު ރ.ދުވާފަރާއި ޅ. އޮޅުވެލިފުށީގެ ޓާފު ދަނޑުގެ މަސައްކަތް ވީއޭއެމްކޯއާ ހަވާލުކޮށްފައި ވަނީ9މިލިއަން ރުފިޔާއަށް 120 ދުވަސް ތެރޭގައި އެ3ދަނޑުވެސް ނިންމުމަށެވެ.\nދަނޑުގައި ކަރާ އޮށް އިންދަނީ - ފޮޓޯ: މީސްމީޑިއާ\nމާކުރަތު ޒުވާނުން ބޭއްވި އިހުތިޖާޖުގައި އިސްކޮށް ހަރަކާތްތެރިވި ޒުވާނަކު ބުނީ ޓާފު ދަނޑަކީ ޒުވާނުންގެ އުންމީދާ ގުޅިފައިވާ ދަނޑެއް ކަމަށާއި އެ ދަނޑު ނިމޭނެ ދުވަހަކަށް ޒުވާނުން އިންތިޒާރުކުރާ ކަމަށެވެ.\nޒުވާނުން ބުނީ އެރަށަކީ ބޮޑު ޗުއްޓީގައި ބޮޑު ފުޓްބޯޅަ މުބާރާތެއް ބާއްވާ ރަށެއް ނަމަވެސް ދަނޑުގެ މަސައްކަތް ނުނިމޭތީ އެފަދަ މުބާރާތެއް ވެސް ނުބޭއްވި އެތައް އަހަރެއް މިހާރު ވެފައިވާ ކަމަށެވެ. އަދި ދަނޑުގެ މަސައްކަތް ލަސްވާނަމަ ޒުވާނުންގެ އިހުތިޖާޖުތައް އިތުރުވެގެން ދާނެ ކަމަށް ވެސް އޭނާ ބުންޏެވެ.\nމިކަމާ ގުޅިގެން "ފައިނު އޮންލައިން" އަށް މައުލޫމާތު ދެއްވަމުން މާކުރަތު ކައުންސިލްގެ ރައީސް މުޙައްމަދު ރަމީޒު ވިދާޅުވީ ޓާފް ދަނޑުގެ ސަބްބޭސްގެ މަސައްކަތް ނިމި ގިނަ ދުވަސްތަކެއް ވީ ފަހުން ޓާފް އެޅުމަށް ވީއޭއެމްކޯއަށް ހަވާލުކުރި ކަމަށާއި ސަބްބޭސް ސާފުކޮށް މަރާމާތު ކުރުމަށް4ލައްކަ ރުފިޔާ އިތުރަށް އެ ކުންފުންޏާ ހަވާލުކުރި ކަމަށެވެ.\nރަމީޒު ވިދާޅުވީ ކޮންމެ ހަފްތާއަކުވެސް އެ ކުންފުންޏާ ގުޅަމުން އަންނަ ކަމަށާއި އަބަދުވެސް ވަރަށް އަވަހަށް ދާނެ ކަމަށް ބުނަމުން އަންނަ ކަމަށެވެ.\nމިނިސްޓްރީއިން ބުނަމުން އަންނަނީ ވީއޭއެމްކޯގެ މަސައްކަތްތައް ގިނަ ކަމުން ނާދެވެނީ ކަމަށް. ވީއޭއެމްކޯއިން ދުވާފަރު ދަނޑުގެ މަސައްކަތް ނިންމާފައި ވާއިރު އެ ރަށަށް ފަހު މާކުރަތުގެ މަސައްކަތް ކުރަން ކުރިން ނިންނި ނަމަވެސް އެ ރަށުގެ މަސައްކަތް ނިންމުމަށް ފަހު ވީ ނުވީއެއް ނޭނގޭ\nކައުންސިލްގެ ރައީސް ރަމީޒު ވިދާޅުވިއެވެ.\nމިކަމާ ގުޅިގެން ޔޫތް މިނިސްޓްރީގެ ބަހެއް ހޯދަން ފައިނު އޮންލައިންއިން ކުރިމަސައްކަތް އަދި ވަނީ ކާމިޔާބު ނުވެފައެވެ.\nޙުސްނީ5months ago\nކާބޯތަކެތިން ނަފާ ހޯޑައިގެން ތި ދަނޑު ހަދަން ވީ. ބޯހަލާކު


Phone Eh Govaa, Kuda Kujjehge 1 Loluge Fenun Gellijje - Vaguthu\nމޯބައިލް ފޯނު ނުވަތަ ސްމާޓް ފޯނު ގޮވުމުގެ މައްސަލައަކީ އައު މައްސަލައެއް ނޫނެވެ. އުފެއްދުމުގައި ދިމާވާ މައްސަލައަކުން ނުވަތަ ޑިޒައިނުގައި ހުރި މައްސަލައެއްގެ ސަބަބުން، މިފަދަ ޙާދިސާތައް ހިނގުމަކީ، އާއްމު ކަމެކޭ ބުނުމަކީ ދޮގަކަށް ނުވާނެއެވެ. މިއީވެސް އެފަދަ ޙާދިސާއެކެވެ.\nދާދިފަހުން، ޗައިނާގެ އަވަށެއްގައި، ޗާޖަށް ޖަހާފައި އޮތް ފޯނެއް ގޮވުމުގެ ސަބަބުން، 12 އަހަރުގެ ކުޑަކުއްޖެއްގެ އެއް ލޮލުގެ ފެނުންވަނީ އެއްކޮށް ގޮސް، ކަނާތު ޝާހަދު އިނގިލި ވަކިވެފައެވެ..\n"ސޮފްޓްޕީޑިޔާ" ނޫހުން ބުނެފައިވާ ގޮތުގައި މި ހިތާމަވެރި ޙާދިސާ ހިނގާފައިވަނީ މިދިޔަ ހަފްތާގެ ތެރޭގައެވެ. އަދި، އެކަން ހިނގާފައިވަނީ، އެކުއްޖާ ބޭނުންކުރާ ފޯނު ޗާޖަށް ޖަހާފައި އޮއްވާ، އޭގެ ކައިރީގައި ހުއްޓާކަމަށްވެސް ބުނެފައިވެއެވެ.\nނޫސްތަކުން އިތުރަށް ބުނެފައިވާ ގޮތުގައި، ފޯނު ގޮވުމާއެކު، އެކުއްޖާ ހޭނެތިގެން ބިންމައްޗަށް ވެއްޓުނެވެ. އަދި، ނަގައިގަނެގެން ހޮސްޕިޓަލަށް ގެންގޮސް ފަސް ގަޑިއިރުގެ އޮޕަރޭޝަނެއްވެސް ކޮށްފައިވެއެވެ. އޮޕަރޭޝަނުގައި، ފޯނު ގޮވުމުގެ ސަބަބުން ކުއްޖާގެ މޫނުމަތީގައި ތަތްލަވާފައި ހުރި ޕްލާސްޓިކު ކޮޅުތައްވެސް ނެއްޓިއެވެ. އެހެންނަމަވެސް، އިނގިލި ވަކިވެ، އަލުން ނުގުޅުވޭ ވަރަށް ގެއްލުންވެފައިވާކަމަށް ޑޮކްޓަރުން ބުނިކަމަށް ނޫސްތަކުގައިވެއެވެ. އަދި، ކަނާތު ލޮލުގެ ފެނުން އެއްކޮށް ގެއްލިފައިވާކަމަށް ޑޮކްޓަރުން ބުނިކަމަށްވެސްވެއެވެ.\nއެންމެ ރަނގަޅު ބްރޭންޑުތަކުގެ ސްމާޓްފޯނުތައް ގޮވުމުގެ މައްސަލަތައް ކުރިމަތިވެފައިވީނަމަވެސް، މި ޙާދިސާގައި ގޮވާފައިވަނީ ބްރޭންޑެޑް ފޯނެއް ނޫންކަމަށްވެސް ސޮފްޓްޕީޑިޔާ އިން ބުނެފައިވެއެވެ.


Boat eh Therey Adugadha Kuri2Loabiverinnah Hithun Nufila Varuge Filaavalheh - Vaguthu\nބޯޓެއްގެ ތެރޭގައި އަޑުގަދަ ކުރި ދެ ލޯބިވެރިންނަށް ހިތުން ނުފިލާ ވަރުގެ ފިލާވަޅެއް\nބޯޓެއްގައި ދެ ލޯބިވެރިން އަޑުގަދަކުރުމުން ބޯޓުން ބާލުވާލައިފިއެވެ.\nޖާމަނީގައި ޓުއާ އޮޕަރޭޓް ކުރާ ކުންފުންނަކަށް ނިސްބަތްވާ އެ ބޯޓުން ދެ މީހުން ބާލާފައިވަނީ އެދެމަފިރިން ދަތުރުފެށި ދުވަހުއެވެ. މީޑިއާ ތަކުން ރިޕޯޓް ކޮށްފައި ވާގޮތުގައި އެދެމަފިރިން ބޯޓުން ބާލާފައި ވަނީ ކޮޓަރި ތެރޭގައި ތިބެ އަޑުގަދަ ކުރުމުންނެވެ.\nމިކަމާއި ގުޅިގެން އެ ދެމީހުން މިހާރު ވަނީ ކަމާއި ބެހޭ ފަރާތްތަކަށް މައްސަލަ ހުށަހަޅާފައެވެ. އެފަރާތްތަކުން މައްސަލަ ހުށަހަޅާފައިވަނީ ބޯޓުގައި އެމީހުން ތިބި ކޮޓަރީގެ ކުޑަ ދޮރު ހުޅުވައި އެމީހުންގެ އަމިއްލަ ހައްގަށް އަރައިގަތް މައްސަލާގައެވެ. އެމީހުން ބުނެފައިވަނީ އެމީހުންނަށް ބޯޓުގެ ފަޅުވެރިން ފާރަލާފައިވާ ކަމަށެވެ.\nކަމާބެހޭ ފަރާތްތަކަށް މައުލޫމާތު ހިއްސާ ކުރަމުން އެމީހުން ބުނެފައިވަނީ އެމީހުން ބޯޓުން ބާލުވާފައިވަނީ އެމީހުންގެ ފޮށިވެސް ނުދީ ކަމަށެވެ.\nމިކަމާއި ގުޅޭގޮތުން ބޯޓުގެ ވެރިފަރާތުން ބުނެފައިވަނީ އެ ދެމަފިރިން އަޑުގަދަ ކުރުމުން ބޯޓުގައި ދެންތިބި ދަތުރުވެރިންނަށް އުނދަގޫވެގެން ޝަކުވާކޮށްފައިވާ ކަމަށެވެ. އަދި އެފަރާތުން ބުނެފައިވަނީ އެދެމަފިރިން ޒުވާބުކޮށް ތަޅައިގަތީ ކަމަށެވެ. އެކަމުގެ ޝަކުވާ ލިބުމުން ބޯޓުގެ ވެރިފަރާތުން ވަނީ އެމީހުން ތިބި ކޮޓަރީގައި ޓަކި ދީ އެތަނުން ނިކުތުމަށް އަންގާފައެވެ.\nއެ ދެމީހުން ވަނީ ބޯޓު ނިސްބަތްވާ ކުންފުންޏަށް ވެސް މައްސަލަ ހުށަހަޅާފައެވެ. އެގޮތުން އެ ދެމީހުން ވަނީ ގިނަ އަދަދަކަށް ފައިސާ ނެގުމަށްފަހު، ބޯޓުން ބޭލުމުގެ ބަދަލުގައި އެމީހުން ދީފައިވާ ފައިސާ އަނބުރާ ދިނުމަށް އެދިފައެވެ.


މުބާރާތުގެ ފުރަތަމަ މެޗުގައި ޑަބަލްއެލް އަދ ވައިނޮޓް – Ungoofaaru\nބަނޑޭރިގަނޑު/ޚަބަރު/މުބާރާތުގެ ފުރަތަމަ މެޗުގައި ޑަބަލްއެލް އަދ ވައިނޮޓް\nމުބާރާތުގެ ފުރަތަމަ މެޗުގައި ޑަބަލްއެލް އަދ ވައިނޮޓް\nއިބްރާހީމް ޒަޔާން 28 އޯގަސްޓް 2019\n0 66 މިނެޓެއް ނުވަނިސް ކިޔާލެވޭ\nހުކުރު ދުވަހު ފެށުމަށް ހަމަޖެހިފައިވާ އުފާ ފުޓުސަލް ކަޕްގެ ގުރުއަތުލުން ރޭ ބާއްވައިފިއެވެ. އުނގޫފާރު ކޮމިއުނިޓީ ސެންޓަރުގެ މީޓިންރޫމުގައި ކުރިއަށްދިޔަ މިރަސްމިއްޔާތު ޝަރަފްވެރި ކޮށްދެއްވީ ޔޫއެޗްއެލް ޓްރޭޑްގެ ވެރިޔާ އަލްފާޟިލް ހުސައިން ފަހުމީއެވެ.\nގުރުއަތުލުމުގެ ރަސްމިއްޔާތު ފެށިގެންދިޔައީ ކީރީތި ޤުރުއާނުގެ ބަރަކާތުންނެވެ. އެއަށްފަހު ރަސްމިއްޔާތު ކުރިއަށްދާނެގޮތް އުފާގެ ނައިބް ރައީސް ހުށައަޅައިދެއްވިއެވެ. އެއަށްފަހު ޝަރަފްވެރިމެހުމާނު އަދި ޔޫތު އެސޯސިއޭޓް އަހުމަދު ޝާހިދު ވާހަކަފުޅު ދެއްކެވިއެވެ. ގުރުއަތުލުން ކުރިއަށްގެންގޮސްދެއްވީ އުފާގެ ރައީސް އިބްރާހީމް ޒަޔާންއެވެ.\nމުބާރާތް ކުރިއަށްދަނީ ދެ ގުރޫޕަކަށް ބަހާލައިގެންނެވެ. ގުރޫޕް އޭ ގައި5ޓީމް އަދި ގުރޫޕް ބީ ގައި4ޓީމެވެ. މުބާރާތް ފެށުމުގެ ރަސްމިއްޔާތު އޮންނާނީ ހުކުރު ދުވަހު ހަވީރުއެވެ. ރަސްމިއްޔާތަށްފަހު މުބާރާތުގެ ފުރަތަމަ މެޗުގައި ބައްދަލުކުރާނީ ދި ޑަބަލް އެލް އާއި ވައިނޮޓް ސްޕޯރޓްސް އެވެ.\nމުބާރާތުގެ މެޗުތައް ހަވީރާއި ރޭގަނޑުވެސް ކުރިއަށްދާނެއެވެ. މުބާރާތުގެ ފުރަތަމަ ދުވަހު3މެޗު ދެވަނަ އަދި ތިންވަނަ ދުވަހު4މެޗު،4ވަނަ ދުވަހު3މެޗު، ދެން ކޮންމެ ދުވަހަކު ރޭގަނޑު2މެޗު ކުޅޭނެއެވެ.7ދުވަހަށް ކުރިއަށްދާ މިމުބާރާތުގައި ޖުމުލަ 19 މެޗު ކުޅޭނެއެވެ. މުބާރާތުގެ ނިމުމުގެ ރަސްމިއްޔާތާއި ފައިނަލްމެޗު އޮންނާނީ ބުރާސްފަތި ދުވަހުގެރޭ 20:30 ގައެވެ.\nރޭގެ ރަސްމިއްޔާތުގައި މުބާރާތުގައި ބައިވެރިވި ޓީމުތަކުގެ މެނޭޖަރުންނާއި އުފާގެ އިސްވެރިނާއ ކޮމިއުނިޓީ ސެންޓަރުގެ ވެރިން ބައިވެރިވިއެވެ.\nރ. އުނގޫފާރު އުފާ ފުޓުސަލް ކަޕް 2019\nއުފާ ފުޓުސަލް ކަޕްގެ ގުރުއަތުލުން މިރޭ ބާއްވަނީ\nމޫސުން ގޯސް، ރ އަތޮޅާއެކު 10 އަތޮޅަކަށް ޔެލޯ އެލާޓް ނެރެފި


“ޑުޕަ ފިފްޓީން” މަޅި ފުޓްސަލް ޗެލެންޖު: ޗިކަންސް ބަލިކޮށް ކުއާޓާ ފައިނަލުގެ ފަހު ޖާގަ މަސްއޮޑި ޓައިޓަންސްއަށް – Dhen.mv\nޢާލިމް އަބްދުއްލަތީފް January 31, 2021 - 12:09 pm\n"ޑުޕަ ފިފްޓީން" މަޅި ފުޓްސަލް ޗެލެންޖުގައި ރޭ ޗިކަންސް އެސްސީ އާއި މަސްއޮޑި ޓައިޓަންސް ވާދަ ކުރި މެޗު އެޓީމުން ކާމިޔާބުކޮށް، ކުއާޓާ ފައިނަލުގެ ފަހު ޖާގަ ކަށަވަރު ކޮށްފިއެވެ.\nމި ދެޓީމު ބައްދަލު ކުރި މެޗު މަސްއޮޑި ޓައިޓަންސް އިން ކާމިޔާބު ކުރީ 5-1ގެ ނަތީޖާއަކުންނެވެ. މި މޮޅާއެކު މަސްއޮޑި ޓައިޓަންސް ކުއާޓާ ފައިނަލަށް ގޮސްފައިވާއިރު،ކުއާޓާ ފައިނަލުގައި އެޓީމުން ބައްދަލު ކުރާނީ ސީކޭއާ އެވެ.\nރޭގެ މެޗުގައި މަސްއޮޑި ޓައިޓަންސްގެ ފަރާތުން ފެނިގެން ދިޔައީ ހަލުވި، މޮޅު ކުޅުމެކެވެ. މެޗުގައި މަސްއޮޑި ޓައިޓަންސްގެ އަހްނަފް ރަޝީދު (އަހުއްކޮ) ދެގޯލް ޖެހިއިރު، ދެން އެޓީމުގެ ގޯލްތައް ޖެހީ ނާއިހް މުފިދާއި އިބްރާހިމް ރިމާހު އަދި އިބްރާހިމް ސިމާހެވެ.\nމި މެޗުގައި މަސްއޮޑި ޓައިޓަންސްއަށް ދެ ގޯލް ޖަހައިދީ މެޗުގެ މޮޅު ކުޅުންތެރިއަކަށް ހޮވުނީ އެޓީމުގެ އަހްނަފް ރަޝީދު (އަހުއްކޮ) އެވެ.


އައްޑޫ ސިޓީއިން 79 ކިލޯގެ މަސްތުވާތަކެއްޗާއެކު ހައްޔަރު ކުރި މީހުންނަށް ދައުވާކޮށްފި! | Sandhaanu\nއައްޑޫ ސިޓީއިން 79 ކިލޯގެ މަސްތުވާތަކެއްޗާއެކު ހައްޔަރު ކުރި މީހުންނަށް ދައުވާކޮށްފި!\nޑިސެމްބަރ 12, 2020\nއޮކްޓޫބަރ މަހުގެ3ވަނަ ދުވަހު އައްޑޫ ސިޓީ ކަނޑުމަތީގައި ހިންގި މަސްތުވާތަކެތީގެ ބޮޑު އޮޕަރޭޝަންގައި ހައްޔަރު ކުރި7މީހެއްގެ މައްޗަށް 10 ދަޢުވާއެއް އުފުލައިފިއެވެ.\nމި މީހުންގެ މައްޗަށް އުފުލޭ 10 ދައުވާއެއް އުފުލުމަށް ޕްރޮސެލިއުޓަރ ޖެނެރަލް ހުސައިން ޝަމީމް ވަނީ އައްޑޫ ސިޓީ ހިތަދޫ މެޖިސްޓްރޭޓް ކޯޓަށް ހުށަހަޅައިފައެވެ.\nއަތުލައިގަތް މަސްތުވާ ތަކެއްޗަކީ ޕާކިސްތާނު ޑްރަގު ނެޓްވޯކަކާ ގުޅިގެން އަބުޗާ އިސްވެ ހުރެ ކަނޑުމަގުން ރާއްޖެ އެތެރެކުރަން އުޅުނު މަސްތުވާތަކެތި ކަމަށް ފުލުހުން ތުހުމަތު ކުރެ އެވެ.އަދި އޭގެތެރޭގައި އެމް.ޑީ.އެމް.އޭ އާއި، އެމްފިޓަމިން އާއި ހެރޮއިންވެސް ހިމެނެ އެވެ.\nޕީޖީ ވިދާޅުވީ މައްސަލަ ތަހުގީގުކުރި ފުލުހުންގެ އިންވެސްޓިގޭޓަރުން ހިންގީ ރަނގަޅު ތަހުގީގެއް ކަމަށެވެ. މި މައްސަލާގައި ހެކިންގެ ގޮތުގައި ތިބީ ފުލުހުން ކަމަށްވެސް ޝަމީމް ވިދާޅުވިއެވެ. އޭގެ އިތުރުން ޝަމީމް ވިދާޅުވީ ޕްރޮސެކިއުޓަރ ޖެނެރަލް އޮފީހުގެ ޑްރަގް ޔުނިޓުގެ ބޭފުޅުން، އެބޭފުޅުންގެ މަސައްކަތް ފުރިހަމަކޮށްފި ކަމަށެވެ.\nހެކިވެރިނަށް ތިބީ ފުލުހުން ކަމަށާއި ކޯޓުން އަވަސް ޝަރީޢަތެއް ހިންގަވާނެކަމަށް އުއްމީދުކުރައްވާ ކަމަށް ޝަމީމް ގެ ޓުވީޓުގައިވަނީ ވިދާޅުވެފައި ވެއެވެ.


Ali Daei Ge Maruhaba Ronaldo Ah" Thiee Champion Eh, Dhuniye Ah Huri Misaaleh" - Vaguthu\nދުނިޔޭގެ ފުޓުބޯޅައިގައި ކްރިސްޓިއާނޯ ރޮނާލްޑޯ ހަދާފައިވާ ރެކޯޑުތައް މެޗަކަށްފަހު މެޗެއް ދަނީ އިތުރުވަމުންނެވެ. މިހާރު ކުރިޔަށްދާ ޔޫރޯ ފުޓުބޯޅަ މުބާރާތުގައި އޭނާ މިހާތަނަށް ގިނަ ރެކޯޑުތަކެއް އާކޮށްފައިވާއިރު އެހެން ބައެއް ރެކޯޑުތަކާއި މިހާރު ވަނީ އަރާ ހަމަކޮށްފައެވެ.\nއެންމެފަހުން ދުނިޔޭގެ ޗެމްޕިއަން ފްރާންސްއާއި ދެކޮޅަށް ޔޫރޯގައި ކުޅުނު މެޗުގައި ރޮނާާލްޑޯ ކާމިޔާބުކުރި ދެ ލަނޑާއެކު އޭނާ ވަނީ ދުނިޔޭގެ ރެކޯޑަކާއި އަރާ ހަމަކޮށްފައެވެ. އެއީ އީރާންގެ ލެޖެންޑް އަލީ ދާއީ އަތުގައި މީގެކުރިން އޮތް ރެކޯޑެކެވެ. އެ ރެކޯޑަކީ ދުނިޔޭގެ ފުޓުބޯޅައިގެ ތާރީހުގައި ގައުމީ ޓީމަށް އެންމެ ގިނަ ލަނޑު ޖެހި ކުޅުންތެރިޔާގެ ރެކޯޑެވެ. ރޮނާލްޑޯ ވަނީ މި މެޗުގައި ޖެހި ދެ ލަނޑާއެކު އަލީ ދާއީގެ 109 ލަނޑާ ހަމަކޮށްފައެވެ.\nމި ކާމިޔާބީއާއި ގުޅިގެން ރޮނާލްޑޯއަށް އެންމެ ފުރަތަމަ މަރުހަބާކީ މީހުންގެ ތެރޭގައި އަލީ ދާއީ ހިމެނެއެވެ. މަރުހަބާ ކިޔާފައިވަނީ އަލީ ދާއީގެ ރަސްމީ އިންސްޓަގްރާމް މެދުވެރިކޮށެވެ.\nމި އިންސްޓަގްރާމް ޕޯސްޓުގައި އަލީ ދާއީ ވަނީ ރޮނާލްޑޯއަށް ހާއްސަ ޕޯސްޓެއް ތައްޔާރުކޮށް މަރުހަބާގެ ލިޔުންކޮޅެއް ލިޔެފައެވެ. މި ލިޔުންކޮޅުގައި އަލީ ދާއީ ބުނެފައިވަނީ މި ރެކޯޑު އާކުރަން ރޮނާލްޑޯއަށް ދެން ބޭނުންވަނީ އެއް ގޯލު ކަމަށާއި ރޮނާލްޑޯ ފަދަ ތަފާތު ކުޅުންތެރިއަކަށް މިފަދަ ރެކޯޑެއް އޮތުމަކީ އޭނާއަށްވެސް ލިބޭ އުފަލެއްކަމުގައެވެ.\n"މި ރެކޯޑު ދެން ރޮނާލްޑޯ އަތުގައި އޮތުމަކީ އަހަރެން ވަރަށް ފަހުރުވެރިވާނެ ކަމެއް، ތިއީ ފުޓުބޯޅައިގެ ޗެމްޕިއަނެއް، އިންސާނިއްޔަތަށްޓަކައި ގިނަ ހިދުމަތްތަކެއް ކޮށް އޭގެ ސަބަބުން ގިނަބައެއްގެ ދިރިއުޅުމަށް ހެޔޮ އަސަރުކޮށް މުޅި ދުނިޔެއަށް ފޯރުކޮށްދިން މީހެއް" އަލީ ދާއީގެ އިންސްޓަގްރާމް ޕޯސްޓުގައި ލިިޔެފައިވެއެވެ.\nއީރާން ގައުމީ ޓީމުގައި އަލީ ދާއީ ކުޅުނުއިރު އޭނާއަކީ މުޅި މި އޭޝިއާ ބައްރުންވެސް ފާހަގަކޮށްލެވޭ މޮޅު ކުޅުންތެރިއެކެވެ. އޭނާ މި އަދަދަށް ގޯލު ޖަހާފައިވަނީ އީރާން ގައުމީ ޓީމަށް ކުޅެދިން 149 މެޗުންނެވެ.\nއަލީ ދާއީގެ އުމުރުން މިހާރު 52 އަހަރެވެ. އޭނާ ކުޅުން ހުއްޓާލާފައިވަނީ 2006 ވަނަ އަހަރުގައެވެ. ކުޅުން ހުއްޓާލުމަށްފަހު އޭނާ މިހާރުވެސް ދަނީ އީރާންގެ ފުޓުބޯޅައިގެ އެކި ކަންކަމުގައި ހަރަކާތްތެރިވަމުންނެވެ.\nމިފަހަރުގެ ޔޫރޯގައި ރޮނާލްޑޯ ދަނީ ގިނަ ރެކޯޑުތަކެއް އާކުރަމުންނެވެެ. ޔޫރޯގައި މިހާތަނަށް އޭނާ ޖެހި ލަނޑުތަކާއެކު ރޮނާލްޑޯ ވެގެންގޮސްފައިވަނީ ޔޫރޯގެ ތާރީހުގައި މިހާތަނަށް އެންމެ ގިނަ ލަނޑުޖެހި ކުޅުންތެރިޔާގެ ގޮތުގައެވެ. އަދި މިރޮސްލާވް ކްލޯސާ އަތުގައި 19 ގޯލާއެކު މިހާތަނަށް އޮތް ޔޫރޯ އާއި ގައުމީ ޓީމަށް އެންމެ ގިނަ ލަނޑުޖެހި ކުޅުންތެރިޔާގެ ރެކޯޑުވެސް އޭނާ ވަނީ އާކޮށްފަައެވެ.\nޖޫން 24, 2021 10:24\nސާބަހޭ ދާއި ، ސާބަހޭ ރޮނާލްޑޯ.\nޖޫން 24, 2021 16:41\nދާއީ ވޯލްޑްކަޕް ކޮލިފައިން އެއްގަ ރާއްޖެ ކޮޅަށް ޖަހާލި ލަނޑު ގޯނިން ބިންދާލެވުނު ރިކޯޑެއް. ހެހެހެ\nޖޫން 26, 2021 12:38\nޝާހުއަށް :ބުނެލަން: އޮތީ: ކުޅިވަރު: ހަބަރު: ކިޔާމީހުން: އެއީ: މާކަގިނައިން: ކޫސަނި: ކޮމެންޓްކޮށް: އުޅޭބައެއް: ނޫނޭ:\nޝާހު: ތިކުރައްވާ: މަސައްކަތަށް: އައްސަރި: ބަހާ: ސާބަސް:\nޢަބަދުވެސް: ކޮންމެލިޔުމެއް: ވެސް: އެހާ: ފުރިހަމަވެފައި: މައުލޫމާތު: މުއްސަނދި:\nޝާހް: ތިއީ: މިރާއްޖޭގައި: ކުޅިވަރު: ހަބަރު: ގެނެސްދޭ: އެންމެ: ބެސްޓް؛ނޫސްވެރިޔާ:\nކީޕް:އިޓްއަޕް: brO ؛... 👏


ރިޓަޔަރމަންޓް ޕެންޝަން ސްކީމުގައި ބަރިވެރި ވެފައިވާ ބިދޭސީންނާއި ބެހޭ\nފުރަތަމަ ސަފްޙާ\tއަސާސީ ޕެންޝަން\tސުވާލާއި ޖަވާބް\tރިޓަޔަރމަންޓް ޕެންޝަން\tސުވާލާއި ޖަވާބް\tޑައުންލޯޑް\tއެޕްލިކޭޝަން ފޯމް\tޤާނޫނާއި ޤަވާއިދުތައް\tރެފަރެންސް\tއެހެނިހެން\tއަހަރީ ރިޕޯޓް\tފޮންޓް\tޕެންޝަން އެޑްމިނިސްޓްރޭޝަން އޮފީސް\tއަޅުގަނޑުމެންނާއި ގުޅުއްވާ\tބޯޑް އޮފް ޑައިރެކްޓާރސް\tއޮނިގަނޑު\tސީނިއާރ އެގްޒެކްޓިވްސް\tމީޑިޔާ\tސާރކިއުލާރ\tއިޢުލާން\tޙަބަރު\tޕަބްލިކޭޝަންސް\tEnglish\tރިޓަޔަރމަންޓް ޕެންޝަން ސްކީމުގައި ބަރިވެރި ވެފައިވާ ބިދޭސީންނާއި ބެހޭ\tދިވެހިރާއްޖޭގެ ޕެންޝަނާ ބެހޭ ޤާނޫނަށް ގެނެވުނު އެއްވަނަ އިސްލާޙާ ގުޅިގެން ބިދޭސީ މުވައްޒަފުން ރިޓަޔަރމަންޓް ޕެންޝަން ސްކީމުގައި ބައިވެރި ކޮށް އެފަރާތްތަކަށް ޕެންޝަން ގެ ފައިސާ ފޯރުކޮށްދެވޭނެ ގޮތްތަކެއް ކަނޑައެޅުމަށްޓަކައި 24 އެޕްރީލް 2011 އިން ފެށިގެން 1 އަހަރުގެ މުއްދަތު ވަނީ ޕެންޝަން އޮފީހަށް ދެވިފައެވެ. އަދި މަތީގައި ދެންނެވިފައިވާ ތާރީޚުން ފެށިގެން ބިދޭސީ މުވައްޒަފުން މި ސްކީމުގައި ބަރިވެރިކޮށް ސްކީމަށް ފައިސާދެއްކުން މަޖުބޫރުވާ ހާލަތުވަނީ ގިނަވެގެން3އަހަރަށް ފަސްކުރެވިފައެވެ. އެހެންކަމުން މިމުއްދަތުގައި ވަޒީފާދޭފަރާތާއި ވަޒީފާ އަދާކުރާ ފަރާތުން އެއްބަސްވާ ގޮތެއްގެ މަތިން ސްކީމަށް ފައިސާ ދައްކަމުން ގެންދިއުމަށް ނުވަތަ ފައިސާ ދެއްކުން މެދު ކަނޑާލުމުގު އިޚްތިޔާރު ވަނީ ދެވިފައެވެ.\nމިގޮތުން ދެވުނު ފުރުސަތުގައި ވަޒީފާ ދޭ ގިނަ ފަރާތްތަކަކުން ވަނީ ބިދޭސީން ސްކީމަށް ފައިސާދެއްކުން މެދުކަނޑާލުމަށް ނިންމަވާފައެވެ. މިކަމާގުޅިގެން ރާއްޖޭ ދޫކޮށް ދާ ބިދޭސީންދަނީ އެފަރާތްތަކުން ޕެންޝަން ސްކީމަށް ޖަމާކޮށް ފައިވާ ފައިސާ ދޫކޮށް ދިނުމަށް އެެދެމުންނެވެ. އެހެން ނަމަވެސް ޕެންޝަން ލިބޭ އުމުރު (65 އަހަރު) ހަމަވުމުގެ ކުރިން ސްކީމަށް ޖަމާކުރެވިފައިވާ ފައިސާ ދޫކުރެވޭނެ ގޮތްތަކެއް އަދި ކަނޑައެޅިފައެއް ނެތެވެ.\nއެހެންކަމުން އެކި ސަބުބަތަކާހެދި ރާއްޖެ ދޫކޮށްދާ ބޭރުގެ ފަރާތްތަކުގެ ތެރެއިން ރިޓަޔަރމަންޓް ޕެންޝަން ސްކީމަށް ފައިސާދައްކަން ފަށާފައިވާ، އެހެން ނަމަވެސް ޕެންޝަން ލިބޭ އުމުރު (65 އަހަރު) ހަމަނުވާ ފަރާތްތަކާ ގުޅޭ ފުރިހަމަ މައުލޫމާތު މި އޮފީހަށް ބޭނުން ވެއެވެ. މިކަމަށްޓަކައި "މެމްބަރސް އިންފޮރމޭޝަން ޝީޓު" ގެ ނަމުގައި ޙާއްސަ ޝީޓެއް ތައްޔާރު ކުރެވި މި ޝީޓް ޕެންޝަން އޮފީހުންނާއި ޕެންޝަން އޮފީހުގެ ވެބްސައިޓް www.pension.gov.mv އިން ލިބޭނެ އިންތިޒާމު ވަނީ ހަމަޖެހިފައެވެ.\nވީމާ، ރާއްޖެ ދޫކޮށް ދާ ބިދޭސީ މުވައްޒަފުން މި ދެންނެވި މައުލޫމާތު ޝީޓު ފުރިހަމަ ކޮށް ޕެންޝަން އޮފީހަށް ހުށަހަހެޅުމަށް ވަޒީފާދޭ ފަރާތް ތަކުން ބާރު އެޅުމަކީ މިއޮފީހުގެ ވަރަށް ބޮޑު އިލްތިމާސެކެވެ.\n28 ޛުލްޤައިދާ 1432\n26 އޮކްޓޯބަރ 2011\nމެމްބާރސް އިންފޮމޭޝަން ޝީޓް ޑައުންލޯޑް ކުރައްވާ\tRFP Firewalls and Switches\tCopyright © 2010 Maldives Pension Administration Office


SunOnline: Eyru ehen, Mihaaru mihen, Mivee kihineh?\nޝަފްނާ ހުސައިން 28 May 2020, 16:50\n19 ވަނަ ރައްޔިތުންގެ މަޖިލީހުގެ ޖަލްސާގައި އިންތި ވާހަކަ ދައްކަވަނީ -- މަޖިލިސް\nކޮވިޑް19 އާ ގުޅިގެން ކައުންސިލްތަކުގެ އިންތިހާބު ފަސްކުރަން ޖެހި، އަތުވެދާނެ ގާނޫނީ ހުސްކަން ފޫބެއްދުމަށް މިހާރު ތިބި ކައުންސިލަރުންގެ ދައުރު ދަންމާލަން ގާނޫނު އަސާސީ އިސްލާހު ކުރުމާ ދެކޮޅަށް އެންމެ ބޮޑަށް ދެކޮޅު ހައްދަވާ މެމްބަރަކީ، މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ އެވެ.\nގާނޫނު އަސާސީ އިސްލާހުކުރުމާ ދެކޮޅަށް މެމްބަރު އެންމެ ބޮޑަށް ވާހަކަދައްކަވާ ސަބަބަކީ، މިހާރު އޮތް ފުރަބަންދުގެ ހާލަތެވެ. ގާނޫނު އަސާސީއަށް އެއްވެސް ކަހަލަ ބަދަލެއް ގެންނަން ވާނީ ރައްޔިތުންނާ ވަރަށް ބޮޑަށް މަޝްވަރާކޮށް، ރައްޔިތުން އެ އިސްލާހަކާ ދޭތެރޭގައި ދެކޭ ގޮތެއް ހޯދުމަށް ފަހުގައި ކަމަށް މެމްބަރުު ގަބޫލުކުރައްވަ އެވެ.\nސަރުކާރުުން ގާނޫނު އަސާސީ އިސްލާހުކުރަން ހުށަހެޅި ބިލު އެގޮތަށް ފާސްކުރަން އެމްޑީޕީ ޕާލިމަންޓްރީ ގްރޫޕުން ނިންމި ވިޕްލައިިނާ ވެސް ހިލާފުވެވަޑައިގެންނެވީ އެ ސަބަބާ ހުރެ އެެވެ.\nމިވަގުތަކީ މަގުތަކަށް ނުކުމެ ހިޔާލުފާޅުކޮށް، ސައިހޮޓާތަކަށް ގޮސް ކަޅު ސަޔަކަށް އިންސާފު ކުރަމުން އެ އިސްލާހާ ގުޅޭގޮތުން ރައްޔިތުން މަޝްވަރާކުރާނެ ޖާގަ ނެތް ވަގުތަކަށް ވާތީ އެވެ.\nއެ ޖާގަ ނެތްކަން ހާމަކޮށްދެއްވުމަށް މެމްބަރު ވަރަށް ޖަޒުބާތީ ވާހަކަތަކެއް ވެސް ދެއްކެވި އެވެ. ރަމަޟާން މަހެއް ނިމިގެން ދިޔަ އިރު ލޯބިވާ މީހުންނާ އެކު ރޯދާވީއްލުމެއް ނުބޭއްވުނެވެ. މުސްކުޅި މައިންބަފައިންނަށް ޒިޔާރަތްކޮށްލެވޭނެ ފުރުސަތެއް ނެތެވެ. މިސްކިތަށް ނަމާދަށް އެރުމަށް ވުރެ އައުލާކަން ބޮޑީ ގޭގައި ނަމާދުކުރުމެވެ. ކަންމަތީ ފިހާރައިން ކާނެ އެއްޗެއް ގަންނަން ވެސް މިޖެހެނީ ފުލުހުންްގެ ހުއްދަ ހޯދާށެވެ.\n"މީ ގާނޫނު އަސާސީ އިސްލާހު ކުރެވޭނެ ހާލަތެއް ކަމަށް އަޅުގަނޑުމެން ދެކެންޏާ އަޅުގަނޑުމެންނަކީ ގަދަ ބައެއް،" މެމްބަރު ވިދާޅުވި އެވެ.\nމިއީ ދަތި ދަނޑިވަޅެކެވެ. ގިނަ ހައްގުތަކެއް ވެސް ހުރީ ހިފެހެއްޓިފަ އެވެ. އެކަމަކު އެއީ އެއްވެސް މީހަކަށް ބާރު ނުފޯރުވޭ ކަމެއްގެ ސަބަބުން މެދުވެރިވި ހާލަތެކެވެ.\nމި ހާލަތުގައި ގާނޫނު އަސާސީ އިސްލާހުކުރުމަކީ އޮތް ހަމަ އެކަނި ހައްލު ކަމަށް ގަބޫލުކުރަން މެމްބަރަށް ވަރަށް ދައްޗެވެ. ގާނޫނު އަސާސީއަކީ ރާއްޖޭގެ ދުސްތޫރެވެ. މިފަދަ ދަތި ހާލެއްގައި ރައްޔިތުންގެ ދުސްތޫރާ ކުޅުމަކީ "ޖަންގަލީ ވިސްނުމެއް" ކަމަށް މެމްބަރު ސިފަކުރެއްވި އެވެ.\n"މީހުން ނުރައްކަލުގެ ހާލަތުގައި ތިބެގެން މިގޮތަށް މުޅި މޫނުގައި ފޮތި އޮޅައިގެން ތިބޭ ހާލުގައި ތިބެގެން ގާނޫނު އަސާސީ އިސްލާހުކުރާ ވާހަކަ މި ދައްކަނީ. ބޮޑު ރައްޔިތުންގެ މަޖިލީހަކުން މި ވާހަކަ މިދައްކަނީ. ރައްޔިތުން އިންތިހާބުކޮށްފައި ފޮނުވީމާ ގާނޫނު އަސާސީއާ ކުޅެން މި އުޅެނީ މި ހާލަތުގައި އަޅުގަނޑުމެން ބައިތިއްބައިިގެންތޯ. ކޮން ކަހަލަ ބައެއްތޯ އަޅުގަނޑުމެންނަކީ؟ ކޮން ކަހަލަ ވިޕް ތަކެއްތޯ މި ނެރެނީ. ކޮން ކަހަލަ ނިންމުންތަކެއްތޯ މި ނިންމަނީ. ކޮން ކަހަލަ ލަފާތަކެއްތޯ ލިބެމުން މިދަނީ. މި ނޫން ގޮތެއް ނެތީތޯ،" ވަރަށް ބޮޑަށް ނުރުހުންވެ ހުންނަވައި މެމްބަރު ވިދާޅުވި އެވެ.\nވަރަށް ރަނގަޅު ސުވާލުތަކެކެވެ. ވިސްނާލުން ރަނގަޅު ނުގުތާތަކެވެ.\nއެހެން ނަމަވެސް މީގެ ފަސް ވަރަކަށް އަހަރު ފަހަތަށް ޖެހިލަމާ ހިނގާށެވެ. މިފަދަ އެއްވެސް ދަތިކަމެއް ނެތި، ރައްޔިތުން ގޭބަންދުވެފައި ނެތް ދުވަސްވަރެއްގައި ދިވެހިންގެ ދުސްތޫރާ ކުޅެ، ގާނޫނު އަސާސީއަށް ވަނީ ބަދަލުތަކެއް ގެނެސް ފައެވެ.\nރައީސާއި ނައިބު ރައީސްގެ މަގާމަށް ކުރިމަތިލެވޭ އުމުރަކީ 30 އަހަރާއި 65 އަހަރާ ދެމެދު ކަމަށް ކަނޑައެޅުމަށް ގާނޫނު އަސާސީއަށް، އޭރުގެ މެޖޯރިޓީ ޕާޓީ، ޕީޕީއެމް އިން ހުށަހެޅި އިސްލާހު މަޖިލީހުން ފާސްކުރީ އެމްޑީޕީގެ ވެސް ތާއީދާއެކު އެވެ. އެ ބަދަލު ގާނޫނު އަސާސީއަށް ގެންނަން ޖެހޭ އެއްވެސް މަގުބޫލު ސަބަބެއް ނެތެވެ. ހަމައެކަނި އޭރުގެ ސަރުކާރުން އެކަން ކުރަން ބޭނުންވުން ނޫން އެހެން ސަބަބެއް ނެތެވެ.\nއެ އިސްލާހު ފާސްކުރަން އެމްޑީޕީން ތުރީލައިން ވިޕެއް ނެރުނެވެ. އަދި އޭރު މަޖިލީހުގައި ތިއްބެވި އެމްޑީޕީގެ 21 މެމްބަރުން ވަނީ އެ ބިލު ފާސްކުރަން ވޯޓް ދެއްވައިފަ އެވެ. މެމްބަރު އިމްތިޔާސް ވެސް ވޯޓުދެއްވީ ގާނޫނު އަސާސީ ބަދަލުކުރުމަށެވެ.\nއޭރު މަޖިލީހުގައި ތިއްބެވި ޕީޕީއެމްގެ 44 މެމްބަރުންނާއި ކޯލިޝަން ހަދާފައިވާ އެމްޑީއޭގެ ފަސް މެމްބަރުންގެ ވޯޓުން އެ ބިލު ފާހެއް ނުކުރެވުނީހެވެ. ގާނޫނު އަސާސީއަށް ބަދަލު ގެނައުމަށް މަޖިލީހުގެ ހަތަރުބައި ކުޅަ ތިން ބައި މެމްބަރުންގެ ވޯޓު ބޭނުންވާ އިރު، އެ އަދަދު ހަމަކުރެވުނީ އެމްޑީޕީގެ މެމްބަރުންގެ ވޯޓާއެކު އެވެ.\nބިލު ފާސްކުރުމާ ދެކޮޅަށް ވޯޓު ދެއްވީ އެންމެ ދެ މެމްބަރުންނެވެ. އެއީ މިނިވަން މެމްބަރެއްގެ ގޮތުގައި އޭރު ހުންނެވި ގަލޮޅު ދެކުނު ދާއިރާގެ މެމްބަރު އަހުމަދު މަހުލޫފާއި ޖުމްހޫރީ ޕާޓީ (ޖޭޕީ)އަށް ނިސްބަތްވާ ކެންދޫ ދާއިރާގެ މެމްބަރު އަލީ ހުސައިން އެވެ. ހަ މެމްބަރަކު ވޯޓުގައި ބައިވެރިވެވަޑައިގެންފައެއް ނުވެ އެވެ.\nރައްޔިތުންްގެ ވޯޓުން އިންތިހާބުކުރާ ގައުމުގެ ރައީސާއި ރައީސްގެ ނައިބުގެ މަގާމަށް ކުރިމަތިލެވޭ ޝަރުތުތަކަށް މިވަރުގެ ބޮޑު ބަދަލެއް ގެންނަން އެމްޑީޕީން ވެސް ތާއީދުކުރެއްވި އިރު ރައްޔިތުން އެގޮތް ބޭނުންވޭތޯ ބަލަން މަޝްވަރާ ހޯއްދެވި ކަމަށް ފެންނާކަށް ނެތެވެ.\nގާނޫނު އަސާސީ އިސްލާހުކުރަން ފާސްކުރުމުން، އާންމުންގެ ފަރާތުން އޭރު ވަނީ ރައްޔިތުން އެކަމުގައި ދެކޭގޮތް، "ރައްޔިތުންގެ ވޯޓުން އިންތިހާބު ކުރާ މެމްބަަރުން" ނުބައްލަވަނީ ކީއްވެތޯ ސުވާލު އުފައްދައިފަ އެވެ.\n"މަގޭ ހިތަށް އަރަނީ މިވަރުގެ ކަމެއްވާއިރު ކީއްވެބާވައޭ އެއްވެސް ދާއިރާއެއްގެ މެންބަރަކު ދާއިރާގެ މީހުން، މާނަޔަކީ އެމީހުންނަށް ވޯޓުދީގެން އެތާ ބޭންދި މީހުންނާ ސުވާލުކޮށްނުލީ ކިހިނެއްތޯ ވޯޓުދޭންވީ، ކޮބާތޯ ދާއިރާގެ ޚިޔާލަކީ،" މިއީ އެދުވަހު "ސަން" ގެ ކިޔުންތެރިޔަކު ކޮށްފައިވާ ކޮމެންޓެކެވެ.\nމިފަދަ އެތައް ހިޔާލެއް އެދުވަހު ނޫސްތަކާއި ސޯޝަލް މީޑިއާގައި ވެސް ރައްޔިތުން ދިޔައީ ފާޅުކުރަމުންނެވެ.\nބިލު ފާސްކުރަން ވޯޓު ދިނުމަށްފަހު، އެދުވަހު އެމްޑީޕީގެ ތަރުޖަމާނުގެ ގޮތުގައި ހުންނެވި މެމްބަރު އިމްތިޔާޒް އެމްޑީޕީގެ އޮފީހުގައި ނޫސްވެރިންނާ ބައްދަލު ކުރައްވާ ވިދާޅުވީ، އެމްޑީޕީން އެގޮތަށް ވޯޓު ދިނީ ސަރުކާރަށް އިތުބާރެއް ދިނުމަށް ކަމަށެވެ.\n"...ގާނޫނު އަސާސީއަށް އިސްލާހު ގެނައުމަށް ސަރުކާރުން ހުށަހެޅި ހުށަހެޅުމަށް އެމްޑީޕީން ތާއީދުކުރި މައިގަނޑު އެއް މަގުސަދަކީ އަޅުގަނޑުމެން އެންމެ ހިތް ރުހޭ ކަމަކަށް ނުވިކަމުގައި ވީ ނަމަވެސް، އަޅުގަނޑުމެން ސަރުކާރަށް އިތުބާރެއް ދިނުމުގެ ގޮތުން، އެމްޑީޕީގެ ފަރާތުން ދެވެން އޮތް އިތުބާރެއް ދިނުމުގެ ގޮތުން،" އިމްތިޔާޒް ވިދާޅުވި އެވެ.\nއެދުވަހު އެމްޑީޕީން ސަރުކާރަށް "އިތުބާރެއް" ދިނީ އެމްޑީޕީން ބޭނުންވާ ކަންތައްތަކެއް ކުރުމަށް ހެދި ޑީލެއްގެ ދަށުން ކަމަށް އޭރުވެސް ގިނަ ބަޔަކު ދިޔައީ ތުހުމަތު ކުރަމުންނެވެ. އަދި އެ ތުހުމަތުތަކަށް ބާރުލިބޭ ވާހަކައެއް އިމްތިޔާޒް ވެސް އޭރު ވިދާޅުވި އެވެ.\nމެންބަރު އިމްތިޔާޒު 2015 ވަނަ އަހަރު ގާނޫނު އަސާސީ އިސްލާހު ކުރަން ވޯޓް ދިނުމަށް ފަހު ދެއްކެވި ވާހަކައަށް އާންމުން ފާޅުކޮށްފައިވާ ހިޔާލު --\nއިމްތިޔާޒް ވިދާޅުވީ އެމްޑީޕީން ސަރުކާރަށް އިތުބާރު ދޭ ފަދައިން ޕާޓީތަކާއި ސަރުކާރާ ކުރާ މަޝްވަރާތަކުގައި ވެސް ރަނގަޅު ގޮތްތަކެއް ވާނެ ކަމަށް އުއްމީދުކުރައްވާ ކަމަށެވެ. އެގޮތުން ސިޔާސީ ހަމަނުޖެހުންތަކުގެ ތެރޭގައި ހައްޔަރުކޮށްފައިވާ 400 އެއްހާ މީހުންނާއި ސިޔާސީ ލީޑަރުންނަށް ވެސް ލުއިގޮތްތަކެއް ހަމަޖެހޭނެ ކަމަށް އުއްމީދުކުރައްވާ ކަމަށެވެ.\n"... އަޅުގަނޑުމެން މި ވޯޓް މިގޮތަށް ދިނުމާއި އެކުގައި ވެސް، އަދި މީގެ ކުރީގައި ވެސް މިދެކެވެމުންދާ ވާހަކައިގެ ތެރެއިން ވެސް އަޅުގަނޑުމެންނަށް އަދި މިހާތަނަށް ކަންތައްތައް މިދަނީ އަޅުގަނޑުމެން އުއްމީދުކުރި ގޮތްތަކަކާއި އެއްގޮތަށް. އެހެންވީމާ އަޅުގަނޑުމެން ދެންވެސް އުއްމީދުކޮށްގެން މިތިބީ ހަމަ އިތުބާރު މިދޭ ފަދައިން އަޅުގަނޑުމެންނަށް ސަރުކާރާގައި އެކުގައި މަޝްވަރާގައި ރަނގަޅު ގޮތްތަކެއް ވެގެން ދާނެ ކަމަށް،" އިމްތިޔާޒް ވިދާޅުވި އެވެ.\nއެދުވަހު އެމްޑީޕީން ވެސް ސަރުކާރުގެ ފަރާތުން ބޭނުން ކަންތައްތަކެއް ހުރުމުންް ގާނޫނު އަސާސީ އިސްލާހުކުރަން ވޯޓު ދިނީ އެވެ. ސަރުކާރު ފައިބުޑަށް ވެއްޓުނީ އެވެ. އަދި އެ ދުވަސްވަރަކީ، މަޖިލީހުގެ މިހާރުގެ ރައީސް، ރައީސް މުހައްމަދު ނަޝީދު ޖަލު ބަންދުން މިނިވަންކޮށް އަމާން މާހައުލެއް ގާއިމްކުރުމަށް ސަރުކާރާއި އެމްޑީޕީގެ މެދުގައި މަޝްވަރާތައް ހިނގަމުން ދިޔަ ދުވަސްވަރެވެ.\nމިއަދު އެމްޑީޕީގެ ސުޕަ މެޖޯރިޓީ މަޖިލީހުގައި އޮވެ، އެމްޑީޕީ ސަރުކާރަކަށް ދޭނެ "އިތުބާރެއް" ނެތީ ކަމަށް ވެދާނެ އެވެ؟ ނޫނީ އެ އިތުބާރު ދެއްވީ ނަޝީދު ޖަލުން މިނިވަން ކުރަން ކޮންމެ ކަމެއް ކުރެއްވުމުގެ ރޫހުގައި ކަމަށްވުން ގާތެވެ. ހަމަ އަސްލުގައި ވެސް "ގަދަ" ބައެކެވެ. ބޭނުން ކަމެއް ހާސިލު ކުރުމަށް، ފުރުސަތު އޮވެމެ ރައްޔިތުންގެ މަޝްވަރާއެއް ނުހޯދާ ދުސްތޫރާ ކުޅުން އެންމެ ރަނގަޅެވެ. ބޭނުންވާ ގޮތް ނޫން ކަމަށް ވާތީ، ހާލަތު ބަހަނާއަކަށް ހަދައި ދުސްތޫރާ ކުޅުން މިވަނީ ހޯހޯ ކަމަކަށް ވެފަ އެވެ. ޖަންގަލީ ވިސްނުމަކަށް ވެފަ އެވެ.\nޕާޓީން ކޮންމެ ގޮތަކަށް ނިންމިޔަސް، އަމިއްލަ ނަފްސަށް މަކަރު ނުހައްދަވާނެ ކަމަށް ވިދާޅުވެ، ޕާޓީގެ ވިޕްލައިނާ ވެސް މިވަނީ ހިލާފުވެވަޑައިގެންފަ އެވެ. އެކަމަކު، މީގެ ކުރިން އެމްޑީޕީގެ ވިޕްލައިނާ ހިލާފުވި މެންބަރުންނަށް ވަރުގަދަ ސުލޫކީ ފިޔަވަޅުތައް އެޅި އެވެ. ހަމަ ހަގީގަތުގައި ވެސް "ގަދަ" ބައެކެވެ.


Roadha mahu School thakugai kiyavaidheynee3gadi iru - One Online\nރޯދަ މަހު ސްކޫލުތަކުގައި ކިޔަވައިދޭނީ ތިން ގަޑިއިރު\nމިއަހަރުގެ ރޯދަ މަހު ސްކޫލުތަކުގެ ކިޔެވުން ތިން ގަޑިއިރަށް ހަމަޖައްސަން އެޑިއުކޭޝަން މިނިސްޓްރީން ސްކޫލުތަކަށް އަންގައިފިއެވެ.\nއެޑިއުކޭޝަން މިނިސްޓްރީން ސްކޫލުތަކަށް ފޮނުވި ސާކިއުލާއެއްގައި ބުނެފައިވަނީ ރޯދަ މަހާއި ޝައްވާލު މަހުގެ ހަތް ދުވަހު ސްކޫލުތަކުގައި ކިޔަވައިދޭނީ ތިން ގަޑިއިރަށް ކަމަށެވެ.\nއެގޮތުން އެއް ދަންފަޅީގެ ސްކޫލްތަކުގެ ކިޔެވުން ހެނދުނު 8:30-9:00 އާ ދޭތެރޭގައި ފަށައި އަދި ދެ ދަންފަޅީގެ ސްކޫލުތަކުގެ ގަޑިތައް ހެނދުނު 8:30 އާއި މެންދުރު ފަހު 3:00 އާ ދެމެދު ހަމަޖެއްސުމަށް ވަނީ އަންގައިފައެވެ.\nއެލްކޭޖީ އަދި ޔޫކޭޖީގައި ކިޔަވާ ކުދިންނަށް ކިޔަވައިދޭނީ 1 ގަޑި އިރާއި 30 މިނެޓު ވަންދެން ކަމަށާއި ގްރޭޑު 1-6 ގެ ކުދިންނަށް ދެ ގަޑި އިރާއި 30 މިނެޓު އަދި ގްރޭޑު ހަތަކުން މަތީގެ ކުދިންނަށް ކިޔަވައިދޭނީ ތިން ގަޑިއިރަށް ކަމަށްވެސް ސާކިއުލާގައި ބުނެފައިވެއެވެ.\nސާކިއުލާގައި އިތުރަށް ވަނީ މާއްދާތައް ނަގައިދޭ ދިގުމިން 30-45 މިނެޓަށް ފެއްތުމަށް އެދިފައެވެ. އަދި ރޯދަ މަހު ޓީޗަރުންނަށްވެސް ލުއި ދިނުމުގެ ގޮތުން އެންމެ ގިނަވެގެން ހަތަރު ގަޑިއިރަށް ވުރެ ޓީޗަރުންގެ މަސައްކަތު ގަޑި އިތުރު ނުކުރުމަށް އަންގާފައިވެއެވެ.\nއޭގެ އިތުރުން މަޣްރިބު ނަމާދުން ފެށިގެން ތަރާވީހު ނަމާދު ނިމެންދެން ސްކޫލުގެ އެއްވެސް ހަރަކާތެއް ނުހިންގުމަށާއި ސާނަވީ އަދި މަތީ ސާނަވީ އިމްތިހާނުގައި ބައިވެރިވާ ދަރިވަރުންނަށް ރޭގަނޑު ސްކޫލުން ހިންގާ ޕްރޮގްރާމްތައް 9:00-10:30 އާ ދެމެދު ރާވަންވެސް އަންގާފައިވެއެވެ.\nގުޅޭ ޓެގު އެޑިއުކޭޝަން މިނިސްޓްރީ ސްކޫލް ކުދީން


Vakeelakaa nulai massalathah kuriah gendhan Adheeb edhefi\nކުރީގެ ނާއިބު ރައީސް އަހުމަދު އަދީބް-- ފޮޓޯ: އަވަސް އާކައިވް\nދިފާއީ ވަކީލެއްގެ އެހީތެރިކަން ބޭނުން ނުވާ ކަމަށާއި އުފުލާފައިވާ ދައުވާތަކުގެ މައްސަލަ ވީހާވެސް އަވަހަކަށް ކުރިއަށް ގެންގޮސް ނިންމައި ދިނުމަށް ކުރީގެ ނައިބްރައިސް އަހުމަދު އަދީބް އަބްދުލްގަފޫރު މިއަދު ޝަރީއަތުގެ މަޖިލީހުގައި އެދިއްޖެ އެވެ.\nއަދީބުގެ މައްޗަށް ދައުލަތުން ކްރިމިނަލް ކޯޓުގައި އުފުލާފައި އޮއްވާ ބޭރުކޮށްލި ހިޔާނާތް ވުމުގައި ބައިވެރިވުމުގެ ދެ ދައުވާ އަކާއި މަގާމުގެ ނުފޫޒު ބޭނުން ކޮށްގެން ނާޖާއިޒު ފައިދާ ހޯދައިދިނުމުގެ ދައުވާއަކާއި ރަސްމީ ހައިސިއްޔަތު ނަހަމަ ގޮތުގައި ބޭނުން ކުރައްވެއްވުމުގެ ދައުވާއަކާއި މަނީ ލޯންޑްރިންގެ ދެ ދައުވާއަކާއި މަގާމުގެ ނުފޫޒު ބޭނުން ކޮށްގެން ނާޖާއިޒު ފައިދާއެއް ހޯދުމުގެ ދައުވާގެ އިސްތިއުނާފް އަޑުއެހުން މިއަދު ވަނީ ބާއްވާފަ އެވެ.\nމި މައްސަލާގައި މީގެ ކުރިން ބޭއްވި އަޑުއެހުމެއްގައި ވަކީލަކު ހަމަޖެއްސުމުގެ ފުރުސަތު ލިބިފައިނުވާތީ ވަކީލަކު އައްޔަން ކުރުމަށް އަދީބަށް ވަނީ 10 ދުވަހުގެ މުއްދަތެއް ދީފަ އެވެ.\nމިއަދުގެ ޝަރީއަތުގައި ވާހަކަ ދައްކަވަމުން އަދީބު ވިދާޅުވީ ވަކީލަކާއި ބައްދަލުކުރުމަށް މީގެ ކުރިން ބޭއްވި ޝަރީއަތުގެ މަޖިލީހުގައި އޭނާ އެދިވަޑައިގެންނެވީ ވަކީލަކާ މާފުށި ޖަލުގައި ބައްދަލު ނުކުރެވޭތީ ކަމަށެވެ. އެހެން ނަމަވެސް މިހާރު ހަތަރު ފަސް ވަރަކަށް ފަހަރު ވަކީލަކާއި ބައްދަލުވެ ލިޔެކިޔުންތަކާއެކު މަޝްވަރާ ކުރުމަށް ފަހު ވަކީލަކާއި ނުލާ މި މައްސަލަތައް ކުރިއަށް ގެންދިޔުމަށް ނިންމާފައިވާ ކަމަށެވެ. އަދި އެ މައްސަލައިގައި އޭނާގެ ފަރާތުން ދެއްވާނެ ރައްދެއް ނެތް ކަމަށާއި އެއީ މައުޟުއީ ގޮތުން ދަށު ކްރިމިނަލް ކޯޓުން ބަލަންޖެހޭ މައްސަލައެއް ކަމަށް ގަބޫލުފުޅު ކުރައްވާ ކަމަށެވެ.\nއަދީބު ވިދާޅުވީ ކޮވިޑް-19 އާއި ގުޅިގެން ކުރިމިނަލް ކޯޓުގައި ޝަރީއަތްތަށް ކުރިއަށް ގެންދިޔައީ އޮންލައިންކޮށް ކަމަށާއި މި ޝަރީއަތް ކުރިއަށް ދިޔައިރު އިންޓަނެޓް ދަށް ކަމުން އަޑު ކެނޑިކެނޑިގެން އައުމުގެ ސަބަބުން ދައުލަތުގެ ނިޔަތާމެދު އޮޅުން އެރި ކަމަށެވެ. އަދި އެ ދުވަހު ތަހުގީގަށް އެއްބާރުލުން އޭނާގެ ފަރާތުން ނުދޭކަމަށް ދޭހަވި ކަމަށާއި އެކަމާ ގުޅިގެން ދައުލަތާއެކު އެ ދުވަހު ޒުވާބަކަށް ދާން ޖެހުމުން އަދީބު ވަނީ ޕްރޮސެކިއުޓާ ޖެނެރަލް ހުސައިން ޝަމީމްގެ އަރިހުން މައާފަށް އެދިވަޑައިގެންފަ އެވެ.\nއަދީބު ވިދާޅުވީ އިއުތިރާފުގެ އެއްބަސްވުމުގައި ސޮއިިކުރެއްވީ މަޖުބޫރު ކޮށްގެން ކަމަށް ކޯޓުގެ ނިންމުމުގައި އޮތަސް، އެފަދަ އެއްވެސް މަޖުބޫރީ ހާލަތެއް ކުރިމަތިވެފައިވާ ނުވާ ކަމަށެވެ. ތަހުގީގަށް އެއްބާރުލުން ދޭން އިސްވެ ހުށަހެޅުއްވީ ވެސް އަމިއްލަފުޅަށް ކަމަށާއި މިހާރު ވެސް ތަހުގީގަށް އެއްބާރުލުން ދެއްވުމަށް ތައްޔާރަށް ހުންނެވި ކަމަށެވެ. އަދި ތަހުގީގަށް އެއްބާރުލުން ނުދިނުމަށް ނުވަތަ އެ ނޫން ގޮތަކަށް ދޭހަވާ ފަދައަކުން ވާހަކަ ދެއްކެވިފައިވާ ނަމަ އެ ވާހަކަފުޅުތައް އަނބުރާ ގެންދަވާ ކަމަށްވެސް އަދީބު ވިދާޅުވި އެވެ.\nކުރިމިނަލް ކޯޓުން ނިންމި ނިންމުމުގައިވާ ގިނަ ކަންތައްތަކަކީ އޭނާ ދެއްކެވި ވާހަކަތަކެއްގެ މައްޗަށް ބިނާވެފައިވާ ނިންމުމެއް ނޫން ކަމަށްވެސް ވިދާޅުވިއެވެ. އެގޮތުން ކުރީގެ ޕީޖީ އައިޝަތު ބިޝާމް އަދި އެސިސްޓެންޓް ކޮމިޝަނާ އޮފް ޕޮލިސް އަބްދުﷲ ރިޔާޒު އޭނާއަށް ޓޯޗާ ކުރެއްވި ކަމަށް ނިންމުމުގައި ބުނެފައިވީ ނަމަވެސް އެއީ ހަގީގަތެއް ނޫން ކަމަށް އޭނާ ވަނީ ވިދާޅިވި އެވެ. އަދި އޭނާއަށް ޓޯޗާއެއް ކޮށްފައިނުވާ ކަމަށާއި އެމްއެމްޕީއާރްސީގެ މައްސަލާގައި ދައުލަތަށް ފުރިހަމައަށް އެއްބާރުލުން ދެއްވާނެ ކަމަށެވެ.\nއަދީބު ވިދާޅުވީ މި ސަރުކާރުން އެމްއެމްޕީއާރްސީ މައްސަލަ ބެލުމުގެ ހެޔޮ ނިޔަތް އެބަ އޮތް ކަމަށާއި ކޮރަޕްޝަނުން ވަރަށް ގިނަ ބަޔަކަށް މަންފާ ލިބިފައިވާތީ އެމީހުން އިންސާފުގެ ކުރިމައްޗަށް ގެންނަން ޖެހޭ ކަމަށެވެ. އަދި އެކަމަށް ދައުލަތަށް އެއްބާރުލުން ދެއްވާނެ ކަމަށް ވެސް ވިދާޅުވިއެވެ.\nމިއަދުގެ ޝަރީއަތުގެ މަޖިލީހުގައި ވާހަކަ ދައްކަވަނީ އެއްވެސް މަޖުބޫރުކަމެއް އޮވެގެންތޯ ފަނޑިޔާރުންގެ ބެންޗުގައި ހިމެނި ވަޑައިގަންނަވާ ފަނޑިޔާރު ހުސައިން ނިޔާޒް ވަނީ އަދީބާއި ސުވާލު ކުރައްވާފަ އެވެ. އޭގެ ޖަވާބުގައި ވިދާޅުވީ މިއަދު ދެއްކި ވާހަކަ އަކީ އެއްވެސް މަޖުބޫރީ ހާލަތެއް އޮވެގެން ދެއްކި ވާހަކަތަކެއް ނޫން ކަމަށެވެ.\nމި މައްސަލާގައި ވާހަކަ ދައްކަވަމުން ދައުލަތުގެ ވަކީލާ ވިދާޅުވީ ކުށަށް އިއުތިރާފްވުމާއި ތަހްގީގަށް އެއްބާރުލުން ދޭނެކަމަށް ދައުލަތާއި އަދީބާއި ދެމެދު އެއްބަސްވުމެއް ނެހެދޭނެ ކަމަށާއި އެފަދަ އެއްބަސްވުން ހެދޭނެ ކަމަށް ކްރިމިނަލް ކޯޓުން ނިންމާފައިވަނީ ގާނޫނާއި ހިލާފަށް ކަމަށެވެ. އަދި އަދީބާއެކު ދައުލަތުން ހެދި އެއްބަސްވުމަކީ އަދީބު ޖަލުގައި ހުންނަވަނިކޮށް ބޭސްފަރުވާ އަށް ރާއްޖެއިން ބޭރަށް ފޮނުވާނެ ކަމަށް ޝަރުތުކޮށް ހަދާފައިވާ އެއްބަސްވުމެއް ކަމަށާއި މިއީވެސް އޭނާ އާއެކު ވެފައިވާ އެއްބަސްވުން ގޯސް ކަމަށް ކްރިމިނަލް ކޯޓުން ނިންމި ސަބަބެއް ކަމަށްވެސް ދައުލަތުގެ ވަކީލާ ވިދާޅުވިއެވެ.\nމި މައްސަލައިގެ އަޑު އެހުންތައް މިއަދު ނިންމާލާފައިވާއިރު ދައުލަތުންނާއި އަދި އަދީބުގެ ފަރާތުންވެސް އެދިފައިވަނީ މައްސަލަ އަލުން ކުރިމިނަލް ކޯޓުން ބެލުމަށް އަމުރުކޮށް ދިނުމަށެވެ.\nކުރީގެ ނައިބު ރައީސް އަހުމަދު އަދީބު ޕްރޮސެކިއުޓާ ޖެނެރަލްގެ އޮފީސް ހުސައިން ޝަމީމް + ކްރިމިނަލް ކޯޓް ހައިކޯޓް އައިޝަތު ބިޝާމް އަބްދުﷲ ރިޔާޒް


Levante Athun Barca Bali Vejje – adduLIVE\nLast Updated: June 17, 14:36\nލެވަންޓޭ އަތުން ބާސާ ބަލިވެއްޖެ\nJan 11, 2019, 13:15 ހަސަން ރަޝީދު\nސްޕެނިޝް ކަޕްގެ ގަދަ 16 ގެ ފުރަތަމަ ލެގުގައި ރޭ ލެވަންޓޭ އަތުން 1-2 އިން ބާސެލޯނާ ބަލިވެއްޖެއެވެ.\nލެވަންޓޭގެ ދަނޑުގައި ރޭ ކުޅުނު މި މެޗަށް ބާސާ އިން ނިކުތީ ގިނަ ބަދަލުތަކާއެކުއެވެ. އެގޮތުން ރޭގެ މެޗަށް ބާސާ އިން ނެރުނު ފުރަތަމަ އެގާރައިން ޒުވާން ގިނަ ކުޅުންތެރިންތަކަކަށް ފުރުސަތު ދީފައިވާއިރު، މި މެޗުގައި ލިއޮނަލް މެސީ ލުއިސް ސުއަރޭޒް ކުޅެފައެއް ނުވެއެވެ.\nލެވަންޓޭގެ ފަރާތުން ރަނގަޅު ކުޅުމެއް ފެނިގެންދިޔަ މި މެޗުގެ ހަތަރުވަނަ މިނެޓްގައި އެރިކް ކަބާކޯ ވަނީ އެޓީމަށް ލީޑު ނަގާދީފައެވެ. އަދި މެޗުގެ 18 ވަނަ މިނެޓްގައި ބޯޖާ މަޔޯރަލް ވަނީ ލެވަންޓޭގެ ދެވަނަ ގޯލު ކާމިޔާބުކޮށްދީ ބާސާ ސިއްސުވާލާފައެވެ.\nމި ދެ ގޯލަށްފަހު ބާސާ އިން ކުޅުން ރަނގަޅު ކުރިއިރު، ފުރަތަމަ ހާފް ނިމުމުގެ ކުރިން ގޯލްޖަހާނެ ރަނގަޅު ގިނަ ފުރުސަތުތަކެއް ބާސާ އިން ވަނީ ތަނަވަސްކޮށްފައެވެ. ނަމަވެސް އޭގެ އެއްވެސް ފުރުސަތެއް ބޭނުން އެޓީމަށް އެންމެ އެދެވޭ ގޮތެއްގައި ވަނީ ހިފޭގޮތް ނުވެފައެވެ.\nދެ ގޯލުގެ ލީޑަކާއެކު ފުރަތަމަ ހާފް ލެވަންޓޭ އިން ނިންމާލިއިރު، ދެވަނަ ހާފްގައި ލެވަންޓޭގެ ކެޕްޓަން މޮރާލޭސް އަށް ވަނީ ލީޑު އިތުރަށް ފުޅާކޮށްލަން ހުސް ފުރުސަތެއް ލިބި ބޭކާރުކޮށްލާފައެވެ. ރޭގެ މެޗުގައި ބާސާ އިން ކާމިޔާބުކުރި ހަމައެކަނި ގޯލު މެޗުގެ 85 ވަނަ މިނެޓްގައި ލިބުނު ޕެނަލްޓީއަކުން ކާމިޔާބުކޮށްދިނީ ކުޓީނިއޯއެވެ.\nލެވަންޓޭ އާއި ބާސާ ބައްދަލުކުރާ ދެވަނަ ލެގުގެ މެޗު އޮންނާނީ އަންނަ ބުރާސްފަތި ދުވަހުގެ ރެއެވެ. ބާސާ އަކީ ފާއިތުވި ހަތަރު އަހަރު ވެސް މި މުބާރާތުގެ ޗެމްޕިއަނުންނެވެ.


Kujjaa ge kaafa mudhimu kamun suspend kohfi\nގއ. ކަނޑުހުޅުދޫން ދެ އަހަރުގެ ކުއްޖާއަށް ޖިންސީ ގޯނާ ކުރި ކުއްޖާގެ ކާފަ ހައްޔަރުކޮށްގެން ގެންދަނީ: އޭނާ ވަނީ މުދިމުކަމުން ސަސްޕެންޑްކޮށްފައި\nގއ. ކަނޑުހުޅުދޫގައި އުމުރުން ދެ އަހަރުގެ ކުއްޖަކަށް ޖިންސީ ގޯނާ ކުރި މައްސަލާގައި ތުހުމަތު ކުރެވޭ އެ ކުއްޖާގެ ކާފަ ރަށުގެ މުދިމު ކަމުގެ މަގާމުން ސަސްޕެންޑްކޮށްފި އެވެ.\nއިސްލާމިކް މިނިސްޓްރީން މިރޭ ބުނީ ކުޑަކުއްޖަކާ މެދު ބަދު އަހުލާގީ އަމަލެއް ހިންގުމުގެ ތުހުމަތުގައި ހައްޔަރު ކުރުމާ ގުޅިގެން ގއ. ކަނޑުހުޅުދޫ، ރިހިވެލި، އިބްރާހިމް ދީދީ 62، މިސްކިތުގެ އިމާމުގެ ވަޒީފާއިން މިހާރު ސަސްޕެންޑްކޮށްފައިވާ ކަމަށެވެ.\nމި މައްސަލާގައި ކުއްޖާގެ ކާފަ އިތުރުން މުނި ކާފަ ވެސް ވަނީ ކުއްޖާއަށް ޖިންސީ ގޯނާ ކުރި ކަމުގެ ތުހުމަތުގައި ހައްޔަރުކޮށްފަ އެވެ. އަދި އެ ކުއްޖާއަށް އިހުމާލުވި ކަމުގެ ތުހުމަތުގައި އެ ކުއްޖާގެ ބައްޕަ ވެސް ވަނީ ހައްޔަރުކޮށްފަ އެވެ. އެ ތިން މީހުންގެ ބަންދަށް ކޯޓުން ވަނީ 15 ދުވަހުގެ މުއްދަތެއް ޖަހައިފަ އެވެ.\nމި ކުޑަ ކުއްޖާއަށް ޖިންސީ ގޯނާ ކުރި މައްސަލައާ ގުޅިގެން އިއްޔެ ހަވީރާއި މިއަދު ހަވީރު ވެސް ވަނީ ޖިންސީ ގޯނާއާ ދެކޮޅަށް މާލޭގައި އިހުތިޖާޖް ކޮށްފަ އެވެ. އަދި އެ ކުއްޖާގެ ބައްޕަ ހުޅުމާލޭގެ ފްލެޓެއްގައި އުޅޭ ކަމުގެ މައުލުމާތު ލިބިގެން އާންމުންގެ ތެރެއިން ގިނަ ބަޔަކު އިއްޔެ ވަނީ އެ ފްލެޓް ކައިރިއަށް އެއްވެ އިހްތިޖާޖް ކޮށްފަ އެވެ.\nފްލެޓް ކައިރިއަށް މީހުން އެއްވެ އެ ސަރަހައްްދު ހަލަބޮލިވެފައިވަނިކޮށް، ފުލުހުން ވަނީ އެ ތަނަށް ގޮސް ކުއްޖާގެ ބައްޕަ ހައްޔަރުކޮށްފަ އެވެ. އަދި އެ ވަގުތު އެ ތަނުގައި ހަމަނުޖެހުން ހިންގައިގެން 27 މީހަކު ހައްޔަރުކުރިއިރު، މީހަރު ވެސް އެ މީހުންގެ ތެރެއިން 19 މީހަކު ފުލުހުންގެ ބަންދުގައި އެބަތިއްބެވެ.\nމޯލްޑިވްސް ޕޮލިސް ސާވިސް ޖިންސީ ގޯނާ އިސްލާމިކް މިނިސްޓްރީ + މިނިސްޓްރީ އޮފް ޖެންޑާ އެންޑް ފެމިލީ ކުށްކުރުން ކުޑަކުދިން ކަނޑުހުޅުދޫ ރޭޕް


ބުނެދޭށޭ ރުހެމޭ 53 – Esfiya – Dhivehi Vaahaka Site\n- by dhiraa wish - 40- July 9, 2019\nޝަލީން ހިންދިރުވާލިއިރު މަޔާންއިން ނެއްޓިގެން އައި ނަޒަރު މާބްލްމަތީ ކިރެމުންދިޔަ ކަރުދާސްގަނޑަށް ހުއްޓުނެވެ. އޭނަ މަޔާންއަށް އަންގައިދޭން މަސައްކަތްކުރާ ހަގީގަތް އެއޮތީ މަޔާންގެ ލޯކުރިމަތީގައި ފެންނާށެވެ. މަޔާންއަށްވެސް އެވަގުތުކޮޅު އެ ރިޕޯޓްއާއި ދިމާލަށް ބަލާލެވުނުއިރު އޭނަގެ ހިތުގެ ހިނގުންވެސް ހުއްޓި ސިކުނޑީގެ ލޭ ދައުރުވުންވެސް މަޑުޖެހިލިހެން ހީވިއެވެ. މަޔާންގެ ހިތަށް އެތައް ހާސްތީރުތަކެއް އެއްފަހަރާ ހެރުނުހެން ހީވިއެވެ. ދުވަހަކު މިހާ ނުބައި ހަަބަރެއް ލިބޭނޭކަމެއް ނޭނގެއެވެ. ޝަލީން އޭނަ ދޫކޮށްލާފައި ގޮސް އެހެން މީހެއްގެ އަތުތެރޭ އުފާކުރީއެވެ.\nޝަލީން ބަލިވެއިންކަން އެނގުމުން ހިތަށް ލިބުނު ޝޮކަކުން މަޔާންގެ ސިކުނޑިވެސް ގަނޑުވިފަދައެވެ. ނުކިޔަމަންތެރި ކަރުނަތައް ދެންމެ ދެންމެ ފައިބާނެހެން ހީވިނަމަވެސް މަޔާން ކަރުނަތައް ހިންދާލަމުން ޝަލީންއާއި ދިމާލަށް ބަލާލީ ދުވަހަކު ބަލާނުލާހާ ރުޅިވެރި ނަޒަރަކުންނެވެ. ޝަލީންގެ ހުންނަ ނުބައިކަމެވެ. ދުނިޔޭގައިވެސް އެހާ ނުބައި ލޯބިވެރިއަކުނުވާނެއެވެ. ޝަލީންގެ ކެހިވެރިކަމަށް އެއްވަނަ ދަރަޖަ ދޭވަރުވެއެވެ. ޝަލީންދެކެ ލޯބިވެވުނީތީ އަމިއްލަ ނަފްސުދެކެވެސް އެހާ ރުއި އައި ދުވަހެއް ނާދެެއެވެ. މަޔާން ހިތްއެދުނީ ޝަލީންގެ ސިއްރު މުޅި ދުނިޔެއަށް ބޭޒާރުކޮށް ފަޞީހަތްކުރާށެވެ. އޭނަ ޝަލީންގެ ކިބައިން ހިފަންވީ އިޝާރު މިޙުރާންގެ ފަރާތުން ހިފިފަދަ ނުބައި ބަދަލެކެވެ. ދުނިޔޭގެ ލޯތަކަށް ތިމާގެ އަމިއްލަ ސޫރަ ކަޝްފުވެގެންދިޔުމުން ދެން ކަންވާނެ ގޮތް ދައްކާލަންވީއެވެ. މުއްސަނދި ބައްޕަގެ މުއްފަތުން ނެއްވަރުގެ އިއްޒަތްތެރި ދަރިއަކަށްވެގެން އުޅުނަސް އެއްވެސް އަގެއްނެތެވެ.\nމަޔާން ފޫހިވެފައިވާފަދަގޮތަކަށް ޝަލީންއަށް ބަލާލުމަށްފަހު ބިންމަތީ ވިހުރިފައިވާ ކަރުދާސްތަކަށް ފަރުވާކުޑަ ނަޒަރެއްދެމުން ދުރަށް ހިނގައިގަތުމާއިއެކު ޝަލީންގެ ހިތުގައި ހިފާ ބާރުކޮށްލެވުނު ފަދައެވެ. މަޔާންގެ ދުލުން އެކިދުވަސްމަތިން އޭނައަށް އެއްޗެހި ކިޔާލިއިރުވެސް އޭނަގެ ހިތަށް އެހާ އަސަރެއްނުކުރެއެވެ. އޭނަގެ ބަނޑުގައި އުފެދެމުންދާ ތުއްތު ފުރާނައާއިމެދުވެސް މަޔާންގެ ހިތުގައި ރަހުމެއް ނުވާކަން ހާމަވެގެންދިޔައިރު ޝަލީންގެ ހިތުގައި ނާރުތަކުގައި ވަޅިއަޅާލެވުނުފަދައެވެ. ހުއްޓުން އަރާފައި ހުރެވުނުއިރު ރޯކަށްވެސް ނޭނގުނެވެ. އެހާ އަނިޔާވެރިގޮތަކަށް އެކަކަށްވެސް އޭނަގެ ހިތް ހަލާކުކޮށެއްނުލެވޭނެއެވެ.\nޑިއުޓީ ނިންމާފައި ހަވީރުވާންއުޅެނިކޮށް ޝަލީން މިޑޯވިއުއަށް އައީ ހައިޒަލްއާއިއެކީގައެވެ. ނޫކުލައިގެ ފެރާރީ ކާރު ޑްރައިވްވޭގެ ވަކި ހިސާބަކަށް ހުއްޓާފައި ދެޒުވާނުން ކާރުން ފައިބައިގެން ލޯވްން މަތިން ހިނގާލައިފައި އައިރު ޝަލީން ހުރީ އާދަޔާ ހިލާފަށް މަޑުމައިތިރިވެފައެވެ. ކުރިމައްޗަށް ނަޒަރު ހުއްޓާލައިގެން ހުރެ ހިނގަމުންދިޔައިރު ހިޔާލަކަށް ގެއްލިފައިހުރީހެން ހީވިއެވެ. ހައިޒަލް ޝަލީންގެ މޫނަށް ނަޒަރެއްދިންއިރު ޝަލީންގެ ހިމޭންކަމުގެ ސަބަބު ދެނެގަންނަން އުޅެފައިވެސް ހިމޭންވިއެވެ.\nހައިޒަލްއާއި ޝަލީން މާވަށިތަކުން ފަޅުފިލުވާލައިފައިވާ ހިމަ ފެންޑާކޮޅު ކަޑައްތުކޮށްލުމަށްފަހު ތަނަވަސް ލިވިންރޫމްއަށް ވަނުމާއިއެކު ލިވިންރޫމްގެ ސޯފާގައި ޓީވީއަށް ނަޒަރު ހުސްކޮށްލައިގެން އިން އިޔާނާ އިސްއުފުލާ ބަލާލައިފިއެވެ.\n“ދަރިފުޅުމެން އަންނާނޭކަމަށް މަންމަ ސައިތައްޔާރުކޮށްގެން ހުންނަތާ ކޮންއިރެއް… މާލަސްވީމަ ނާންނާނެކަމަށް ހީކޮށްގެން މިހުރީ… ކައިރި ގެއެއްގައި އަލިފާނުގެ ހާދިސާއެއް ހިނގައިގެން މަގުވެސް ނުލާހިކު ބާރުބޮޑުވެފަ އޮތީވެސް…” އިޔާނާ ތެދުވިގޮތަށް ޝަލީންގެ އަތުގައި ހިފައިގެން އައިސް ސޯފާގައި ބައިންދަމުން ހައިޒަލް ގާތު އިށީންނަން އެދުނެވެ.\n“މަގު ބާރުބޮޑުވެފައި އޮތީމަ ގެވަށާ ދުއްވާފައި ކާރު ކައިރިކުރެވުނީ… މަންމާ ކޮބައިތޯ ބައްޕަ؟ ގޭގަ ނޫޅުއްވަނީތަ؟” ފަޅުވެފައިވާ ލިވިންރޫމްގައި ނަޒަރު ހިންގާލަމުން ޝަލީން ވާހަކަދެއްކިއެވެ. މިޑޯވިއު ގަނޑުވަރެއްހާ ފުރިހަމަނަމަވެސް ގޭގެ ފަޅުކަމަކީ ގޭގެ ފުރިހަމަކަން އުނިކޮށްލާ ބައެވެ. އޭނަގެ ދޮންބެއާއި ލައިޝާ މިގޭގައި އުޅޭނަމަ ކޮންމެވެސް ވަރަކަށް ގޭތެރެ އާރާސްތުކޮށް ދެއްކީހެވެ. އަލްހާންގެ ބްރީޒްވިއު އިޝާރުގެ މިޑޯވިއުއަށްވުރެ ހާސްބައި ފުރިހަމަނަމަވެސް ޝަލީންއަށް ހުސްކަމެއް އިހުސާސްކުރެވެނީ ދުވާލުދާ ހަތަރުދަމު އެގޭތެރެއަށް ވެރިވެފައި އޮންނަ ފަޅުކަމުގެ ބޮޑުކަމުންނެވެ. ފުރަތަމަ ދެބައި ނޫން ހުރިހާ ބައެއް ހުސްކޮށް ދޫކޮށްލައިފައި ފުރަތަމަ ފަންގިފިލާގައި އެންމެން އުޅޭއިރުވެސް ރިހާނާވެސް ލޮލަށް ފެނިލަނީ ނުހަނު މަދުންނެވެ. ހެނދުނުގެ ސަޔާއި ރޭގަނޑުގެ ކެއުމުގެ ވަގުތަކީ އާއިލާ މެންބަރުންނާއި ދިމާވެ ވާހަކަދައްކާލާ ހަމައެކަނި ވަގުތެވެ.\n“އޮފީހުން ދުރުވިގޮތަށް ކޮޓަރިއަށް ވެންނެވިފަހުން އިރުކޮޅެއްވެއްޖެ… މަންމަ އެބައަންނަން ބަލާލައިފައި…” އިޔާނާ ސޯފާއިން ތެދުވަމުން ޝަލީންގެ އަތަށް ރިމޯޓް ލައިދިނުމަށްފަހު ސިޑިން އަަރަންފެށިއެވެ. އޭރު ޓީވީން ދައްކަމުންދިޔައީ އަލިފާން ރޯވެގެން އުޅޭ ސަރަހައްދުގެ މަންޒަރުތަކެވެ. ޝަލީން ޓީވީގެ ވޮލިއުމް މަތިކޮށްލިއެވެ.\n“ގ.ޗާންދަލިއާ ގޭގައި އަލިފާން ރޯވެ އަނދަމުންއެބަދޭ…. މައުލޫމާތު ލިބޭގޮތުގައި އަލިފާން ރޯވެފައިވަނީ އިމާރާތުގެ ފަސްވަނަ ފަންގިފިލާރގައި… އަލިފާން ނިއްވާލުމުގައި ފަޔަރ ރެސްކިއުއިން ހަރަކާތްތެރިވަމުންދާއިރު ފުލުހުން ދަނީ އެ އިމާރާތުގައި ތިބި ފަރާތްތައް އިމާރާތުން ނެރެ އިމާރާތް ހުސްކުރަމުން….މިވީހާތަނަށްވެސް އިމާރާތައް ފެތުރެމުންދާ އަލިފާންގަނޑު ނިއްވާލެވިފައެއްނުވޭ…” ޓީވީން ގެނެސްދެމުންދިޔަ އަލިފާނުގެ ހާދިސާގެ ލައިވް ކަވަރޭޖްއެކެވެ. އަލިފާނުގެ ހާދިސާ ހިނގި ސަރަހައްދުގައި ހުރެގެން ނިއުސްކާސްޓަރ ހަބަރު ގެނެސްދެމުންދިޔައިރު އެ އަޑުއިވިފައި ފޯނަށް ހުސްވެގެންއިން ހައިޒަލްއަށް ޓީވިއާއި ދިމާލަށް ބަލާލެވުނެވެ. ކަޅު ބޯދުންތަކުން ފޮރުވެމުންދިޔަ އިމާރާތް ފެނިފައި ހައިޒަލްގެ ހަށިގަނޑަށް ތަފާތު ބަދަލުތަކެއް އައެވެ. ހައިޒަލްގެ ލޯމަތީ ފިޔަޖަހާލީ ރޯވަމުންދާ އަލިފާންގަނޑުގެ ތެރެއިން ކުޑަކުއްޖަކު ދުވަމުންދިޔަ މަންޒަރެވެ. އޭނަގެ ލޯމަތީ މާޒީގެ ހަނދާނެއް ފަށްފަށްވާންފެށިއިރު ހައިޒަލް ލޯމަރާ ބާރުކޮށްލިއެވެ. އޭރު ބޮލަށް އަރަމުންދާ ތޫނު ތަދާއި އެކު ކަޅާއި ހުދުން މަންޒަރުތަކެއްގައި ކުލަޖެހެންފެށިއެވެ. އެއާއިއެކު އެކި މީސްމީހުންގެ އަޑު އެކުވެގެން ކަންފަތްދޮށުގައި ގުގުމަންފެށިއެވެ.\n“އޭ.އެޗް އިންޑަސްޓްރީޒްގެ އަލިފާނުގެ ހާދިސާ ހިނގި ސަރަހައްދުން މިހާތަނަށް ނިޔާވެފައިވާ 13 ފަރާތެއް ހަށިގަނޑު ފެނިފައިވާކަމަށް ފުލުހުން ވިދާޅުވެއްޖެ… މިއަދު ހަވީރު ހައެއް ޖެހިއިރު އެއިމާރާތުގައި ރޯވެ އަނދަމުންދިޔަ އަލިފާންގަނޑު ނިއްވާލެވިފައިވަނީ ދާދި ދެންމެއަކު… އަލިފާން ކޮންޓްރޯލްކުރަން ތިންގަނޑިއިރު ނެގިއިރު އަލިފާންގަނޑު ނިއްވާލެވުނުއިރު މުޅި އިމާރާތް ހުރީ ބޭނުންނުކުރެވޭފަދަ ހާލަތެއްގައިކަމަށް މަންޒަރު ދުށް ފަރާތްތަކުން ބުނޭ… އޭ. އެޗް އިންޑަސްޓްރީޒްއަކީ ރާއްޖޭގެ މިވަގުތު އެންމެ ނަންމަޝްހޫރު އެއްކުންފުނިކަމަށްވާ އޭ.އެޗް ފިނޭންޝިއަލްގެ ދަށުން ހިންގަމުން އަންނަ ގޮތްޕެއް… މިވަގުތުވެސް އިމާރާތުގައި ތާށިވެފައިވާ ފަރާތްތަކުގެ ހަށިތައް ފުލުހުން ނެެރެމުންދާއިރު ހާދިސާގައި ނިޔާވިމީހުންގެ އަދަދު އިތުރުވެދާނެކަމަށް ފުލުހުން ލަފާކުރައްވާ… 13 މީހުންގެ މަރާއިއެކު މިހާދިސާއަކީ މިވީހާތަނަށް ރާއްޖޭގައި ހިނގި އެންމެ ނުރައްކާތެރި އަލިފާނުގެ ހާދިސާ… މިހާދިސާގައި ދުނިޔެ ދޫކުރިފަރާތްތަކުގެ އާއިލާއަށް އަޅުގަނޑުމެންގެ ޓީމްގެ ފަރާތުން ތައުޒިޔާ ފޮނުވަން….” ހައިޒަލްގެ ހިނދުރީގައި އެއަޑު ގުގުމަންފެށިއިރު ސިކުނޑިއަށް އަންނަމުންދިޔަ ގުޑުންތަކާއި ސިކުނޑިއަށް ބާރުވަމުން އައިރު ހައިޒަލްގެ ނޭވާ ހާސްވިއެވެ. މެޔާއި ދިމާލުން ފިތޭފަދަ އިހުސާސްއެއް ކުރެވުނުއިރު ހައިޒަލް މޭމަތީ ގޮށްމުށްކަވާފައިޖެހިއެވެ. އޭރު ހައިޒަލްގެ ދެލޯބޮޑުވަމުންއައިރު ލޮލަށް ލޭކުލަ ފާއްދަމުންދިޔައެވެ. މޫނުގެ ނާރުތައް ފުފެމުންދިޔައިރު ހައިޒަލްއަށް ނޭނގުނަސް މިފަހަރުވެސް ކަންތައް ކުރެވުނީ އެހެން ފަހަރުތަކަކާއި އެއްގޮތަށެވެ.\nސޯފާއިން ތެދުވިގޮތަށް ހަރުގަންނަވާފައި ދިޔަގޮތަށް ހައިޒަލް ބެލްކަންޏަށް ނިކުމެ ދޮރުފަތް ދަމާލިއެވެ. ރެއިލިންގައި ދެއަތް ވިއްދާލިގޮތަށް ހައިޒަލް ތިރިއަށްވާގޮތަށް ލެބެމުން ފުންކޮށްނޭވާލާން ފެށީއެވެ. އޭރު ހައިޒަލްގެ ލޯމަރާލެވިފައިވާއިރު ސިކުނޑިއަށް ބާރުލަމުންދިޔައީ އެ މަންޒަރުތަކާއި އަޑުތަކާއި ދުރަށްދާން ބޭނުންވެފައި ހުރެއެވެ. އެ ހުރިހާކަމެއް ހިނގަމުންދިޔައީ ހައިޒަލްގެ ބާރެއްނެތިއެވެ. ސިކުނޑީން ނިއުޅެމުންދާ ހަނދާންތައް އެއްފަރާތްކޮށްލަން މިފަހަރުވެސް ހަށިގަނޑު ސިކުނޑިއަށް އިންޒާރުކުރީއެވެ. މިވީހާތަނަށްވެސް އެކަންކަމާއި ކުރިމަތިލާނެ ފުރުސަތެއް ހަށިގަނޑުވެސް ނުދެއެވެ. އެވަގުތު އަމިއްލަ ހަށިގަނޑުވެސް ހައިޒަލްގެ ކޮންޓްރޯލް ވީއްލިގެންދަނީ އަމިއްލައަށް ހަށިގަނޑު އިއްވާ އަމުރުތަކަށް ބޯލަނބަމުންނެވެ.\nއިޝާރު ދުރުވުމާއިއެކު ހަވީރުގެ ސަޔަށް އިންސާފުކުރެވެމުންދިޔައިރު އެކި ވާހަކަތައް ދެކެވެމުން ދިޔައެވެ. ޝަލީންވެސް ދޭތެރެއަކުން ވާހަކަތަކުގައި ބައިވެރިވެލިވިނަމަވެސް ކުރީން އިޝާރުއާއި ވާހަކަދައްކާ ހަދާ ވަރަށް ވާހަކައެއްނުދައްކައެވެ. ހައިޒަލްއާއި ކައިވެނިކުރެވުނުފަހުން އެދެމެދުގައި އޮތް ގުޅުމަށް ހީނަރުކަމެއް އައިސްފައިވަނީއެވެ. ހައިޒަލްގެ ތަބީއަތަށް އައިސްފައިވާ ބަދަލާއިއެކުވެސް އެކަން ދެއްކުމެއްނެތި ހިނިތުންވެލައިގެން އިނދެ އިޝާރުގެ ވާހަކަތަކަށް ޖަވާބުދިނެވެ.\nހައިޒަލް ވައިޓްމާބެލް ހޮޓެލްއަށް ވަދެގެން ދިޔައިރު އެތަށް ހާސް ލޯތަކެއް އޭނައަށް ހުއްޓުނެވެ. އަބަދު ސޫޓްތަކުގައި ފެންނަ ޒުވާނާ ހުދުކުލައިގެ ޓާރޓްލްނެކްއަކާއި ކަޅުކުލައިގެ ސްކްނީއެއްގައި ހުރިއިރު އެލޮލުގައި ކުލައާއި އެއްކުލަވެފައި އިތުރަށް ފުރިހަމަކަމަށް ދައްކައެވެ. ހައިޒަލްގެ ތޫނުދެލޮލާއި ކަސްރަތީ ހަށިގަނޑު ފެނިފައި މޮޔަނުވާނެ އަންހެންކުއްޖަކުނުވާނެއެވެ. އަންހެންކުދިންގެތެރޭ ކިތަންމެ ކާމިޔާބު ނަމަވެސް މިހާތަނަށްވެސް އެ ނުކިޔަމަންތެރި ޒުވާން ހިތާއި ހަމަޔަށް ވާސިލްވެވުނީ އެންމެ އަންހެންކުއްޖަކަށެވެ.\nހައިޒަލްގެ އިންތިޒާރުގައި ލައުންޖްގައި މަޑުކޮށްލައިގެން އިން ޒިވާންއާއިއެކު ހައިޒަލް އެރީ ހޮޓެލްގެ ފަނަރަވަރަ ބުރިއަށެވެ. އެއީ ވަށައިގެން ބިއްލޫރި ޖަހައިގެން ހަދާފައިވާ މާބްލްގެ ރޫފްޓޮޕް ރެސްޓޯރެންޓް ހުންނަ ބައެވެ. އެބައިގެ ތިބޭއިރު ވަށައިގެންވާ އިމާރާތްތައް ފެންނަލެއް ރީތިކަމާއިއެކު ހޮޓެލްގެ ގޯތިތެރޭގައި ދުއްވާލައިފައި އޮންނަ ނާދިރު މާތަކުން ފަރިވެފައިވާ ބަގީޗާގެ މަންޒަރުތައް ފެންނާތީ އެތަން ފެންނަ މީހުންގެ ސަމާލުކަން ދަމައިގަނެއެވެ. ހައިޒަލްއާއި ޒިވާން ކަޕުޗިނޯރއަކަށް އޯޑާރކުރުމަށްފަހު ބިއްލޫރި ބިތާއި ދިމާލަށް ބަހައްޓާފައިވާ ދިގު ގޮޮނޑިތަކުގައި އިށީދެލިއެވެ.\nމިވަގުތުވެސް ރެސްޓޯރެންޓް ފުދޭވަރަކަށް ހަލަބޮލިއިރު ކޮޅުކޮޅަށް ސްޓާފުން ހަރަކާތްތެރިވަމުންދިޔައެވެ. މޭޒުތަކުގައި އެތުރިލައިގެން ތިބި މީހުންތަކުގެ ތެރެއިން ހައިޒަލްއަށް ސަމާލުކަންދެވުނީ އޭނައަށް ފުރަގަސްވާގޮތަށް އިން ހައަހަރުގެ ކުޑަ ފިރިހެންކުއްޖާއަށެވެ. އެ ކުއްޖާ ބްލޮކްތަކާއި ކުޅުމުގެ ފޯރީގައި އިންއިރު އެ ކުއްޖާގެ މަންމަ އެކުއްޖާއަށް ކާންދޭ މަސައްކަތްކުރަމުންދިޔައެެވެ.\n“ޒެލް… ދަރިފުޅާ… ކާލައިގެން ކުޅެން އިނދެބަލަ…” އެ އަންހެންމީހާ އެ ކުޑަކުއްޖާއާއި ވާހަކަދެއްކިއިރު ހައިޒަލްއަށް ހީވީ އެއީ އޭނައަށް ބުނެލި އެއްޗެއްހެންނެވެ. އެއީ އޭނައަށް ކޮންމެވެސް އިރަކު އަޑުއިވިފައިވާ ޖުމްލައެކެވެ. ނަމަވެސް ހަނދާންކުރަން އުޅެ އުޅެވެސް އެ ބަސްއިވުނީ ކާކުގެ ފަރާތުން ކޮންދުވަހަކުކަން ހަނދާނެއްނުވިއެވެ. އޭނައަށް ޒެލްގެ ނަމުން މުހާތަބުކުރީ ކާކުހެއްޔެވެ؟ ހައިޒަލްގެ ލޯ ކުޑަކޮށް ހަނިވިއެވެ.\n“ހައި… އޭ ހާދަ ވަރަކަށް ވިސްނަނީ… ކަމެއް އުޅެންޏާ ބުނެބަލަ….” ހައިޒަލްގެ މޫނުމައްޗަށް ވެރިވަމުންދިޔަ ކުލަވަރާއި އެ ހަށިގަނޑުގެ ހަރަކާތްތައް ދިރާސާކުރަމުން ވާހަކަދެއްކިއެވެ. އެވަގުތު ހައިޒަލް ބޯހޫރާލުމާއިއެކު ޒިވާން ގާތްގޮތަކަށް ހައިޒަލްގެ އަތްމަތީ އަތްތިލަ ބޭއްވިއެވެ. އެއަމަލުންވެސް ޒިވާންއަށް އިތުބާރުކުރާށޭ ބުނިފަދައެވެ. ނޭނގޭ ސަބަބަކާއިހުރެ އޭނަގެ ހިތް އެހެން ފަރާތެއްގެ ކުރިމަތީ ހުޅުވާލަން ހައިޒަލްގެ ހިތް އެދުނެވެ.\n“ޒޭވް އަސްލު ސޭމް ނައިޓްމެއަރސްއާއި ފްލެސްބެކްޝް ފެންނަނީ ކީއްވެތަ؟ މެމޮރީ ލޮސްވެފައި ހުންނާތީތަ؟” ހައިޒަލްގެ ހިތުގައި މިހާރަކަށް އައިސް އުފެދިފައިވާ ސުވާލު ބޭރުކޮށްލިއެވެ. އެ މައުޞޫއުއަށް ހައިޒަލް އެހެން ފަރާތަކާއި މަޝްވަރާކުރި ފުރަތަމަ ފަހަރެވެ. މިވީހާތަނަށްވެސް އެއީ ޝާދީންއަށްވެސް އޭނަ ސިއްރުކޮށްފައިވާ ބައެކެވެ.\n“14 އިޔަރސް އިން ފެށިގެން އަހަންނަށް ފެންނަނީ ހުވަފެންތަކެއް… ކޮންމެވެސް ވަރަކަށް ކޮންޓްރޯލްވެފައި ހުރެފައި މިހާރު އެއުނދަގޫތައް ބޮޑުވުން ފަށައިފި….. ނައިޓްމެއާ ފެންނާތީ ނިދަން އުނދަގޫވޭ… ކޮންމެރެއަކުވެސް ހަމަ އެއްގޮތް ހުވަފެނެއް ފެންނަނީ… ފެންނަނީ ކޮންމެ ރެއަކުވެސް އެއް ހުވަފެނެއް…. ފުރަތަމަކޮޅު ހުވަފެނުގައި ފެންނަ މަންޒަރު ހަނދާނަކު ނުހުރޭ…. އަބަދުވެސް ފެންނަނީ އަލިފާން ރޯވެފައިވާ އިމާރާތެއްގެ ތެރޭ ސަލާމަތްވާންވެގެން ކުޑަކުއްޖަކު ދުވާތަން… ހުބަފެނުގެ ވަކި ހިސާބަކުން ސިއްސައިގެންގޮސް ހޭލެވޭއިރު ފިނި ދަލެއް ހިއްލާލާފައި އޮންނަނީ….. ޒޭވް… އައި ޑޯންޓް ނޯ ވައި ބަޓް ފޯރ ސަމް ރީޒަން… އަހަރެންގެ ހިތްބުނޭ އެ ކުޑަކުއްޖަކީ އަހަންނޭ… އެކަމަކު އަހަރެންނަށް އެކަހަލަ ކަމެއް ކުރިމަތިވި ހަނދާނެއް ނުވޭ…” ހައިޒަލް އެ ވާހަކަތައް ކިޔައިދެމުން ދިޔައިރު ޒިވާން އިނީ ކަނުލާ އަޑުއަހާށެވެ. މަޑުމަޑުން ހައިޒަލްގެ ޕަޒްލްގެ އެތިކޮޅުތައް ބޮލުގެތެރޭ ޒިވާން ރާވަމުންދިޔައެވެ.\n“ހައިގެ އެމްނީޒިއާ ހުންނަނީތަ؟” އާންމުކޮށް މާޒީގެ ހަނދާންތައް އެ މީހެއްގެ ނުހުންނާނީ އެމްނީޒިއާ ފަދަ ބައްޔެއް ކުރިމަތިވެފައިވާނަމައެވެ. ނަމަވެސް ކޮންމެވެސް ސަބަބަކާއިހުރެ ހައިޒަލްގެ ކޭސް އެމްނީޒިއާއި ތަފާތުކަމަށް ޒިވާންގެ ހިތް ބުނެލިއެވެ.\n“އައި ތިންކް ސޯރ… އަހަރެންގެ ކުޑައިރުގެ ހަނދާންތަކެއް ނުހުރޭ… ފައިވް ސިކްސް އިޔަރސްގައި ފުލީ ހަނދާންނުހުއްޓަސް ކޮންމެވެސް ވަރަކަށް މެމޮރީސް ހުންނާނެދޯ…. އެންމެ ކުރީގެ ހަނދާނަކަށް ހުންނަނީ ހޮސްޕިޓަލްގަައި އޮއްވާ ދޮންތަ މީ ދޮންތީއޭ ކިޔައިދިން ހަނދާން… ނޭނގެ ހޮސްޕިޓަލްގައި އޮންނަންޖެހުނީ ކީއްވެކަމެއްވެސް….” ހައިޒަލް ކިޔައިދިނެވެ.\n“އަދި މިދުވަސްކޮޅު އަބަދު ފެންނަނީ ބްލެކް އެންޑް ވައިޓް ޕިކްޗާރސްތަކެއް… އަބަދުވެސް ފެންނަނީ އަންހެނަކާއި ދެ ކުޑަކުދިން… ކޮންބައެއްކަން ނޭނގުނަސް ހާއްސަވާ ފީލިންގްއެއް އިނދޭ… ޔާން އެންޑް ޒެލް… ޒެލް އެނަން ވަރަށް ފެމިލިއާ… އެ ނަން އަޑުއިވުނީމާ ހީވަނީ ހަމަ އަހަންނަށް ގޮވާލާހެން…” ހައިޒަލް ދަތްދޮޅީގައި އަތްވިއްދާލައިގެން އިންއިރު އެލޮލުން ރިހުމެއް ފެނިލިއެވެ.\n“ހައި ކިޔައިދޭ ގޮތުން ބޮޑަށް ހީވަނީ ޕީޓީއެސްޑީހެން… ނޫނީ ހައިގެ ރިޕްރެސްޑް މެމޮރީއެއްހުރީހެން…. ހަނދާންކުރަން އުޅުނަސް ހަނދާންނުވާނީ ސިކުނޑި އެ ބައި ބްލޮކްކޮށްލާފައި ހުރީމަ… އެކަމް ޓްރީޓްމެންޓްއިން އެބައި ގެނެވިދާނެ… ހައި އަހަރެން ރިކޮމެންޑްކުރާ ހިޕްޓޮނިސްޓަކަށް ދައްކާލަން ވީނު…” ޒިވާން އެދުނެވެ. ޒިވާންއަށް އެވަގުތުކޮޅުވެސް ހައިޒަލްގެ ހާލަތުގެ ސީރިޔަސްކަން ވިސްނުނެވެ. ޕީޓީއެސްޑީ ތަހައްމަލުކުރާ މީހަކީ އެހެން މީހުންނާއި ތަފާތު މީހެކެވެ.\nޕޯސްޓް-ޓްރޯމެޓިކް ސްޓްރެސް ޑިސްއޯޑަރ ނުވަތަ “ޕީޓީއެސްޑީ” އަކީ އާދަވެގެން އިންސާނުން ތަޖުރިބާ ކުރާން ޖެހޭ ހިތާމަތަކާއި ހިތްދަތިކަމަށް ވުރެ ބޮޑު، އެއަށްވުރެ މާ ސީރިޔަސް މުޞީބާތްތަކާއި ހިތާމަތަކާއި ބިރުވެރިކަމަށް އިންސާނާ ހުށަހެޅުމުން، އޭގެ ނަތީޖާއެއްގެ ގޮތުން ނަފްސާނީ ގޮތުން މީހާ ވެއްޓިގެން ދާ ނުހަނު ހިތްދަތި ޙާލަތެކެވެ. ޕީޓީއެސްޑީގެ ޙާލަތުގައި ހުންނަ މީހާ އަކީ އާދައިގެ މީހަކާ ވަރަށް ތަފާތު މީހެކެވެ. ނިދީގައި ބިރުވެރި ހުވަފެން ފެނި ނިދާން އުނދަގޫ ވުމާއި، ނިދީން މަޙްރޫމު ވުމާއި، ހޭލައި ހުންނަ ގަޑީގައި ވެސް އޭނާޔަށް ދިމާ ވި ކަންތަކާ މެދު ވިސްނައި އެ ކަމުގެ ހަނދާންތަކުގެ ތެރެއަށް ގެއްލިފައި ހުރެވުމާއި، ޖަޒުބާތީ ގޮތުން މީހާ ގަބު ވުމާއި، އެކަނިވެރިވެ މީހުންނާ ދުރުހެލި ވުމާއި، ރުޅިގަދަ ވުމާއި، އަމިއްލަ ނަފުސަށް ގެއްލުން ދިނުމާއި، އަމިއްލަޔަށް މަރު ވުމުގެ އެދުމާއި ޚިޔާލު މީހާގެ ކިބައިގައި އަށަގަތުމާއި، މާޔޫސް ވުމާއި، އެހެން މީހުންނަށް އިތުބާރު ނުކުރެވުން ފަދަ ކަންކަމީ ޕީޓީއެސްޑީގެ ޙާލަތުގައި ތިބޭ މީހުންގެ ފަރާތުން ޢާއްމުކޮށް ފެންނާނޭ ކަންތަކެވެ.\nރިހި ކުލައިގެ ބުރުހަމަ ހަނދު ހިނިތުންވެލައިގެން މެދު އުޑުގައި އިނދެ ރަނިކަންކުރަމުން ދިޔައެވެ. ޖެހެމުންދިޔަ މަޑުމަޑު ފިނިވައިރޯޅީގައި ވަށައިގެންވެރިވެފައިވާ ހަމަހިމޭންކަމުގެ ތެރޭ ރޭގަނޑުގެ ރާނީ ފެންނަނީ ނުހަނު ހުވަފެނީކޮށެވެ. އުޑުމަތީ އުކާލެވިފައިވާ ޖަވާހިރުތަށްވެސް ހަނދުގެ ރިހިއަލީގައި ފެންވެރިގެންތިބެ ބަބުޅަމުންދިޔައި ޖަވާހިރުކޮޅުތަކެއް ފަދައިންނެވެ. ދުރުދުރަށްދާންދެން ދިއްލިފައިވާ ސަފާރީތަކާއި ކުދި ރައްތަކުގެ އޮރެންޖް އަލިން ހަމަހިމޭން ސާލެއްފަދަ ކަނޑުވެސް ހުޅުދާންކޮށްފައިވެއެވެ. އެ އަލިން ލޮނުގަނޑު ވިދަމުންދިޔައީ ރަނުގެ މުތެއް ފަދައިންނެވެ.\nމާބްލްއަށް އަހަރުފުރުން ފާހަގަކުރުމުގެ ގޮތުން ބޭއްވުނު ހަފްލާ ނިމި ޕާޓީ ފެށިގެންދިޔުމާއިއެކު ސަފާރީތެރޭ އަޑުގަދަވިއެވެ. މާބްލް އާއިލާގެ ޒުވާން ކުދިންކޮޅާއި ހަފްލާއަށް ހާޒިރުވި ޒުވާނުން ސަފާރީގެ ޑެކްމައްޗަށް އެރިގޮތަށް ފޯރި ނަގަންފެށިއެވެ. އޭރު ނުދަންނަ ޒުވާނުން އެކަކު އަނެކަކަށް ތައާރަފުވެ ދުވަސްވީ އެކުވެރިން އެކުވެރިންގެ ކަމުގެ ވާހަކަތައް ދައްކަަމުންދިޔައެވެ.\nޒިވާން އެއްފަރާތެއްގައި ހައިޒަލްއާއި ވާހަކަދައްކަން ހުރިއިރު އޭނަގެ ގާތުގައި އަންހެނުން މިޝެލިން މަޑުކޮށްލައިގެން ހުއްޓެވެ. ކްރީމްކުލައިގެ ހެދުމުގައި މިޝެލިން ކިތަންމެ ސާދާކޮށް ހުރިނަމަވެސް ރީތިކަމުން ތަރިތަކުގެ ދަރުބާރުން ޒިވާންއަށްޓަކައި ބިމަށް ތިރިކޮށްލައިފައިވީ ހޫރެއް ފަދައެވެ. ޝަލީންގެ ރީތިކަމާއި ވާދަކުރަމުންދާފަދައެވެ. އެ ތުންފަތްމަތީގައިވާ ފުން ހިނިތުންވުން މިޝެލިންގެ ރީތިކަން ފުރިހަމަކޮށްލައެވެ. މިޝެލިން ޝަލީންއާއި ވާހަކަދައްކަމުންދިޔައިރު ހިތްހެޔޮކަން ފާޅުވިއެވެ. ނުހަނު ގާތްކޮށް ވާހަކަދައްކަމުންދިޔަގޮތުން ދެންމެ ބައްދަލުވީ ދެޒުވާނުންހެންވެސް ހީނުވެއެވެ. ދޭތެރެއަކުން ޒިވާންއާއި ހައިޒަލްގެ ވާހަކައިގައިވެސް ބައިވެރިވެލައެވެ.\nމަޑުމަޑުން ޕާޓީގެ ފޯރިގަދަވަމުންދިޔައިރު ސްޓޭޖްއަށް އެރި އަރަމުންއަންނަ ލަވަކިޔުންތެރިޔާ ޔޫންގެ އަޑުން ވިރުވާއަޅާފެށި ލަވައިގެ ޖާދޫގައި އެންމެން ޖެހިގެންދިޔައެވެ. ޒުވާނުންގެ ހޯބޯލެވުންތައް މަޑުވެގެންދިޔައިރު ޔޫންގެ ފުރިހަމަ އަޑުން ފަޒާ ހިސޯރުކުރިއެވެ.\n“އައި ސީ ޔޯރ ފޭސް އިން މައި މައިންޑް އޭސް އައި ޑްރައިވް އަވޭ….\nކޯޒް ނަން އޮފް އަސް ތޯޓް އިޓް ވޯޒް ގޮނަ އެންޑް ދިސް ވޭ….\nޕީޕަލްއާއި ޕީޕަލް އެންޑް ސަމްޓައިމްސް ވީ ޗޭންޖް އަވާ މައިންޑްސް…\nބަޓް އިޓްސް ކިލިންގް މީ ޓު ސީ ޔޫ ގޯރ އާފްޓަރ އޯލް ދީސް ޓައިމް….\nނައު އައި ޑޯންޓް ނޯރ ވަޓް ޓު ބީ ވިތްއައުޓް ޔޫ އެރައުންޑް….\nއެންޑް ވީ ނޯރ އިޓްސް ނެވަރ ސިމްޕަލް، ނެވަރ އީޒީ…\nނެވަރ ކްލީން ބްރޭކް، ނޯވަން އިޒް ހިޔަރ ޓު ސޭވް މީ…\nޔުއަރ ދަ އޮންލީ ތިންގް ނައު އައި ލައިކް ދަ ބެކް އޮފް މައި ހެޑް…\nއެންޑް އައި ކާންޓް ބްރީތް ވިތްއައުޓް ޔޫ…\nވިތްއައުޓް ޔޫ ބަޓް އައި ހޭވް ޓު ޑޫ…\nނެވަރ ވޯންޓެޑް ދިސް، ނެވަރ ވޯންޓް ޓު ސީ ޔޫ ހާރޓް…\nއެވްރީ ލިޓިލް ބަންޕް އޮން ރޯޑް އައި ޓްރައިޑް ޓު ސަވާރވް…\nހޮޕް ޔޫ ނޯރ ދިސް އެއިންޓް އީޒީ ފޯރމީ…\nއައިމް ސޮރީ، އައިމް ސޮރީ، އައިމް ސޮރީ…”\nޔޫންގެ އަޑު މުޅި ފަޒާގައި ގުގުމާލިއިރު ހައިޒަލްއަށް އެއްފަރާތެއްގައި ހުރި ނައިނާއަށް ދިމާލަށް ބަލާލެވުނެވެ. ޔޫންގެ އަސަރުގަދަ އަޑުން ކޮންމެ ލަފްޒެއް އިވެމުންދާއިރު އޭނަ މުޅިދުނިޔެއަށް ސިއްރުކުރާ ވޭނީ ފަރާތް އެއިން ކޮންމެ ލަފްޒަކުން ހާމަވެގެންދަނީހެން ހީވެއެވެ. އެއިން ކޮންމެ ލަފްޒަކުން ބުނެދެމުންދަނީ އޭނަގެ ހިތުގެ ހާލަތެވެ. އެކަން ނައިނާއަށް އިނގޭނޭނަމައޭ ހައިޒަލްގެ ހިތަށް އެރިއެވެ. ހައިޒަލް ނައިނާގެ މޫނަށް ނަަޒަރުހުއްޓާލައިގެން ހުރިއިރު ހިތަށް އެތަކެއް އެއްޗެއް އަރާ ފޭބިއެވެ.\nނައިނާ މިރޭ ފާޑަކަށް ނެގިމަޑިވެފައިހުރިއިިރު ހައިޒަލްއާއި ޝަލީންގެ ހަރަކާތްތަކަށް ކަޅިއުކުނުވަރެއްވެސް ނޭނގުނެވެ. ކިތަންމެ ބޭނުންނުވިޔަސް އޭނަގެ ކަޅި ހައިޒަލް ނޫން ފަރާތަކަށް ނުހުއްޓެއެވެ. ނައިނާ ބޭރުފުށުން ދައްކާނުލާހުއްޓަަސް ހިތް ކަރުނައަޅާ ރޮމުންދިޔައެވެ. ހައިޒަލްއާއި ޝަލީންގެ ކޮންމެ ހަރަކާތަކުން ހިތަށް ފިލައިގެންނުދާނޭފަދަ ވޭނެއް ލިބުނެވެ. ތާއަބަދު ހައިޒަލް ޝަލީންގެ އަތުގައި ހިފާލައިގެން އުޅޭ މަންޒަރު ފެނުމުން ނައިނާގެ ހިތަށް އުނދަގޫވިއެވެ. ކިތަންމެ ފަހަރަކު އެތަންދޫކޮށްދާންވެސް ނައިނާގެ ހިތަށް އެރިއެވެ. އަދި މިރޭ ޔޫންގެ އަޑުން އިވުނު އަސަރުގަދަ ލަވައިގެ ސަބަބުން ނައިނާ ހުރީ ކަރުނަތައް ހުއްޓުވަން ނުކުޅަދާނަވާވަރުވެފައެވެ. އެލަވައިގެ ބައެއް ބައިތުތައް އޭނަގެ ދިރިއުޅުމާއި ހާދަ ގުޅެއެވެ. އޭނައާއި ހައިޒަލްގެ ގުޅުން މިގޮތަށް ނިމިގެންދާނޭކަމަށް އޭނަ އުއްމީދެއްވެސް ނުކުރެއެވެ. އޭނަ ދޫކޮށްލުމަށްފަހު ހައިޒަލް އެހެން މީހެއްގެ ފިރިއަކަށްވުމަކީ ނައިނާ ހުވަފެނަކުންވެސް ދެކެން ބޭނުންވި މަންޒަރެއްނޫނެވެ. އަދި ހައިޒަލްގެ ދަރިއަކަށް ޝަލީން ބަލިވެއިންކަން ހަނދާންވާ ކޮންމެ ފަހަރަކު އޭނަގެ ހިތް މުށުތެރެއަށްލާ ޗިސްޗިސްކޮށްލެވޭފަދައެވެ.\nޝަލީންއާއި އެކު ނައިނާ ހޯލްވޭގައި ހިނގާލައިފައި ދިޔައިރު ޝަލީން ހުއްޓާނުލާ ވާހަކަދައްކަމުން ދިޔައިރު ނައިނާއަށް ހުރެވުނީ ހިމޭންވެފައެވެ. ހައިޒަލްއާއިއެކު ހޭދަވި އެކި އެކި ހަނދާންތައް އޭނަގެ ސިކުނޑީގައި ރޭސްޖަހަމުންދާއިރު އޭނަގެ ކެތްތެރިކަން އިމްތިހާނުކުރަނީއެވެ. ޝަލީންގެ ވާހަކަތަކަށް ސަމާލުކަން ދިނުމެއްނެތި މުޅީން ހުރެވުނީ އަމިއްލަ ހިޔާލެއްގައެވެ. ޝަލީންްއަށް އެކަން ފާހަަގަވެގެން ކަންނޭނގެެއެވެ. ނައިނާގެ އަތުގައި ހިފާލައިފިއެވެ.\n“ނައި ހާދަ ވަރަކަށް ލޮސްޓްވެފައި… ނައި ކަމަކާއި ހިތާމަކުރަނީތަ؟ ބުނެބަލަ ސިސް ގާތުގައި…” ޝަލީން ނައިނާގެ އަތުގައި ހިފަހައްޓާލައިގެން ހުރެ ނައިނާއާއި ވާހަކަދެއްކިއެވެ. ނައިނާގެ ކުލަފަނޑުވެ މިލަމުންދިޔަ މޫނަށް ޝަލީންއަށް ނަޒަރުހުއްޓާލެވުނީ އަދި ކިރިޔާއެވެ. އެ މޫނުމަތިން އަބަދާއި އަބަދު ފެންނަ އުފާވެރިކަން ފިލައިގޮސްފައިވާގޮތުން ޝަލީންއަށް ނުބައިގޮތެއްވިއެވެ. މިހުރިހާދުވަހު އޭނައަށް އެކަން ފާހަގަނުކުރެވުނީ ކީއްވެހެއްޔެވެ؟\n“މާބުރަކޮށް އުޅޭތީ ޓަޔަރޑްވެފައި ހުންނާތީ ސިސްއަށް ހީވާ ގޮތަކަށްވާނީ… އައިމް އޯލްރައިޓްއޭ… ސިސް އެކަމާއި ހާސްނުވެބަލަ…” ނައިނާގެ ތުންފަތަށް ވެރިވި ހިނިތުންވުން އެލޮލުން ފެންނަމުންދިޔަ ހިތާމަތައް ފޮރުވާލުމުގައި މަދަދުވެރިއެއްނުވިއެވެ. ނައިނާއަށް ޝަލީންއާއި ދިމާލަށް ބަލާލެވުނީ ހިތި ނަޒަރަކުންނެވެ. އޭނަ ހިތާމަކުރަންޖެހޭ ސަބަބު ލޯކުރިމަތީ ހުރިނަމަވެސް ނައިނާގެ ދުލުގައިވަނީ ތަޅެއް އެޅިފައެވެ. ހިތާމައަކީ އޭނައަށް ހިތާފުރާނައިން ލޯބިވެވުނު ފަރާތަކީ އުފަންދައްތައެއް ފަދަ ޝަލީންގެ ހައްޤަަކަށްވީކަމެވެ. ޝަލީންގެ ހައްްޤެއްކަމަށް ވިސްނަދީގެންވެސް ހިތުން އެލޯބި ފޮހެނުލެވުނުކަމެވެ. ކުށްވެރިއަކީ ހައިޒަލްއެވެ. ނަމަވެސް ހައިޒަލް ކުށްވެރިކުރަން އޭނަގެ އަމިއްލަ ނަފްސުވެސް ދެކޮޅު ހަދާ ސަބަބެއް ނޭނގެއެވެ.\n“ބޭބީ ލިބެން އުޅޭތީ ސިސް ވަރަށް އެކްސައިޑެޓް ދޯ… ކޮންކަހަލަ ބޭބީއަކަށް ސިސް އެކްސްޕެކްޓް ކުރަނީ…” ޝަލީންގެ ސަމާލުކަން އެހެންދިމާލަކަށް އަނބުރާލަންވެގެން ނައިނާ ފެށި ވާހަކައަށް ޝަލީން ގަޔާވިކަން ދޭހަވީ އެ މޫނަށް ވެރިވި ލުއި ހިނިތުންވުމުންނެވެ. ވަގުތުން އަތްތިލަ ގެންގޮސް ބަނޑުގައި ޖައްސާލިއިރު ޝަލީންގެ ލޮލުން ވިދުމެއް ފާޅުވިއެވެ. އެވަގުތު ތަންކޮޅެއް ބާރަށް ދޮރެއް ޖެހިގެންދިޔަ އަޑާއިއެކު ފަސްއެނބުރިބަލާލިއިރު މަޔާން ހޯލްވޭގެ ކަނުގައި ހުރި ކޮޓަރިއަށް ވަދެ ނިވާވިތަން ފެނުނީ ޝަލީންއަށް އެކަންޏެވެ.\n“ނައި… ވަރުބަލިވާތީ ރޫމްއަށް މިދަނީ… ހައިޒަލް ހޯދައިފިއްޔާ ބުނެލާތި… އެންޖޯއި ދަ ޕާރޓީ…” ޝަލީންގެ ސިކުނޑިއަށް އައި ހިޔާލާއިއެކު ނައިނާއަށް ބަހަނާއެއް ދައްކާލަމުން އެއްޗެކޭ ބުނާނެ ފުރުސަތެއްވެސް ނުދީ ބާރު ހިނގުމެއްގައި ގޮސް މަޔާން ވަތް ކޮޓަރިއަށް ވަދެ ދޮރުލައްޕާލައިފިއެވެ.\nމަޔާން ރެސްޓްރޫމް ނިކުމެގެން އައިރު ސޯފާގައި އިން ޝަލީން ފެނިފައި ފާޑަކަށް ޝޮކެއް ލިބުނެވެ. ހައިޒަލްގެ އެކުވެރިއަކަށް ފެނިދާނެއަތީ ޖެހިލުންވުމެއްނެތި ލަދުކަނޑާލައިފައި ޝަލީން އޭނަގެ ފަހަތުން އައިސްދާނެކަމަށް މަޔާން ހިޔެއްވެސްނުކުރެއެވެ. އެހެންނޫނަސް ޝަލީންގެ އެންމެ ބޮޑު ސިއްރު އިނގުނުފަހުން އޭނަ މިހިރީ ޝަލީންދެކެ މުޅިން ފޫހިވެފައެވެ. ލޯބިވާކަމަށް ދައުވާކޮށްކޮށްފައި ޝަލީންވެސް އެހެން މީހުންނަކާއި ތަފާތެއްނުވިއެވެ.\n“މިތަނަށް ވަދެގަތްއިރު ލޯބިވާ ފިރިމީހާއަށް ފެނިދާނެއަތީ ބިރެއްވެސްނުގަނޭތަ؟” މަޔާން ޖެއްސުމަށް ވާހަކަދައްކަމުން ފާރަށް ލެގިލަމުން ޝަލީންއަށް ފަރުވާކުޑަ ނަޒަރެއްދިނެވެ.\n“ޔާން… ވީ ނީޑް ޓު ޓޯކް….” އެ ޖުމްލަތަކުން އުނދަގޫވިޔަސް ޝަލީން ހުރީ ފަސްޖެހޭކަހަލަގޮތަކަށް ނޫނެވެ. މަޔާން އޭނައާއިމެދު ކޮންމެ ގޮތަކަށް ދެކުނުނަމަވެސް އެ ވާހަކަ މަޔާން ގާތުގައި ނުބުނެ އޭނައަށް ހަމަޖެހުމެއްނުލިބޭނެއެވެ. ހަގީގަތުގައި މަޔާންއަށް އެކަން ނޭނގޭކަމަށްބުނެ އޭނަގެ ހިތްވެސް ދެކޮޅުހަދަނީއެވެ. މަޔާންއަށް އޭނަގެ މެސެޖު ނުފެންނަނީކަމަށް ތަކުރާރުކޮށް ހިތް ވިސްނައިދެނީއެވެ. ހޮސްޕިޓަލުގައި ދިމާވި ހާދިސާއާއިމެދު އެހެންގޮތަކަށް ވިސްނަން ހިތް ބާރުއަޅަނީއެވެ. މަޔާންގެ ދެކެ ވާލޯބިން މަޔާންއަށް ޝައްކުކުރަން ހިތް އެއްބަސްނުވަނީއެވެ.\nޝަލީން ސޯފާއިން ތެދުވިގޮތަށް މަޔާންއާއި ދިމާލަށް ފިޔަވަޅެއް އަޅާލިއިރު މަޔާންގެ ނަޒަރު ހުއްޓުނީ ޝަލީންގެ ބަނޑަށެވެ. ކުރީކޮޅުކަމުން އަދި ބަނޑުން ފާހަަގަނުވިޔަސް އެދޮންމޫނު އިތުރަށް އޮމާންވެ އިސްތަށިގަނޑުގެ ދިހުންކުލަ ގަދަވެފައިވާކަން މަޔާން ފާހަގަކުރިއެވެ. އެބަނޑުގެ ތެރޭ އުފެދި ބޮޑުވަމުންދަނީ ހައިޒަލްގެ ނިޝާނެއްކަން ހަނދާންވީއިރު ނަފްރަތާއި ހަސަދަ އަދި ހިތާމައިގެ އިޙުސާސްތައް އެކުވެގެން އެ ހިތް ފިއްސާލިއެވެ. ޝަލީން ބަލިވެއިންކަން އިނގުނުވަގުތު އޭނަގެ ހިތަށް ކުރިފަދަ ފުން އަސަރެއް ދުވަހަކު ހިތަށް ނުކުރާނެއެވެ. އޭނަ ބޭރުފުށުން އެއްވެސް އިޙުސާސްއެއް ދައްކާނުލާ ދުރަށް ދިޔަސް އޭނަ ހިތާމަކުރިވަރު މާތްﷲ ދެނެވޮޑިގެންވާނެއެވެ. އޭނަގެ ހިތް ކަރުނަ އަޅާ ރުޔެވެ. ޝައިތާނާ އޭނަގެ ބޮލަށް އެރިގެން އޭނަގެ އަތުން ގޯހެއްނުހެދުނީ ކިރިޔާއެވެ. އެތައް ކަރުނައެއް ލޮލުން ބާލުވާފައި ފަހުން ކުށްވެރިކުރެވުނީ އަމިއްލަ ނަފްސެވެ. ޝަލީންއަށް އިތުބާރުކުރެވުނީ އޭނަގެ މޮޔަކަމުންނެވެ.\n“ތިއައީ ބަލިވެއިންކަން އިއުލާންކުރަންކަމަށްވަންޏާ އަަހަރެން ނެތިން ތިވާހަކަ އަޑުއަހާކަށް… އަދި ޝަލީންގެ ތިއުފަލުގައި ބައިވެރިވާކަށްވެސް….” މަޔާންގެ ރުޅިވެރި ޖުމްލައާއިއެކު ޝަލީންގެ ހިތަށް އައި ލޮޅުމުގެ ބޮޑުކަމުން ދެލޯބޮޑުކޮށްލެވުނެވެ.\n”އަހަރެން ނޫން މީހަކު އިނގިލި ޖައްސާލަވެސް ނުދޭނަމޭ ކިޔާފައި ބޭނުންހާކަމެއް ކުރަން ކެރިއްޖެއެއްނު… ޑޭމިޓް ތިއީ މަގޭ ހައްޤެކޭ… ހަމަރަނގަޅަށް އިނގޭނެ ހައިޒަލްއާއި މެރީޖް ރަނގަަޅުނުވާނެކަން…” މަޔާންގެ މޫނު ނުރައްކާތެރި ދަރަޖައަކަށް ކައިރިވެގެންދިޔައިރު ޝަލީންގެ ހިތް ބާރުބާރަށް ތެޅިގަތެވެ. އެ ޖުމްލަ އަޑުއިވިފައި ޝަލީންގެ ދޫވެސް ގާވިފަދައެވެ. މަޔާންގެ އޭނައާއި މެދުދެކޭގޮތް އިނގިފައި ހިތަށް ލިބުނު ސިހުމުގެ ބޮޑުކަމުން ދެލޯބޮޑުކޮށްލައިގެން ހުރެ މަޔާންގެ މޫނަށް ބަލަހައްޓައިގެން ހުރުން ނޫންކަމެއް ނުކުރެވުނެވެ.\n“ޔާން ތިގޮތަށް ނުވިސްނަބަލަ… އަހަންނަކީ އަދިވެސް ޔާންގެ މީހެއް…” ޝަލީން މަޔާންއާއި ވާހަކަދައްކަން މަސައްކަތްކުރިއެވެ. އެވަގުތު މަޔާން ޝަލީންގެ މޭގައި އަތްއަޅާ ދުރަށް ކޮއްޕާލިއިރު ޝަލީން އިން ހާލާއިމެދަކުވެސް ވިސްނައެއްނުލިއެވެ.\n“އަހަރެންގެ ހައްޤަކަށްވާތީ އެހެން މީހެއްގެ ދަރިއަކަށް ބަލިވެއިނީ… ތިފަށުވި ބަސްތަކުން ހެއްދޭނީ ހައިޒަލް… މަށެއްނޫން… ވެލް ޕްލޭޑް ޝަލީން… މަގޭ އަނތްބެއްގެ ގޮތުގައި ހުރެފައި ކައިވެނިކޮށްފައި… ބޭބީވެސް ނުވާނެ ރަނގަޅެއް… އެހެންނޫނަސް ކައިވެންޏަށް ދެމަސްނުވޭ އެކަމް ބަނޑަށް ތިންމަސްވެއްޖެ ހިޔެއްނުވޭ މާ ރަނގަަޅަކަށްހެނެއް އުޅެވިފައި ހުރީ އެއް… އަހަރެން ނެތީމަ އެކަމުގެ ފައިދާ ނެގި ގޮތަކީ ތިއީދޯ… ކިހިނެތް އިނގެނީ ހައިޒަލްގެ ކަމެއްވެސް…. ސާބިތުކޮށްދެވޭނެތަ؟ މުއްސަނދި ބައްޕަގެ ބޮލަށް އެރިގެން ނަހަލާލުދަރި ހައިޒަލްގެ ބޮލުގައި އަޅުވާލީދޯ….” މަޔާންގެ އަނިޔާވެރި ޖުމްލަތަކާއިއެކު ޝަލީން ހިތްކުދިކުދިވީހެން ހީވިއިރު ޝަލީން އަތްދަމާފައި މަޔާންގެ މޫނުމަތީ ޖެހިއެވެ. އޭނަ ލައްކަ ކެތްކޮށްފިއެވެ. މަޔާން އޭނައާއި ދިމާލަށް ދުނިޔޭގައި ލެއްވިހާ ހުތުރު އެއްޗެއް ކިޔާލިޔަސް އޭނައަށް ކެތްކުރެވިދާނެއެވެ. ނަމަވެސް އޭނަގެ ކުށެއްނެތް ދަރިފުޅާއި ދިމާލަށް މީހަކު ބަދުބަހެއް ބުނާއަޑު އަހާކަށް އޭނަގެ ލަގޮނޑިއަކަށް ކެތެއްނުވާނެއެވެ.\nކޯމައްޗަށް އެރި ހޫނު އެތިފަހަރާއިއެކު މަޔާން ކޮލުގައި އަތްއަޅައިލައިގެން ހުރެ ޝަލީންއަށް ބަލާލީ ހައިރާންކަމުގެ ނަޒަރަކުންނެވެ. އޭރު ޝަލީންގެ ނަޒަރު މަޔާންއަށް ހުއްޓިފައިވީއިރު އެދެލޮލުން ފެނުނު ކުލަވަރުންވެސް މަޔާންގެ ހިތް ފިއްސާލިފަދައެވެ. އެދެލޮލުގައި ކަރުނަތައް ވިދަމުންދިޔައިރު ހިތާމައާއި އެކުވެގެން ރުޅިވެރިކަން ފާޅުވާންހުއްޓެވެ.\naachaa mirey2part up kohla dhinee tha haadha rangalhey… thanks\nheres the 53rd part of bunedheyshe ruhemey.. hope all will like this part.. thanks for waiting.. feel free to comment.. next part on thursday night\nThis part is awesome.. ummeedhu kuran next part ga shalyn and mayaan OK vaane. Like shaly mayaan kaarii baby ge hagygathaa hurihaa kameh vedhiya goii kiyaadheyney.. BUT its up to u Dhiraa..❤❤❤\nlets c dww vaagoih\nVarah reethi waiting for next part …\nEhen ve yey mi bunanee Dhiraa akee gadha meeheh ❤❤❤ When is next part??\nthnks dears. insha allah thursday nyyt\nDhiraa next part kn irakun???oh no kiyaa hithun indha mi nimunyhhh… haadha reehchey mi baivx♥♥♥😍😍😍😍\nthnks dear.. next part wil be uploaded on thursday nyyt\nSalhi kamun maa kuru hen heevany.. hehe.. dhn thi sad part thah ninmaafa happy kohba story 😭😭😭\nthnksdear. lets c dww\nThanks dhiraa varah happy vejje mi prt ves varah reethi😘👏👏\nany time dear… thnks for the support\nMihaaru Heevanee vaahaka vaki hisaabehga huttifa hutihen maabodu kurierumeh Naadhey😡\nsry for it.. lets c wht hppns\nAwwwwn. Vaahaka loabikan💗💗💖💖 vv loabi mi part ves ingey dhiraa…. Its lovely.\nAlheyy dhira.. Finally Mayan and Shalyn okay vanee kanneyge dho.. 😘❤ as usual story is awsome.. adhi innaane dho Shaadhin and Yazdhaan ge love story ah vee goiy ves\nDhiraa maadhan vex2part up Koh dheyne loabi vaa fan in nah dhw . Vaahaka vrh vrh reethi 🥰🥰\nhehehhehe ekahala gift libeyne theytere theytere in\nAlhe vrh curious vaakahala thaakunenimunee … 🙁\nEkm vaahaka as always hama vrh vrh vrh reethi.. 😍😍😍😍😍mirey up vaane tha?🤔🤔🤔\nthns dear.. thursday nyyt\nThe wait will be worth for sure.. 🤗🤗ekm thankolheh dhigu kohlahchey sis☺\ni will try dear… scl ga v bxy miduvasskolhu ehnve ehaa digukoh up koh nudevenee..\nOhh its okey sis\nAlhey ehves meehakah kaamiyaab vaa gotheh nuvey tha adhives …v reethi vaahaka\nthnks hingaa balamaa dww\nMi vaahakaige off kan kendijje! Dhen varah vai! Haasaru bodee, dhivehi lifestyle akaa nugulhey, 😑🙄😏🤔\nHey why are you using others name.. use something else.. kuraane kameh neygigen tha alhe fahe thi ulheny🤦🏻♀\nDhiraa this story is awesome.. upload next part soon♥\nthnks dear insha allah\nRAIN LOVER GIRL🌧 says:\nHindi dramas in vaa gothah maa haasaru bodee, dhen maa boda dhigu dhammanee, dhanberah vure thagudi dhigukurun noon kameh neh! Abadhu beating around the Bush. Ehenve vaahaka ehaa real real eh noon. Maa boda snail speed ga hurihaa kamehves. Varah foohi Mihaaru mi vaahaka.\nDhiraaekujja ah naseyhatheh dhybala alhuganduge id use nukuran. 😊\nHama bunelee says:\nKamu nudhanyaa please dont read 💁\nDhen vaahakaiga ulhey ekakuves namaadhu koh quran kiyavaeh ves nahadhaa! Mulhin ingireysi lava vefa kaafarunge faadugandu bodah genesfa. Dhen mizamaanuga meehun ulhey goi dho..?dhen part eh ga hama kashavarun gennaanekanneyge ebai thahves ma mihen buneetheeve.\nMashah yageen dhenves thi shaleen akah mayaan kairiyaku nubuneveyne, dhenves anna part gaves ehves kameh falhaa naaraane , 53 part nimunu iru vi ehkameh ves nei , hurihaa part ehga haizal hithah aranee naina kairee buneveyne nama ey , shaleen hithah aranee mayaan ah igeyne nama ey , hus riha gandu ,dhiraa vehje ehnun konmeves ehbayakah viyas hageegai angaafa thafaathu kohlan .\nMihaaru eba reethivey.dhen angabala alheeee mayaange dhariehkan .hageegai konmes ekakah vejjenuu engen.pls avahah up kohlahchey\nthnks higaa dww balamaa\nDhiraa😊😊😊❤❤❤…Alheyy mi bai vec v v v v rythi ingey😘😘😘💜💜💜🌺🌺🌺…\nSifakohdhinumaa ibaaraiy kurun vec vv kamudhey🌻🌻🌻🌸🌸🌸💐💐💐🌷🌷🌷…\nYuh nd kiyaa ge story is my fav nw..hhehe..\nBtw keep going my dear😘😘😘❤❤❤….\nMay god bless yuh💜💜💜😊😊😊…Loz of luwww\nalhey jiji ge name ga vv hadi kon konmves kujjaku vaahaka dhakkaafa ebahuri\nthanks dear.. for your support and love\ndhiraa ge readers ge faraathun edhen ehen kudhin ge namuga comment koh nuhedhumah.. konme kuhjjakuves amihla namuga comment kuraanee.. ehen kudhin ge namuga comment kohgen mahsala jehi rulhiverikan ufedheynee.. ehenkamun adhives ehfaharuegothah kanthah nukurumah dhira edhen\nYeah I saw that..V rulhi aissi ekamaa…Ehn comment kuryma writer akah neygeyne dhw…Dont repeat that plx😠😒\nits owk dear..\nThanks for uploading so soon. This part is also awesome as other parts and hope to see another part soon. Thanks for your hard work 🤗🤗🤗\nyour welcome.. thankss for the support.. next part on thursday night.. keep waiting\nMihaaru dhiraa mikan mi0kurany0 ehaa kuraa hithakun nuun dhw\nMihaaru ehaa dhigukoh ves nun gennany0 eh\nEkam v rythi igey mibaives\nKuruvyma dhera vey ekam\nthankss dear.. nooney dear dhira varah kuraa hithun kuraa kamehmee.. dhen neynge dear thihen thibuni gotheh.. kurinves up kuraa varah mi kuranee .. scenes dhiguveema kuruhen heevanee dhw.. dhen huri ep thah ithurah dhigukohlaanan ingey\nDhiraa bereh nuganeytha konme vaguthakuves maruvedhaane thee, libey hus vaguthu thihen beykaaru kankamuga heydhakuraanee! Alhe Akirathahtakaa eba aharemen thayyaru thoa? Marakee eyge vaguthu engeyne echeh noon. Mikahala vaahaka liumuga vaguthu nagaanulaa. Thanks for your comment in nimmaanulaa, mikamaa visnaalaa.\ni blv u.. thnks for the advice\nSame shit revolving everytime. Huss haasaru.\nAlhe kyhvetha ehmen ehaa negative cmnt thi kurany??myy kihaa reethi vaahaka ehtha!dhiraa akee readers ahh rude koh reply kuraa kuhjeh noon.dhiraa dhera nuvahchey emeehun egothah cmnt kuriyas.. Alhugandu men mithiby dhiraa sis aa eku🖤🖤🖤🖤🖤🖤🖤🖤🖤🖤vaahaka v reethi..maasha allah\ndear eki kudhinge hiyaalu thafaathu vaane ehnu.. enmen nah ekahjeh kamuves nudhaan ehnu.. may be thats why.. dhiraa dhera eh nuveyey.. dhira ah supportive vaa thikahala kudhin thibeyiru dhira dheravaanvee keehve.. aslu varah ufaa vey thihaa support dheythee.. thanks dear..\nSalhi maadhan aharenge kokko vihaane\ndear ge kokko ah congrats\nVarah reethi mi part..\nMasha allah Mi story ah dheyn jeheyny Hama 100/100 👏👏….. Never give up the hard work…… 🌻❤…. Lover u dhiraa❤🖤❤🖤\nthankss dear… varah ufaa vehjje ehaa kamudhiyaima\n😍 Thank u so so so so much dhiraa 😍\nthankss dear.. varah ufaa vehjje kamudhiyaima


Aluvi kaan enme rangalhee thohtaa eku!\nއަލުވި ކާން އެންމެ ރަނގަޅީ ތޮއްޓާއެކު!\nއަލުއްވަކީ ތަފާތު ވައްތަރުގެ ކެއުން ތައްޔާރު ކުރުމަށް ދުނިޔޭގެ އެކި ކަންކޮޅުތަކުގައި އާއްމުކޮށް ބޭނުން ކުރަމުން އަންނަ ތަރުކާރީ އެކެވެ. އެގޮތުން ތަފާތު ވައްތަރުގެ ފޮނި ކެއުންތަކާއި ކުޅި ކެއުން ތައްޔާރު ކުރުމަށް އަދި ހުހަށް ކެއުމަށް ވެސް އަލުއްވަކީ އާންމު އެއްޗެކެވެ.\nއެގޮތުން ގިނަ މީހުން އަލުވި އާއްމުކޮށް ބޭނުންކޮށް އުޅެނީ އޭގެ ތޮށި މަށާލުމަށްފަހުއެވެ. އޭގެ ތޮއްޓަކީ ކާން އެހާ މީރު އެއްޗަކަށް ނުވުމުން އަލުވި ބޭނުންކޮށްގެން ތައްޔާރު ކުރާ ގިނަ ކެއުންތައް ތައްޔާރު ކުރަނީ ތޮށިގަނޑާ ވަކިކުރުމަށްފަހުގައެވެ.\nނަމަވެސް އެނގޭ ހެއްޔެވެ؟ އަލުއްވެކޭ އެއްފަދައިން އޭގެ ތޮއްޓަކީ ވެސް ސިއްހަތަށް ވަރަށް ފައިދާ ހުރި އެއްޗެކެވެ. އެގޮތުން އެއީ ވިޓަމިން ބީ އާއި ވިޓަމިން ސީ އެކުލެވޭ އެއްޗެކެވެ.\nހަމައެއާއެކު އަޔަން އާއި ކެލްސިއަމް އަދި ޕޮޓޭސިއަމް އިން މުއްސަނދިވެފައިވާ އަލުވީގެ ތޮއްޓަކީ ގިނަ އަދަދަކަށް ފައިބާ ވެސް އެކުލެވޭ އެއްޗެކެވެ. އެގޮތުން އޭގެ ކޮންމެ އައުންސެއްގައި ދެ ގުރާމް ފައިބާ އެކުލެވިގެންވާ ކަމަށްވެއެވެ.\nއެހެންކަމުން މީޑިއަމް ސައިޒުގެ އަލުއްވެއްގެ ތޮށި ކައިފިނަމަ ހަތަރު ގުރާމް ފައިބާ ހަށިގަނޑަށް ލިބިގެންދާނެއެވެ. ހަމައެހެންމެ ހަށިގަނޑަށް އެ ލިއްބައިދިނީ ދެ މިލިގުރާމް އަޔަން އާއި 926 ގުރާމްގެ ޕޮޓޭސިއަމްއެވެ.


India inn rajje ah Dornier mathindhaa boat eh hadhiyaa kohfi\nރާއްޖެއަށް ހަދިޔާކުރި ޑޯނިއާ މަތިންދާބޯޓު-- ފޮޓޯ އެމްއެންޑީއެފް\nއިންޑިއާ އަސްކަރިއްޔާ އިން ރާއްޖެގެ އަސްކަރިއްޔާއަށް ޑޯނިއާ މަތިންދާބޯޓެއް މިއަދު ހަދިޔާކޮށްފި އެވެ.\nމި ޑޯނިއާ އޮޕަރޭޓު ކުރާނީ އެމްއެންޑީއެފްގެ ކޮމާންޑުގެ ދަށުންނެވެ. މިއީ ރާއްޖޭގެ ކަނޑުގެ އިގުތިސޯދީ ސަރަހައްދު ހިމާޔަތްކޮށް ބެލެހެއްޓުމަށް ދިވެހި ސިފައިންނަށް ލިބުނު ވަރުގަދަ ކުރިއެރުމެއްގެ ގޮތުގައި ޑިފެންސް މިނިސްޓަރު މާރިޔާ އަހުމަދު ދީދީ ވަނީ ވިދާޅުވެފައެވެ.\nރާއްޖޭގައި ހުންނަ އިންޑިއާގެ ހައިކޮމިޝަނުން ބުނީ އެ ގައުމުން ރާއްޖެއަށް ހަދިޔާކުރި ޑޯނިއާ ފްލައިޓަކީ ދެ ގައުމުގެ ދެމެދުގައި ކުރި މަޝްވަރާތަކުގެ ތެރެއިން ހަދިޔާކުރި މަތިންދާބޯޓެއް ކަމަށެވެ.\nއެމްއެންޑީއެފްގެ ކޮންޓްރޯލްގެ ދަށުގައި އެއާކްރާފްޓް ހުރިހާ ހަރަދެއް ކުރާނީ އިންޑިއާގެ އަސްކަރިއްޔާއިނެވެ. އަދި މި އެއާކްރާފްޓް ބޭނުން ކުރާނީ ރާއްޖޭގެ އިގްތިސޯދީ ސަރަހައްދު ބަލައްޓާއި ރެސްކިއު އޮޕަޜޭޝަންތަކަށެވެ.\nއިންޑިއާގެ އެހީގައި ދިިވެހި އަސްކަރިއްޔާ އަށް ޑޯނިޔާ އެއް ހޯދުމަށް އެންމެ ފުރަތަމަ މަޝްވަރާ ކުރެވުނީ ކުރީގެ ރައީސް އަބްދުﷲ ޔާމީން އަބްދުލްގައްޔޫމު 2016 ވަނަ އަހަރު އިންޑިއާ އަށް ކުރެއްވި ރަސްމީ ދަތުރުފުޅުގެ ތެރެއިންނެވެ. ޑޯނިއާ ދުއްވުމަށް 2017 ވަނަ އަހަރުން ފެށިގެން ދިވެހި ޕައިލެޓުންން ދަނީ ތަމްރީނު ކުރަމުންނެވެ.